First time, ‘Maoist pamphlet’ calls for hospitals, schools, hostels ചരിത്രത്തില് ആദ്യം: സ്കൂളുകളും ആശുപത്രികളും വേണമെന്ന് ആവശ്യപ്പെട്ട് മാവോയിസ്റ്റ് ലഘുലേഖ\nFirst Time Maoist Pamphlet Calls For Hospitals Schools Hostels\nഡോക്ടര്‍മാരേയും അധ്യാപകരേയും ജനങ്ങള്‍ക്ക് വേണ്ടി നിയമിക്കണമെന്നും ആവശ്യപ്പെട്ടു\nJanuary 31, 2019 05:39:54 pm\nബിജാപൂര്: തങ്ങളുടെ പ്രദേശത്ത് സ്കൂളുകളും ആശുപത്രികളും നിര്‍മ്മിക്കണമെന്ന് ആവശ്യപ്പെട്ട് ഛത്തീസ്ഗഡിലെ പാമേദ് പ്രദേശത്ത് നിന്നുളള മാവോയിസ്റ്റുകള്. കൂടാതെ ഡോക്ടര്‍മാരേയും അധ്യാപകരേയും ജനങ്ങള്‍ക്ക് വേണ്ടി നിയമിക്കണമെന്നും ആവശ്യപ്പെട്ടു. ബുധനാഴ്ച രാവിലെ പുറത്തിറക്കിയ ലഘുലേഖയിലാണ് ഇത് ആവശ്യപ്പെടുന്നത്. ‘ഞങ്ങളുടെ പ്രദേശത്ത് സ്കൂളുകളും ആശുപത്രികളും ഹോസ്റ്റലുകളും നിര്‍മ്മിക്കണം. സര്‍ക്കാര് അധ്യാപകരേയും ഡോക്ടര്‍മാരേയും നിയമിക്കുകയും വേണം,’ ലഘുലേഖയില് പറയുന്നു.\nബിജാപൂരിലെ മുതിര്‍ന്ന പൊലീസ് ഉദ്യോഗസ്ഥരും സര്‍ക്കാര് ഉദ്യോഗസ്ഥരും ലഘുലേഖ പുറത്ത് വന്നതായി സ്ഥിരീകരിച്ചിട്ടുണ്ട്. അതേസമയം, പ്രദേശത്തെ ജനങ്ങളെ കൂടെ നിര്‍ത്താനുളള മാവോയിസ്റ്റ് തന്ത്രമായാണ് പൊലീസ് ഇതിനെ നോക്കിക്കാണുന്നത്. ഇവ കൂടാതെ മറ്റ് പല ആവശ്യങ്ങളും ലഘുലേഖയിലുണ്ട്. തൊഴില് അവസരമൊരുക്കുക, വായ്പ എഴുതി തളളുക, കര്‍ഷകര്‍ക്ക് ആനുകൂല്യം, പെന്‍ഷന്, അടച്ച സ്കൂളുകള് തുറക്കുക തുടങ്ങി 17ഓളം ആവശ്യങ്ങളാണ് മുന്നോട്ട് വയ്ക്കുന്നത്.\nഇത് ആദ്യമായാണ് രാജ്യത്ത് മാവോയിസ്റ്റുകള് ഇത്തരം ആവശ്യങ്ങള് ഉന്നയിച്ച് ലഘുലേഖ പുറത്തിറക്കുന്നത്. ജനങ്ങളുടെ വിശ്വാസം പിടിച്ചു പറ്റാനുളള ശ്രമമായിരിക്കാം ഇതെന്നാണ് നിഗമനം. ഇത്തരം ആവശ്യങ്ങള് ഉന്നയിക്കുന്ന മാവോയിസ്റ്റ് ലഘുലേഖ മുമ്പ് കണ്ടിട്ടില്ലെന്ന് ബിജാപൂര് പ്രസ് ക്ലബ് പ്രസിഡന്റും മാധ്യമപ്രവര്‍ത്തകനുമായ ഗണേഷ് മിശ്ര പറഞ്ഞു.\nTags: Chathisgarh, Maoist


Emalayalee.com - ജര്‍മനിയില് പുകയില ഉത്പന്നങ്ങളുടെ പരസ്യം പൂര്‍ണമായി നിരോധിക്കാന് ജര്‍മന് ഭരണ മുന്നണി\nബര്‍ലിന്: ജര്‍മനിയില് പുകയില ഉത്പന്നങ്ങളുടെ പരസ്യം പൂര്‍ണമായി നിരോധിക്കുന്ന കാര്യത്തില് കൂട്ടികക്ഷി മന്ത്രിസഭയിലെ സി ഡി യുവും സി എസ് യുവും ധാരണയിലായി. ഭരണ മുന്നണിയിലെ മറ്റൊരു ഘടകകക്ഷിയായ എസ് പി ഡി നേരത്തെ തന്നെ നിരോധനം ആവശ്യപ്പെട്ടിരുന്നതാണ്.\nപുകയില ഉത്പന്നങ്ങളുടെ പരസ്യങ്ങള്‍ക്ക് നിരോധനമില്ലാത്ത അപൂര്‍വം രാജ്യങ്ങളിലൊന്നാണ് ജര്‍മനി ഇപ്പോള്. ലോകാരോഗ്യ സംഘടന അംഗീകരിച്ച ടുബാക്കോ ഫ്രെയിംവര്‍ക്ക് കണ്‍വന്‍ഷനിലും പരസ്യങ്ങള് നിരോധിക്കുന്നത് ശിപാര്‍ശ ചെയ്തിരുന്നതാണ്.\nപരമ്പരാഗത പുകയില ഉത്പന്നങ്ങളുടെ പരസ്യത്തിന് 2022 ജനുവരി ഒന്നു മുതല് നിരോധനം നടപ്പാക്കാനാണ് ധാരണ. 2023 മുതല് ടുബാക്കോ കുക്കേഴ്‌സിന്റേയും 2024 മുതല് ഇ സിഗരറ്റുകളുടെയും പരസ്യം നിരോധിക്കും.\nഗ്ലോസ്റ്റര്‍ഷെയര് മലയാളി അസോസിയേഷന് അഭിമാന മുഹൂര്‍ത്തം\nജര്‍മനി 218.5 ബില്യന് യൂറോ കടമെടുക്കുന്നു


തമിഴ്‌നാട് ഉപതെരഞ്ഞെടുപ്പ്; എഡിഎംകെയ്ക്കും എഐഎന്‍ആര്‍സിക്കും വിജയം - ഇ വാർത്ത | evartha\nതമിഴ്‌നാട് ഉപതെരഞ്ഞെടുപ്പ്; എഡിഎംകെയ്ക്കും എഐഎന്‍ആര്‍സിക്കും വിജയം\nചെന്നൈ: തമിഴ്‌നാട്ടിലെ തിരുച്ചിറപ്പള്ളി വെസ്റ്റ് മണ്ഡലത്തിലും പുതുച്ചേരിയിലെ ഇന്ദിര നഗര് മണ്ഡലത്തിലും നടന്ന നിയമസഭാ ഉപതെരഞ്ഞെടുപ്പില് ഭരണകക്ഷികളായ എഡിഎംകെയും എഐഎന്‍ആര്‍സിയും വിജയിച്ചു. രണ്ടു പാര്‍ട്ടികളുടെയും സിറ്റിംഗ് സീറ്റുകളായിരുന്നു ഇത്. ഈമാസം 13ന് ആണ് ഇരു മണ്ഡലങ്ങളിലും ഉപതെരഞ്ഞെടുപ്പു നടന്നത്.\nതിരുച്ചിറപ്പള്ളിയില് എഡിഎം കെ സ്ഥാനാര്‍ഥി എം. പരംജ്യോതി ഡിഎംകെ സ്ഥാനാര്‍ഥിയും മുന് മന്ത്രിയുമായ കെ.എന്. നെഹ്‌റുവിനെ 14,684 വോട്ടുകള്‍ക്കു പരാജയപ്പെടുത്തി. ഏപ്രില് 13നു നടന്ന തമിഴ്‌നാട് നിയമസഭാ തെരഞ്ഞെടുപ്പില് എഡിഎംകെയുടെ മരിയം പിച്ചെ 7,000 വോട്ടിനു നെഹ്‌റുവിനെ പരാജയപ്പെടുത്തിയിരുന്നു. പിച്ചെ മരിച്ചതിനെത്തുടര്‍ന്നാണ് ഇവിടെ ഉപതെരഞ്ഞെടുപ്പു വേണ്ടിവന്നത്.\nപുതുച്ചേരിയിലെ ഇന്ദിരാനഗര് മണ്ഡലത്തില് എഐഎന്‍ആര്‍സി സ്ഥാനാര്‍ഥി എ. തമിഴ്‌സെല്‍വന് കോണ്‍ഗ്രസിലെ വി. അറുമുഖത്തെ 8,000 വോട്ടിനു പരാജയപ്പെടുത്തി.\nഎഡിഎംകെ സ്ഥാനാര്‍ഥി എ. വെങ്കട്ടേശ്വരനു കെട്ടിവച്ച കാശ് നഷ്ടമായി. മുഖ്യമന്ത്രി എന്. രംഗസ്വാമിയുടെ അനന്തരവനാണു തമിഴ്‌സെല്‍വന്. ഏപ്രില് 13നു നടന്ന നിയമസഭാ തെരഞ്ഞെടുപ്പില് ഇന്ദിരാനഗര് ഉള്‍പ്പെടെ രണ്ടു മണ്ഡലങ്ങളില്‍നിന്നു രംഗസ്വാമി വിജയിച്ചിരുന്നു. പിന്നീട് ഇന്ദിരാ നഗര് സീറ്റ് ഒഴിഞ്ഞതിനെത്തുടര്‍ന്നാണ് ഉപതെരഞ്ഞെടുപ്പു വേണ്ടിവന്നത്.


കോമരം kOmaram: ശ്രേഷ്ഠഭാഷാ പദവി - ഭയങ്കരം!\nശ്രേഷ്ഠഭാഷാ പദവി - ഭയങ്കരം!\nമലയാള ഭാഷയ്ക്ക് ശ്രേഷ്ഠ ഭാഷാ പദവി കൈവന്നിരിക്കുന്നു. ഈ നേട്ടത്തില് ഓരോ മലയാളിയും സന്തോഷിക്കുന്നുണ്ടാവും. കാരണം കാലപഴക്കത്തിലും സംസ്ക്കാരത്തിലും മുന്നിട്ട് നിന്നുകൊണ്ട് ഒരു ജനത ഇവിടെ ജീവിയ്ക്കുന്നു എന്ന് കേന്ദ്ര സര്‍ക്കാരിനെ കൊണ്ട് പറയിച്ചതിലുള്ള സന്തോഷം. ഇതിനു വേണ്ടി പ്രയത്നിച്ച ഭാഷാ പണ്ഡിതന്മാര്‍ക്കും, സാഹിത്യകാരന്മാര്‍ക്കും, ചരിത്രകാരന്മാര്‍ക്കും, ഭാഷാ പ്രേമികള്‍ക്കും അനുമോദനങ്ങള് നേരുന്നതോടൊപ്പം ഒരു കാര്യം കൂടി പറയാന് ഞാനാഗ്രഹിക്കുന്നു.\nമലയാള ഭാഷയുടെ ഈ ശ്രേഷ്ഠതയൊക്കെ പത്രമാദ്ധ്യമങ്ങളും, ദൃശ്യമാദ്ധ്യമങ്ങളും കൂടി ഒരേ ഒരു വാക്കില് ഇല്ലാതാക്കും എന്നെനിക്കുറപ്പുണ്ട്. ആ വാക്ക് ‘ഭയങ്കരം’ എന്ന വാക്കാണ്. ശ്രേഷ്ഠ ഭാഷാ പദവി ലഭിച്ചത് ‘ഭയങ്കര ഇഷ്ടായി’ എന്നോ, ‘ഭയങ്കര സംഭവമായിപ്പോയി’ എന്നോ അവര് വിലയിരുത്താനുള്ള സാദ്ധ്യത ഞാന് കാണുന്നു. ഇന്ന് ഏതൊരു മലയാളിയുടെ നാവിന് തുമ്പില് നിന്നും വരുന്നത് ‘ഭയങ്കരം’ എന്ന വാക്കാണെന്ന് തോന്നുന്നു. ചിലപ്പോള് അത് അന്വര്‍ത്ഥമാക്കുന്ന സംഭവ വികാസങ്ങളായിരിക്കും കേരളത്തില് നടക്കുന്നത്. പക്ഷെ അതൊന്നുമോര്‍ത്തിട്ടല്ല മലയാളികള് ആ പദം ഉപയോഗിക്കുന്നത്. ‘ഏറ്റവും അധികം‘, ‘ഒരുപാട്‘, ‘കൂടുതല്‘ എന്നൊക്കെ അര്‍ത്ഥം വരുത്തുവാനാണ് നാം ഇന്ന് ‘ഭയങ്കരം’ എന്ന വാക്കുപയോഗിക്കുന്നത്.\nപാടി പതിഞ്ഞാല് അത് കാലക്രമേണ ശരിയായ ഭാഷാ പ്രയോഗമായി തീരും എന്ന് കേട്ടിട്ടുണ്ട്. അതുകൊണ്ട് നമ്മുടെ മലയാള ഭാഷയ്ക്ക് ശ്രേഷ്ഠ ഭാഷാ പദവി ലഭിച്ചതില് ഏവര്‍ക്കും ഭയങ്കര സന്തോഷം ഉണ്ടാവും എന്ന് വിശ്വസിച്ചുകൊണ്ട് നമസ്ക്കാരം!\nഎഴുതിയത് /Written Murali K Menon at 5/24/2013 11:41:00 am


Syrian Voice: ഓര്‍ത്തഡോക്‍സ് പക്ഷം കടുത്ത ആശങ്കയില്\nകോലഞ്ചേരി പള്ളിത്തര്‍ക്കം പരിഹരിക്കാനുള്ള 15 ദിവസത്തെ കാലാവധി തീരാറായിട്ടും സര്‍ക്കാരിനു മൗനം. 15 ദിവസത്തെ മധ്യസ്‌ഥശ്രമത്തിനു ശേഷവും പ്രശ്‌നം തീര്‍ന്നില്ലെങ്കില് കോടതിവിധി നടപ്പാക്കുമെന്നായിരുന്നു മുഖ്യമന്ത്രി ഉമ്മന്‍ചാണ്ടി ഓര്‍ത്തഡോക്‌സ് വിഭാഗത്തിനു രേഖാമൂലം നല്‍കിയ ഉറപ്പ്. എന്നാല് 30 ന് ഹൈക്കോടതി കേസ് വീണ്ടും പരിഗണിക്കാനിരിക്കേ സമവായത്തിന് സര്‍ക്കാരിന്റെ ഭാഗത്തുനിന്ന് യാതൊരു ശ്രമവുമുണ്ടായിട്ടില്ല. സര്‍ക്കാരിന്റെ അര്‍ത്ഥഗര്‍ഭമായ മൗനത്തെ ഓര്‍ത്തഡോക്‌സ് പക്ഷം ആശങ്കയോടെയാണു കാണുന്നത്.10 ദിവസം ഒന്നും ചെയ്യാതിരുന്ന സര്‍ക്കാര് കേസ് പരിഗണിക്കുന്നതിന് രണ്ടുനാള് മുമ്പു മാത്രം എന്തെങ്കിലും ശ്രമം നടത്തി പരാജയപ്പെട്ടുവെന്ന് കോടതിയെ അറിയിച്ച് തടിരക്ഷിക്കാനുള്ള ശ്രമത്തിലാണ്. പുതുപ്പള്ളി ഓര്‍ത്തഡോക്‌സ് പള്ളി ഇടവകക്കാരനായ ഉമ്മന്‍ചാണ്ടി എന്തെങ്കിലും നടപടിയെടുത്താല് അത് പ്രതിഷേധമുണ്ടാകും. തൃക്കുന്നത്തു സെമിനാരി സമരത്തില് പോലീസ് ലാത്തി ചാര്‍ജില് യാക്കോബായക്കാരെ തല്ലിച്ചതച്ചത് 2005 ല് ഉമ്മന്‍ചാണ്ടി സര്‍ക്കാരിന്റെ കാലത്താണ്. പിറ്റേവര്‍ഷം നടന്ന തെരഞ്ഞെടുപ്പില് എറണാകുളം ജില്ലയിലെ ദയനീയ പരാജയം യു.ഡി.എഫ്. നേതൃത്വം മറന്നിട്ടില്ല. അതുകൊണ്ട് ഹൈക്കോടതിയെക്കൊണ്ട് തീരുമാനമെടുപ്പിച്ച് തലയൂരാനാണ് സര്‍ക്കാരിന്റെ നീക്കം . അഡീ. ജില്ലാ കോടതി വിധി നടപ്പാക്കാന് മുഖ്യമന്ത്രി ആവശ്യപ്പെട്ട 15 ദിവസം കഴിയാന് അക്ഷമയോടെ കാത്തിരിക്കുകയാണ് ഓര്‍ത്തഡോക്‌സ് വിഭാഗം. കോലഞ്ചേരി പള്ളി 1934 ലെ സഭാ ഭരണഘടനയനുസരിച്ച് ഭരിക്കപ്പെടണമെന്നാണ് അഡീ. ജില്ലാ കോടതി വിധി. എന്നാല് ഈ വിധി കോലഞ്ചേരി ഇടവകയില് നടപ്പാക്കുന്നതു സംബന്ധിച്ച അനിശ്‌ചിതത്വം നിലനില്‍ക്കുകയാണ്. സുപ്രീംകോടതിയുടെ 1995 ലെ അന്തിമവിധിയനുസരിച്ച് 1934 ലെ ഭരണഘടന ഓര്‍ത്തഡോക്‌സ് സഭയ്‌ക്കാണ് ബാധകം; ഇടവക പള്ളികള്‍ക്കല്ല.\nഇടവകകള് കേസില് കക്ഷികളല്ലാത്തതിനാല് അവയുടെ അവകാശങ്ങളെ ബാധിക്കത്തക്കവിധം ഒരു പ്രഖ്യാപനം നല്‍കാന് കഴിയില്ലെന്നായിരുന്നു സുപ്രീംകോടതി വിധി. 34 ലെ ഭരണഘടന പള്ളികള്‍ക്ക് ബാധകമാണെന്ന് പ്രഖ്യാപിക്കണമെന്ന് കാതോലിക്കാ വിഭാഗം ആവശ്യപ്പെട്ടിരുന്നെങ്കിലും സുപ്രീംകോടതി അനുവദിച്ചില്ല. മാത്രമല്ല 95 ലെ വിധിയുടെ വിധിനടത്തിപ്പ് ഹര്‍ജി ഹൈക്കോടതിയുടെ പരിഗണനയിലുമാണ്. 95 ലെ വിധിയെ അടിസ്‌ഥാനമാക്കിയുള്ള കീഴ്‌ക്കോടതി വിധികള് എങ്ങനെ നടപ്പാക്കുമെന്ന കാര്യത്തില് സര്‍ക്കാരിനും ആശയക്കുഴപ്പമുണ്ട്. ഈ സാഹചര്യത്തില് കീഴ്‌ക്കോടതിവിധി ധൃതിപിടിച്ച് നടപ്പാക്കാനുള്ള സാധ്യത കുറവാണ്.\n95 ലെ വിധിയും 1934 ലെ ഭരണഘടനയും പൂര്‍ണ്ണമായി ഓര്‍ത്തഡോക്‌സ് വിഭാഗം അംഗീകരിക്കുന്നില്ല. 1934 ലെ ഭരണഘടനപ്രകാരം കാതോലിക്ക വാഴ്‌ചയ്‌ക്ക് പാത്രിയര്‍ക്കീസിനെ ക്ഷണിക്കേണ്ടതാണ്. എന്നാല് ഓര്‍ത്തഡോക്‌സ് വിഭാഗത്തിന്റെ 1974 നുശേഷം നടന്ന നാല് കാതോലിക്ക വാഴ്‌ചയ്‌ക്കും പാത്രിയര്‍ക്കീസിനെ ക്ഷണിച്ചില്ല. സഖാ പ്രഥമന് പാത്രിയര്‍ക്കീസ് ബാവായെ ഇരുവിഭാഗവും അംഗീകരിക്കണമെന്നും, അദ്ദേഹം ആത്മീയശ്രേണിയില് കതോലിക്കോസിന്റെ മേല്‍സ്‌ഥാനിയാണെന്നും സുപ്രീംകോടതി നിര്‍ദേശിച്ചിരുന്നു.\n95 ലെ വിധി ഇടവകയില് നടപ്പാക്കുന്നതു സംബന്ധിച്ചു വ്യക്‌തമായ വിധി നടത്തിപ്പ് നിര്‍ദേശം ലഭ്യമല്ല. മാത്രവുമല്ല, അഡി. ജില്ലാ കോടതി വിധിയില് അപ്പീല് ഹൈക്കോടതിയുടെ പരിഗണനയിലുമാണ്. തിരക്കുപിടിച്ചു പോലീസ് സഹായത്തോടെ വിധി നടപ്പാക്കാന് ശ്രമിക്കുന്നതിലെ ഉദ്ദേശശുദ്ധിയില് ഇടവകാംഗങ്ങള്‍ക്ക് സംശയമുണ്ട്. കോലഞ്ചേരി പള്ളിയില് ഏതുവിധേനയും പുതിയ കീഴ്‌വഴക്കത്തിന് തുടക്കമിട്ട് പള്ളി പിടിച്ചെടുക്കാന് മറുവിഭാഗത്തെ സര്‍ക്കാര് സഹായിക്കുകയാണെന്ന് യാക്കോബായ സഭയുടെ ശ്രേഷ്‌ഠ കാതോലിക്ക ബാവ ആരോപിച്ചിരുന്നു. സ്വാഭാവിക സിവില് കേസില് സ്‌റ്റേപോലും കിട്ടാതിരുന്നത് എല്ലാവരിലും സംശയം ഉളവാക്കിയിരുന്നു .\nഏതുവിധേനയും അനുകൂലവിധി നടപ്പാക്കാന് കഴിഞ്ഞില്ലെങ്കില്, ഭാവിയില് മറ്റു യാക്കോബായ പള്ളികളിലും വിഷയങ്ങള് ഉണ്ടാക്കി നേട്ടമുണ്ടാക്കാനാവില്ലെന്നതാണ് ഓര്‍ത്തഡോക്‌സ് പക്ഷത്തെ കുഴക്കുന്നത്.\nADDITIONAL JILLA KODATHIYIL NAMMAL THOLKAN UNDAYA KARANAM VEKTHAMAKAMO?, ARENGLIMUM?. EATHU BHARANA GHADANKKU KEEZHIL NILKANAM ENNU EDAVAGA PODHUYOOGHAM KOODI THEERUMANIKAN ENTHANU THADASAM


ജീവിതം എന്ന എളിയ സംരംഭം, എഴുതിയത് ഡോ പി സി തോമസ് , വിഷയം ആത്മകഥ , ISBN 9780000137395, Published by Manorama Books ::: കേരളാ ബുക്ക് സ്റ്റോർ\nISBN : 9780000137395\nAuthor ഡോ പി സി തോമസ്\nOther Books of ഡോ പി സി തോമസ്\nmore about author ഡോ പി സി തോമസ്\nBook Name in English : Jeevitham Enna Eliya Samrambham\nമൂല്യാധിഷ്ഠിത വിദ്യാഭ്യാസത്തിനു വേണ്ടി ജീവിതം ഉഴിഞ്ഞുവച്ച ഡോ. പി സി തോമസിന്റെ ആത്മകഥയാണിത്. ഓരോ ദിവസവും ജീവിതത്തെ പുതുക്കി മുന്നേറുന്നതെങ്ങനെ എന്നതിന്റെ രഹസ്യം ഇതിലെ സംഭവങ്ങളിലുണ്ട്.\nകുട്ടികളോട് ഊഷ്മളമായ ഹൃദയബന്ധം പുലർത്തുന്ന ഈ അധ്യാപകൻ സ്വപ്നം കണ്ടതെല്ലാം നേടിയെടുക്കുന്നതിൽ വിജയിച്ചു. ഊട്ടിയിലെ ഗുഡ്ഷെപ്പേഡ് നോളജ് വില്ലേജിന്റെ സ്ഥാപകനായ ഡോ. പി സി തോമസിന്റെ ആത്മകഥ നിശ്ചയദാർഢ്യമുള്ള മനസ്സുകൾക്ക് എത്തിച്ചേരാനാവാത്ത ഇടങ്ങളില്ല എന്നതിന്റെ രേഖയാണ്.\nWrite Your Review about ജീവിതം എന്ന എളിയ സംരംഭം


സംസ്ഥാനത്തെ ആദ്യ പഴ സംസ്‌കരണ കേന്ദ്രം ഫ്രീസറിലൊതുങ്ങുന്നു\nWed Dec 01 2021 21:17:26 GMT+0530 (India Standard Time)\nBSR2 Aug 2021 1:53 PM GMT\nതൃശ്ശൂര്: സംസ്ഥാനത്ത് പൊതുമേഖലാ രംഗത്ത് ആദ്യമായി സ്ഥാപിച്ച പഴ സംസ്‌കരണ കേന്ദ്രം ഫ്രീസറിലൊതുങ്ങുന്നു. ചക്കയില് നിന്നു ഉപോല്‍പ്പന്നങ്ങളുണ്ടാക്കി ആഭ്യന്തര-വിദേശ വിപണിയിലെത്തിക്കുകയെന്ന ലക്ഷ്യത്തോടെ പൊയ്യ ഗ്രാമപ്പഞ്ചായത്തിലെ പൂപ്പത്തിയില് സ്ഥാപിച്ച കേന്ദ്രമാണ് ഉപയോഗപ്രദമാവാതെ കിടക്കുന്നത്. ചക്ക ഹല്‍വ, ചക്ക ചമ്മന്തിപ്പൊടി, ചക്ക അച്ചപ്പം, ചക്ക പപ്പടം, ചക്ക കൊണ്ടാട്ടം, ചക്ക പായസം, ചക്ക മടല് അച്ചാര്, സ്‌ക്വാഷ്, വിവിധതരം മിഠായികള് എന്നിങ്ങനെ നിരവധി വിഭവങ്ങള് ഉണ്ടാക്കുകയെന്ന ലക്ഷ്യത്തോടെയാണ് ഫാക്ടറി സ്ഥാപിച്ചതെങ്കിലും എങ്ങുമെത്തിയില്ല. ചക്കക്കുരു ഉല്‍പ്പന്നങ്ങളും ചക്കമടല് ഉപയോഗിച്ചുള്ള കാലിത്തീറ്റയും വരെ പ്രഥമ ലക്ഷ്യത്തിലുണ്ടായിരുന്നു.\nഇതിനു ശേഷം പൈനാപ്പിള്, മാങ്ങ, കശുമാങ്ങ തുടങ്ങിയ ഫലങ്ങളില് നിന്നുമുള്ള ഉപോല്‍പ്പന്നങ്ങളും ലക്ഷ്യമായിരുന്നു. ഫാക്ടറിയില് ഇപ്പോള് ചക്ക ഉണക്കല് മാത്രമാണ് ചെയ്യുന്നത്. 25 കിലോ കൊള്ളുന്ന ഡ്രയര് മാത്രമാണ് ഇവിടെയുള്ളത്. ഫ്രീസര് കടയില് ഉപയോഗിക്കുന്ന വിധത്തിലുള്ളതാണ്. വൈദ്യുതി നിലച്ചാല് സൂക്ഷിച്ചുവച്ച ചക്ക കേടായിപ്പോവുന്ന അവസ്ഥയാണ്. വൈദ്യുതി ബായ്ക്കപ്പ് സംവിധാനമില്ല. വലിയ ഫ്രീസറൊരുക്കുമെന്ന വാഗ്ദാനവും പാലിക്കപ്പെട്ടിട്ടില്ല. ഇതിനു പുറമെയാണ് തൊഴിലാളികളോടുള്ള സമീപനം. ആര്‍ക്കും കരാര് പോലും പുതുക്കി നല്‍കിയിട്ടില്ല. ഒരു കമ്പനിയില് ലഭിക്കുന്ന ആനുകൂല്യങ്ങളോ, മിനിമം കൂലിയോ ലഭിക്കുന്നില്ല. യന്ത്രങ്ങള് എല്ലാം പഴയതും കേടായതും ആണ്. കുടിവെള്ളം പുറത്ത് നിന്നു വാങ്ങുകയാണെന്ന് തൊഴിലാളികള് ആരോപിച്ചു. ഫാക്ടറിയില് ലഭിക്കുന്ന വെള്ളം ശുദ്ധീകരിക്കാനായി സംവിധാനമൊരുക്കിയിട്ടുണ്ടെങ്കിലും അതിലെ മോട്ടോര് തകരാറിലായ ശേഷം പുറത്ത് നിന്നുമുള്ള വെള്ളമാണ് ആശ്രയിക്കുന്നത്. അതിനുതന്നെ നല്ലൊരു തുക ചെലവഴിക്കണം.\nകഴിഞ്ഞ യുഡിഎഫ് സര്‍ക്കാരിന്റെ കാലത്ത് വാങ്ങിയ യന്ത്രങ്ങളെല്ലാം ഉപയോഗശൂന്യമാണ്. ഏറ്റവും പഴയ ടെക്‌നോളജിയിലുള്ളതും കാലഹരണപ്പെട്ടതുമായ യന്ത്രങ്ങള് വലിയ കമ്മീഷന് തട്ടാനായാണ് വാങ്ങിയതെന്നും ആരോപണമുണ്ട്. സ്ഥാപിച്ചിരിക്കുന്ന യന്ത്രങ്ങളില് പലതിലും വൈദ്യുതി കണക്ഷന് കൊടുക്കുക പോലും ചെയ്തിട്ടില്ല. സ്ഥാപിച്ചിരിക്കുന്ന മെഷിനറികളില് ഡ്രയറും പള്‍പ്പാക്കുന്നതും മാത്രമാണ് പ്രവര്‍ത്തിപ്പിക്കാനാവുന്നത്. ചക്ക പള്‍പ്പാക്കുന്ന മെഷീന് വല്ലപ്പോഴുമാണ് പ്രവര്‍ത്തിപ്പിക്കുന്നത്. തീപ്പിടിത്തമുണ്ടായാലതിനെ പ്രതിരോധിക്കാനായി ഒരു ഫയര് എക്സ്റ്റിങ്ര് മാത്രമാണുള്ളത്. ഇത്തരം സ്ഥാപനങ്ങള്‍ക്കാവശ്യമായ സേഫ്റ്റി സംവിധാനങ്ങളിവിടെ ഒരുക്കിയിട്ടില്ല. ഭക്ഷ്യവസ്തുക്കള് ഉണ്ടാക്കുന്ന ഇടങ്ങളിലുണ്ടാവേണ്ട സംവിധാനങ്ങളൊന്നും തന്നെയില്ല.\nമേല്‍ക്കൂരയിലെ ഷീറ്റിനടിയില് റൂഫ് വര്‍ക്ക് ചെയ്യണമെന്നത് പോലും ചെയ്തിട്ടില്ല. ഉദ്ഘാടന സമയത്ത് പൊയ്യ ഗ്രാമപഞ്ചായത്ത് ഭരിച്ചിരുന്നവരുടെയടക്കം ഒത്താശയോടെയാണ് ഫാക്ടറിക്ക് പ്രവര്‍ത്തനാനുമതി ലഭിച്ചതെന്നും ആരോപണമുണ്ട്. സ്‌റ്റോര് റൂമില്ല. ആവശ്യമായ ഫ്രീസിങ് സംവിധാനമില്ലാത്തതിനാല് എടുക്കുന്നതും ചുള പറിച്ചതും മറ്റുമായ ചക്ക ഇടക്കിടെ കേടാവുകയാണ്. പൊടിയാക്കിയത് പാക്ക് ചെയ്യാനായി ചില സമയങ്ങളില് കവറോ സ്റ്റിക്കറോ ഉണ്ടാവാറില്ല. ഫാക്ടറി പ്രവര്‍ത്തിക്കുന്നുണ്ടെന്ന് കാണിക്കാനായും ജനരോഷം ഉയരാതിരിക്കാനും മാത്രമാണ് പണികള് നടക്കുന്നത്. വി ആര് സുനില്‍കുമാര് എംഎല്‍എ ഇടയ്ക്കിടെ എത്തി നടത്തുന്ന യോഗത്തില് നല്‍കുന്ന നിര്‍ദേശങ്ങള് മിനുറ്റ്‌സില് മാത്രമൊതുങ്ങുകയാണ്. കുറച്ച് നാള് മുമ്പ് ഫാക്ടറിയിലെത്തിയ എംഎല്‍എ എംഡിയോടടക്കം രൂക്ഷമായി സംസാരിച്ചിട്ടും ഫലമുണ്ടായിട്ടില്ല. ഒടുവില് ഫാക്ടറിയുടെ പ്രവര്‍ത്തനം അവസാനിപ്പിക്കാന് പറയുന്നിടത്ത് വരെ കാര്യങ്ങളെത്തിയിരിക്കുകയാണ്.\nവി ആര് സുനില്‍കുമാര് എംഎല്‍എയുടെ പിതാവ് വി കെ രാജന് കൃഷി മന്ത്രിയായിരിക്കെയാണ് ഇവിടെ പഴ സംസ്‌കരണ ഫാക്ടറിക്ക് ശിലയിട്ടത്. ഫാക്ടറിയിലെത്തുന്ന ചക്ക തൊഴിലാളികള് പരമ്പരാഗതമായ രീതിയിലാണ് കൈകാര്യം ചെയ്യുന്നത്. ചക്ക പല രീതിയിലാക്കാനുള്ള യന്ത്രസംവിധാനങ്ങളുണ്ടെങ്കിലും ഇവിടെ അതൊന്നുമില്ല. ജോലിഭാരം കുറച്ച് കൂടുതല് പ്രവര്‍ത്തനക്ഷമമാക്കുന്ന യന്ത്രസംവിധാനങ്ങള് ഒരുക്കണമെന്ന തൊഴിലാളികളുടെ ആവശ്യം ആരുംതന്നെ നടപ്പാക്കിയിട്ടില്ല. ചക്ക പൊടിയാക്കി പുറത്ത് വില്‍പ്പന നടത്തുകയാണ്. തൊഴിലാളികളുടെ കൂലി, ഉദ്യോഗസ്ഥരുടെ ശമ്പളം, വൈദ്യുതി ചെലവ് തുടങ്ങിയവയിലേക്ക് ആവശ്യമായ വരുമാനമില്ല. രണ്ട് പുരുഷന്‍മാരും ആറ് സ്ത്രീകളുമാണ് തൊഴിലാളികളായുള്ളത്. 300 രൂപയാണ് ഇവരുടെ കൂലി. മാനേജര്‍ക്ക് 600 രൂപയും. ഒരു കിലോ ചക്ക ഏഴ് രൂപ പ്രകാരമാണെടുക്കുന്നത്. 150 കിലോ ചക്ക എടുത്താന് 30-35 കിലോ പച്ച ചുളയാണുണ്ടാവുക. അത് ഉണക്കിയാല് എട്ട് കിലോഗ്രാമോളമാണ് ഉണങ്ങിയത് കിട്ടുക. ഇത് പൊടിച്ച് 360 രൂപ പ്രകാരം വില്‍പ്പന നടത്തുമ്പോള് 2880 രൂപയാണ് ലഭിക്കുക. ഇതില് തൊഴിലാളികള്‍ക്ക് ശമ്പള ഇനത്തില് 2400, കൂടാതെ മനേജര് 600, സെക്യൂരിറ്റിക്ക് വേറെയും നല്‍കേണ്ടി വരും. കണക്ക് നോക്കുമ്പോള് നഷ്ടക്കണക്കാണ്. ഇതൊന്നും കൂടാതെ 10 മണിക്കൂര് ഡ്രൈയര് പ്രവര്‍ത്തിപ്പിക്കാന് വേണ്ടി വരുന്ന വൈദ്യുതി, ഗ്യാസ് തുടങ്ങിയ ചെലവുകള് വേറെ. ചക്ക പുഴുങ്ങിയിട്ട് വേണം ഉണക്കാന്. അതിനായാണ് ഗ്യാസ്. ചെലവും വരുമാനവും തമ്മിലുള്ള അന്തരം നികത്താനായി തൃശ്ശൂര് നിന്നും തിരുവനന്തപുരത്ത് നിന്നും ഫണ്ടെത്തുന്നുണ്ടെന്നാണ് സംസാരം. കഴിഞ്ഞ സര്‍ക്കാരിന്റെ കാലത്ത് അനുവദിക്കപ്പെട്ട 10 ലക്ഷം രൂപ എവിടെ പോയെന്ന് എംഡിക്ക് പോലുമറിയില്ല. കഴിഞ്ഞ ബജറ്റില് അനുവദിക്കപ്പെട്ട മൂന്ന് കോടി രൂപയും ഇതേപോലെയാകുമോയെന്നാണ് ജനങ്ങള് ചോദിക്കുന്നത്.\nFirst fruit processing center in the state is freezed\nFirst fruit processing center fruit processing center പഴ സംസ്‌കരണ കേന്ദ്രം


ചികിത്സാ സഹായത്തിനു മുന്‍ഗണന നല്‍കണം: സി.കെ.നാണി ~ ente mongam\nചികിത്സാ സഹായത്തിനു മുന്‍ഗണന നല്‍കണം: സി.കെ.നാണി\nMonday, June 06, 2011 news box No comments\nജിദ്ദ: സമ്പന്നതയുടെ മൂടുപടമണിഞ്ഞ മോങ്ങത്തിന്റെ പിന്നാമ്പുറങ്ങളില് നിത്യ രോഗങ്ങള് മൂലം ദാരിദ്രം വന്ന് പ്രയാസപെടുന്ന നിരവധി മനുഷ്യര് ജീവിതം ജീവിച്ച് തീര്‍ക്കുന്നെണ്ടും അത്തരക്കാരുടെ കാര്യത്തിലേക്ക് നമ്മുടെ സഹായ ഹസ്‌തങ്ങള് കൂടുതല് എത്തേണ്ടതുണ്ടെന്നും ജിദ്ദ മോങ്ങം മഹല്ല് റിലീഫ് കമിറ്റി ട്രഷറര് സി.കെ.നാണി പ്രസ്ഥാവിച്ചു. ശറഫിയ്യ മോങ്ങം ഹൌസില് ചേര്‍ന്ന ജിദ്ദ മോങ്ങം മഹല്ല് റിലീഫ് കമിറ്റിയുടെ മാസാന്ത യോഗം ഉല്‍ഘാടനം ചെയ്‌തു സംസാരിക്കുകയായിരുന്നു അദ്ധേഹം. സി.കെ.ആലിക്കുട്ടിയുടെ അദ്ധ്യക്ഷതയില് ചേര്‍ന്ന യോഗം നാട്ടിലെ വിവിധ ജീവകാരുണ്യ പ്രവര്‍ത്തനങ്ങള്‍ക്കായി 39000 രൂപ അനുവധിക്കാനും തീരുമാനിച്ചു. മഹല്ല് കമ്മിറ്റിക്ക് കീഴില് ആരംഭിച്ച പലിശ രഹിത നിധിയില് എല്ലാ മോങ്ങത്തുക്കാരും അംഗങ്ങളാകണമെന്നും യോഗം അഭ്യര്‍ത്ഥിച്ചു.\nപ്രവാസ ജീവിതം താല്‍കാലികമായി അവസാനിപ്പിച്ച് നാട്ടിലേക്ക് മടങ്ങിയ പാണാളി യൂനുസിനെ യോഗം അനുസ്‌മരിച്ചു. മോങ്ങം മഹല്ല് റിലീഫ് കമ്മിറ്റിയുടെ പ്രവര്‍ത്തനത്തില് സജീവ സാനിദ്ധ്യമായിരുന്ന പാണാളി യൂനുസ് മാത്ര്‌കാപരമായ പ്രവര്‍ത്തനമാണ് കാഴ്ച്ചവെച്ചതെന്ന് യോഗം അഭിപ്രായപ്പെട്ടു. 2001ജുണ് മാസത്തിലാണ് യൂനുസ് മഹല്ല് കമ്മിറ്റിയുടെ അംഗത്തമെടുക്കുന്നത്, അന്ന്മുതല് കഴിഞ്ഞമാസം വരെ (2011 മെയ് ) യുള്ള കമ്മിറ്റി നടത്തിയ മുഴുവന് പ്രവര്‍ത്തനത്തില് നന്നായി സഹകരിച്ച പാണാളി യൂനുസ് കമ്മിറ്റിയുമായുള്ള എല്ലാ ബാധ്യതകളും തീര്‍ത്തിട്ടാണ് പ്രവാസ ജീവിതം മതിയാക്കി കഴിഞ്ഞമാസം നാട്ടിലേക്ക് പോയത് ഇത് എല്ലാവര്‍ക്കും ഒരു മാ‍ത്ര്‌കയാണെന്ന് ജനറല് സെക്രടറി അല് മജാല് അബ്ദുറഹ്‌മാന് പറഞ്ഞു. മെയ് 27ന് മഹല്ല് കമ്മിറ്റി ഓഫീസില് വെച്ച് ലളിതമായ യാത്രയപ്പ് നല്‍കിയിരുന്നതായും അദ്ധേഹം അറിയിച്ചു.\nഎം.സി.അഷ്‌റഫിന്റെ ഖിറാഅത്തോടെ ആരംഭിച്ച യോഗത്തില് സെക്രടറി പ്രവര്‍ത്തനാവലോകനം നടത്തി. സി.ടി.അലവികുട്ടി സ്വാഗതവും കബീര് ചേങ്ങോടന് നന്ദിയും പറഞ്ഞു.


കേരളത്തില് ഇന്ന് 12,868 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 10.3 |Kerala covid news update july 1\nHome News Kerala കേരളത്തില് ഇന്ന് 12,868 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 10.3\nകേരളത്തില് ഇന്ന് 12,868 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 10.3\nതിരുവനന്തപുരം: കേരളത്തില് ഇന്ന് 12,868 പേര്‍ക്ക് കോവിഡ് സ്ഥിരീകരിച്ചു. മലപ്പുറം 1561, കോഴിക്കോട് 1381, തിരുവനന്തപുരം 1341, തൃശൂര് 1304, കൊല്ലം 1186, എറണാകുളം 1153, പാലക്കാട് 1050, ആലപ്പുഴ 832, കണ്ണൂര് 766, കാസര്‍ഗോഡ് 765, കോട്ടയം 504, പത്തനംതിട്ട 398, ഇടുക്കി 361, വയനാട് 266 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,24,886 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.3 ആണ്. കഴിഞ്ഞ ദിവസങ്ങളിലുണ്ടായ 124 മരണങ്ങളാണ് കോവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 13,359 ആയി.\nസംസ്ഥാനത്തെ വിവിധ ജില്ലകളിലായി 3,91,232 പേരാണ് ഇപ്പോള് നിരീക്ഷണത്തിലുള്ളത്. ടി.പി.ആര്. 6ന് താഴെയുള്ള 143, ടി.പി.ആര്. 6നും 12നും ഇടയ്ക്കുള്ള 510, ടി.പി.ആര്. 12നും 18നും ഇടയ്ക്കുള്ള 293, ടി.പി.ആര്. 18ന് മുകളിലുള്ള 88 എന്നിങ്ങനെ തദ്ദേശ സ്വയംഭരണ പ്രദേശങ്ങളുമാണുള്ളത്.\nPrevious articleദുബൈ എക്‌സ്‌പോയുടെ ടിക്കറ്റ് നിരക്ക് പ്രഖ്യാപിച്ചു; കുട്ടികള്‍ക്കും പ്രായമുള്ളവര്‍ക്കും സൗജന്യം\nNext articleമകള്‍ക്കൊപ്പം വീട്ടില് നില്‍ക്കാനെത്തിയ ആണ്‍കുട്ടികളെ പലതവണ ലൈംഗിക പീഡനത്തിനിരയാക്കി; യുവതിക്ക് 102 വര്‍ഷം തടവ്


സൌദിയിലെ മൊബൈല് ഫോണ് സ്ഥാപനങ്ങളില് സ്വദേശിവത്കരണം ഊര്‍ജ്ജിതമാക്കുന്നു\n20 May, 2018 at 08:44 PM\nസൌദിയിലെ മൊബൈല് ഫോണ് സ്ഥാപനങ്ങളില് സ്വദേശിവത്കരണം ഊര്‍ജ്ജിതമാക്കുന്നു. പത്ത് സര്‍ക്കാര് വിഭാഗങ്ങളാണ് സ്വദേശിവത്കരണം ഊര്‍ജ്ജിതമാക്കുന്നതിനുള്ള നടപടിയുടെ ഭാഗമാവുക.\nസൌദിയിലെ മൊബൈല് ഫോണ് വില്‍പ്പന സ്ഥാപനങ്ങളില് സ്വദേശിവത്കരണം നടപ്പാക്കുന്നതിനായുള്ള പ്രവര്‍ത്തനങ്ങളില് വിവിധ മന്ത്രാലയങ്ങളും സര്‍ക്കാര് വിഭാഗങ്ങളും കൈകോര്‍കുന്നു. പത്ത് സര്‍ക്കാര് വിഭാഗങ്ങളാണ് സ്വദേശിവത്കരണം ഊര്‍ജ്ജിതമാക്കുന്നതിനുള്ള നടപടിയുടെ ഭാഗമാവുക.\nആസൂത്രിതമായ നടപടികളിലൂടെ പഴുതടച്ച രീതിയില് മൊബൈല് ഫോണ് വില്‍പ്പന മേഖലയില് സ്വദേശിവത്കരണം നടപ്പാക്കാനാണ് സൌദി തൊഴില് മന്ത്രാലയത്തിന്റെ തീരുമാനം. ആറ് മാസത്തെ കുറഞ്ഞ കാലയളവില് തന്നെ സമ്പൂര്‍ണ്ണ സ്വദേശിവത്കരണം നടപ്പാക്കും. സൌദി സമൂഹത്തില് നിന്നും മികച്ച പിന്തുണയാണ് ഇതിന് ലഭിക്കുന്നത്. അമ്പതിനായിരത്തിലധികം യുവാക്കളാണ് ഈ മേഖലയിലേക്ക് തൊഴില് ചെയ്യാന് സന്നദ്ധമായി മുന്നോട്ട് വന്നത്. മൊബൈല് ഫോണ് വില്‍പ്പനയും റിപ്പയറിങും പരിചയപ്പെടുന്ന നിരവധി പരിശീലന പരിപാടികള്‍ക്ക് ശേഷമാണ് സ്വദേശികളെ ഈ മേഖലയില് നിയമിക്കുക. മാനവ വിഭവശേഷി വികസന ഫണ്ട്, വൊക്കെഷണല് ആന്റ് ടെക്‌നിക്കല് ട്രെയിനിംങ് ഇന്‍സിറ്റിറ്റിയൂട്ട്, സോഷ്യല് ഇന്‍ഷൂസന്‍സ്, സൗദി ക്രെഡിറ്റ് ആന്‍് സേവിങ് ബാങ്ക്, നാഷണലല് എന്റട്രപ്രനര്‍ഷിപ്പ് ഇന്‍സ്റ്റിറ്റിയൂട്ട് തുടങ്ങിയ സ്ഥാപനങ്ങളാണ് പരിശീലനത്തിന് നേതൃത്വം നല്‍കുക.\nസ്വദേശിവത്കരണം നടപ്പാക്കുന്നതിനെക്കുറിച്ച് മുന്നറിയിപ്പ് നല്‍കുന്നതിനും ഈ മേഖലയില് നിയമ വിയേധമല്ലാതെ തൊഴിലെടുക്കുന്നവരെ പിടികൂടുന്നതിനായും പരിശോധന നടന്നുവരികയാണ്. തൊഴില് മന്ത്രാലയം, വാണിജ്യ മന്ത്രമാലയം, നഗര ഗ്രാമ കാര്യമന്ത്രാലയം, ടെലികമ്യൂണിക്കേഷന് വിഭാഗം, സാമൂഹ്യ ക്ഷേമ മന്ത്രാലയം എന്നിവരുടെ നേതൃത്വത്തിലാണ് പരിശോധന നടക്കുന്നത്. സ്വദേശി യുവതി യുവാക്കള് മൊബൈല് ഫോണ് രംഗത്ത് നിയമിക്കപ്പെടുന്നത് ഉറപ്പുവരുത്തുന്നതിന് പരിശോധനകള് നടത്താനും തീരുമാനമായി. വരുന്ന മൂന്നുമാസത്തിനുള്ളില് 50 ശതമാനവും ആറുമാസത്തിനുള്ളില് സമ്പൂര്‍ണ്ണ സ്വദേശി വത്കരണവും നടപ്പാക്കുമെന്നാണ് തൊഴില്‍മന്ത്രി പ്രഖ്യാപിച്ചത്.


സൗദിയിൽ ചൊവ്വാഴ്ച കോവിഡ് ബാധിച്ച് 50 മരണം; റിയാദിൽ മാത്രം 15 പേർ : Deepika.com Nri News Middle East & Gulf\nWednesday, July 1, 2020 11:27 PM IST\nറിയാദ്: 24 മണിക്കൂറിനകം 50 മരണം കൂടി നടന്നതോടെ സൗദിയിൽ കോവിഡ് ബാധിച്ചു മരിച്ചവരുടെ എണ്ണം 1,649 ആയി. 1,90,823 പേർക്കാണ് ഇതുവരെ രോഗം ബാധിച്ചത്. ഇപ്പോൾ ചികിത്സയിലുള്ള 58408 പേരിൽ 2278 പേർ അതീവ ഗുരുതരാവസ്ഥയിലാണെന്നും ആരോഗ്യ വകുപ്പ് വാർത്താകുറിപ്പിൽ അറിയിച്ചു.\n3,648 പേർ കൂടി സുഖം പ്രാപിച്ചതോടെ വൈറസ് ബാധയിൽ നിന്നും മോചിതരായവരുടെ എണ്ണം 1,30,766 ആയി. റിയാദിൽ 15 പേരാണ് ചൊവ്വാഴ്ച മരണപ്പെട്ടത്. മക്ക (9), ജിദ്ദ (8), മദീന (6), ദമ്മാം (3), ബെയിഷ് (2), വാദി ദവാസിർ (2), അൽ മദ്ദ (2), ഹഫർ അൽ ബാത്തിൻ (1), ജിസാൻ (1), സബിയ (1), സുൽഫി (1) എന്നിങ്ങനെയാണ് മരണം നടന്നത്.\nഹൊഫൂഫിൽ രോഗബാധ കൂടി വരുന്നു. 980 പേർക്കാണ് ഇന്നലെ കോവിഡ് സ്ഥിരീകരിച്ചത്. റിയാദ് 342, മുബറസ് 323, ദമ്മാം 308, മക്ക 287, തായിഫ് 229, ജിദ്ദ 167, അബഹ 144, മദീന 132, ഖമീസ് 132, അൽ ഖോബാർ 94, നജ്റാൻ 88, ഖതീഫ് 87, ഹായിൽ 70, ബുറൈദ 64, ദഹ്റാൻ 50 എന്നിങ്ങനെയാണ് മറ്റു നഗരങ്ങളെ രോഗബാധയുടെ കണക്ക്.\nസൗദി അറേബ്യയും ബഹറിനും തമ്മിൽ ബന്ധിപ്പിക്കുന്നതിനായി കടലിൽ നിർമ്മിച്ച കിംഗ് ഫഹദ് കോസ്വേ ജൂലൈ 28 മുതൽ തുറക്കും. മാർച്ച്7നാണ് കോവിഡ് വ്യാപനത്തെ തുടർന്ന് കോസ്വേ അടച്ചത്. സൗദിയുടെ കിഴക്കൻ പ്രവിശ്യയിലെ ഖോബാറിൽ നിന്നുമാണ് 24 കിലോമീറ്റർ ദൈർഘ്യമുള്ള ഈ പാലം ആരംഭിക്കുന്നത്. ഗൾഫ് മേഖലയിലെ പ്രധാന വാണിജ്യ പാതയിലുള്ള ഈ കോസ്വേ തുറക്കുന്നതോടെ നിയന്ത്രണങ്ങളോടെ ഈ പാലത്തിലൂടെ ആളുകൾക്ക് സഞ്ചരിക്കാനാകും.


'ആയാറാം ഗയാറാം' എന്നല്ല, ഇനി 'പ്രസാദ റാം' ആണെന്ന് പറയേണ്ടിവരും; ജിതിന് പ്രസാദയുടെ പടിയിറക്കത്തില് കപില് സിബല് | DoolNews\n'ആയാറാം ഗയാറാം' എന്നല്ല, ഇനി 'പ്രസാദ റാം' ആണെന്ന് പറയേണ്ടിവരും; ജിതിന് പ്രസാദയുടെ പടിയിറക്കത്തില് കപില് സിബല്\nന്യൂദല്‍ഹി: പ്രത്യയശാസ്ത്രം മറന്ന് തീരുമാനങ്ങള് എടുക്കുന്ന തരത്തിലേക്ക് ഇന്ത്യന് രാഷ്ട്രീയം മാറിയെന്ന് മുതിര്‍ന്ന കോണ്‍ഗ്രസ് നേതാവ് കപില് സിബല്. ജിതിന് പ്രസാദ ബി.ജെ.പിയില് ചേര്‍ന്നതുമായി ബന്ധപ്പെട്ടായിരുന്നു കപില് സിബലിന്റെ പ്രതികരണം. മുമ്പ് ആയാറാം ഗയാറാം രാഷ്ട്രീയമായിരുന്നു എങ്കില് ഇപ്പോള് ‘പ്രസാദ റാം’ എന്ന സ്ഥിതി ആയിരിക്കുന്നെന്നും അദ്ദേഹം പറഞ്ഞു.\n‘പാര്‍ട്ടി നേതൃത്വം എന്തു ചെയ്തു, എന്തു ചെയ്തില്ല എന്നതിനെക്കുറിച്ചൊന്നും ഞാന് പറയാന് ആഗ്രഹിക്കുന്നില്ല. ഇന്ത്യന് രാഷ്ട്രീയം പ്രത്യയശാസ്ത്രം മറന്ന് തീരുമാനങ്ങളെടുക്കുന്ന തരത്തിലേക്ക് എത്തിയിരിക്കുന്നു. അതിനെയൊക്കെ ഞാന് ഇപ്പോള് വിളിക്കുന്നത് പ്രസാദാ റാം എന്നായിരുന്നു. മുമ്പ് അത് ‘ആയാ റാം ഗയാ റാം’ ആയിരുന്നു.\nബി.ജെ.പി. ആണ് ജയിക്കാന് പോകുന്നതെന്ന് കണ്ട് ആളുകള് അങ്ങോട്ട് പോകുന്നത് പശ്ചിമ ബംഗാളില് കണ്ടതാണ്. ഒരു പ്രത്യയ ശാസ്ത്രത്തോടുള്ള ദൃഢ വിശ്വാസത്തിന്റെ പുറത്തല്ല പകരം എനിക്ക് എന്തു കിട്ടും എന്നതിന്റെ അടിസ്ഥാനത്തിലാണ് തെരഞ്ഞെടുപ്പില് മത്സരിക്കാന് ആഗ്രഹിക്കുന്നത്. മധ്യപ്രദേശിലും കര്‍ണാടകയിലും മഹാരാഷ്ട്രയിലും സമാനമായ ഒന്നാണ് സംഭവിച്ചത്,’ സിബല് പറഞ്ഞു.\nകോണ്‍ഗ്രസില് അടിയന്തരമായി മാറ്റം വരണമെന്നും പാര്‍ട്ടി നേതൃത്വം കേട്ടേ മതിയാകൂ എന്നും സിബല് പറഞ്ഞു.\nബി.ജെ.പിയില് ചേരാന് ജിതിന് പ്രസാദയ്ക്ക് അദ്ദേഹത്തിന്റേതായ കാരണങ്ങളുണ്ടാകും. കോണ്‍ഗ്രസില് വിട്ടതില് അദ്ദേഹത്തെ താന് കുറ്റപ്പെടുത്തുന്നില്ല എന്നും സിബല് കൂട്ടിച്ചേര്‍ത്തു.\nഅതേസമയം ജിതിന് പ്രസാദ ബി.ജെ.പിയില് ചേര്‍ന്നത് കോണ്‍ഗ്രസിനുള്ളില് ചെറുതല്ലാത്ത അഭ്യൂഹങ്ങള്‍ക്ക് വഴിവെച്ചിട്ടുണ്ട്. അടുത്തതായി ബി.ജെ.പിയിലേക്ക് പോകുന്നത് സച്ചിന് പൈലറ്റ് ആകുമോ എന്ന തരത്തിലുള്ള ചര്‍ച്ചകളും പുരോഗമിക്കുന്നുണ്ട്.\nജിതിന് പ്രസാദ ബി.ജെ.പിയില് ചേര്‍ന്നതില് പ്രതികരണവുമായി കോണ്‍ഗ്രസ് നേതാവും എം.പിയുമായ ശശി തരൂരും രംഗത്തെത്തിയിരുന്നു. അദ്ദേഹം ബി.ജെ.പിയില് ചേര്‍ന്ന സംഭവം ഞെട്ടിക്കുന്നതാണെന്നായിരുന്നു തരൂരിന്റെ പ്രതികരണം.\nഐ.പി.എല്. കളി പോലാകരുത് രാഷ്ട്രീയം എന്നും തരൂര് പറഞ്ഞു.\nമുന് കേന്ദ്രമന്ത്രിയായിരുന്ന ജിതിന് പ്രസാദ ബുധനാഴ്ചയാണു ബി.ജെ.പി. അംഗത്വം എടുത്തത്. പാര്‍ട്ടിയില് ചേരുന്നതിനു മുമ്പായി ജിതിന് കേന്ദ്ര ആഭ്യന്തര മന്ത്രി അമിത് ഷായെ സന്ദര്‍ശിക്കുകയും ചെയ്തിരുന്നു.\nബംഗാളിന്റെ ചുമതലയുള്ള എ.ഐ.സി.സി. ജനറല് സെക്രട്ടറിയായിരുന്നു ഇദ്ദേഹം. രാജ്യത്തെ ഒരേയൊരു ദേശീയ പാര്‍ട്ടി ബി.ജെ.പിയാണെന്നാണ് അംഗത്വം സ്വീകരിച്ചു കൊണ്ട് ജിതിന്‍പ്രസാദ പറഞ്ഞത്. ജനങ്ങളെ സഹായിക്കാന് കഴിയാത്ത ഒരു പാര്‍ട്ടിയില് പ്രവര്‍ത്തിക്കുന്നതില് കാര്യമില്ലെന്ന് തോന്നിയിട്ടാണ് കോണ്‍ഗ്രസ് വിടാന് തീരുമാനിച്ചതെന്നും ജിതിന് പ്രസാദ പറഞ്ഞിരുന്നു.\nContent Highlight: Kapil Sibal omn Jithin Prasada’s switch to BJP


നിർമ്മലഗിരി കോളേജ് - വിക്കിപീഡിയ\n(Nirmalagiri college എന്ന താളിൽ നിന്നും തിരിച്ചുവിട്ടതു പ്രകാരം)\nകണ്ണൂർ സർവ്വകലാശാലയോട് അഫിലിയേറ്റ് ചെയ്യപ്പെട്ട സ്വകാര്യ ഉടമസ്ഥതയിലുള്ള എയിഡഡ് കോളേജാണ് നിർമ്മലഗിരി കോളേജ്. കൂത്തുപറമ്പിലെ തൊക്കിലങ്ങാടിക്കടുത്ത് നിർമ്മലഗിരി എന്ന സ്ഥലത്ത് സ്ഥിതി ചെയ്യുന്നു. തലശ്ശേരി രൂപതയുടെ കീഴിലുള്ള വിദ്യാഭ്യാസസ്ഥാപനങ്ങളിൽ ഒന്ന്. നേരത്തെ കോഴിക്കോട് സർവ്വകലാശാലയോട് അഫിലിയേറ്റ് ചെയ്യപ്പെട്ട കോളേജ് കണ്ണൂർ സർവ്വകലാശാല നിലവിൽ വന്നപ്പോൾ അതിന്റെ കീഴിലായി. 1964-ൽ ആണ് ഈ കലാലയം സ്ഥാപിതമായത്. \n"https://ml.wikipedia.org/w/index.php?title=നിർമ്മലഗിരി_കോളേജ്&oldid=1750947" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:56, 14 മേയ് 2013.


Crime – Page4– Pradhana Vartha\nby veena surendran\t August 29, 2019\nനെടുമ്പാശ്ശേരി വിമാനത്താവളത്തിൽ നിന്നും വെടിയുണ്ടകളുമായി യാത്രക്കാരൻ പിടിയിൽ\nകൊച്ചി: പത്ത് വെടിയുണ്ടകളുമായി നെടുമ്പാശ്ശേരി വിമാനത്താവളത്തിൽ നിന്നും യാത്രക്കാരനെ പിടികൂടി. തൃശ്ശൂ‍ർ സ്വദേശി രഘുരാമനാണ് ബംഗലുരുവിലേക്കുള്ള യാത്രക്കിടയിൽ സുരക്ഷാ ഉദ്യോഗസ്ഥരുടെ പിടിയിലായത്. കസ്റ്റഡിയിലെടുത്ത ഇയാളെ ചോദ്യം ചെയ്യലിൽ തോക്കിന് ലൈസൻസ് ഉണ്ടെന്ന് ബോധ്യമായി. എന്നാൽ തിരകൾ വിമാനത്താവളം വഴി കൊണ്ടുപോകുന്നതിന് അനുമതി വാങ്ങിയിട്ടില്ലായിരുന്നു. …\nകൊച്ചി: പത്ത് വെടിയുണ്ടകളുമായി നെടുമ്പാശ്ശേരി വിമാനത്താവളത്തിൽ നിന്നും യാത്രക്കാരനെ പിടികൂടി. തൃശ്ശൂ‍ർ സ്വദേശി രഘുരാമനാണ് ബംഗലുരുവിലേക്കുള്ള യാത്രക്കിടയിൽ സുരക്ഷാ ഉദ്യോഗസ്ഥരുടെ പിടിയിലായത്.\nകസ്റ്റഡിയിലെടുത്ത ഇയാളെ ചോദ്യം ചെയ്യലിൽ തോക്കിന് ലൈസൻസ് ഉണ്ടെന്ന് ബോധ്യമായി. എന്നാൽ തിരകൾ വിമാനത്താവളം വഴി കൊണ്ടുപോകുന്നതിന് അനുമതി വാങ്ങിയിട്ടില്ലായിരുന്നു. തുടർന്നാണ് വിമാനത്താവള അധികൃതർ യാത്രക്കാരനെ പോലീസിന് കൈമാറിയത്.\nതെലങ്കാനയിൽ 14 കാരിയെ ബലാത്സംഗം ചെയ്ത് കൊലപ്പെടുത്തി\nമെഹബൂബ്‍നഗര്: ഫേസ്ബുക്ക് വഴി പരിചയപ്പെട്ട 14 കാരിയായ പെൺകുട്ടിയെ ബലാത്സംഗം ചെയ്ത് കൊലപ്പെടുത്തി. സംഭവത്തിൽ 28 കാരനായ യെംഗു നവീന് റെഡ്ഡി എന്ന യുവാവിനെ അറസ്റ്റ് ചെയ്തു. തെലങ്കാനയിലെ മെഹബൂബ്‍നഗര് ജില്ലയിലെ ടണ്ട എന്ന സ്ഥലത്താണ് സംഭവം. കേന്ദ്രീയ വിദ്യാലയത്തിലെ വിദ്യാര്‍ത്ഥിയായ പെണ്‍കുട്ടിയെ …\nമെഹബൂബ്‍നഗര്: ഫേസ്ബുക്ക് വഴി പരിചയപ്പെട്ട 14 കാരിയായ പെൺകുട്ടിയെ ബലാത്സംഗം ചെയ്ത് കൊലപ്പെടുത്തി. സംഭവത്തിൽ 28 കാരനായ യെംഗു നവീന് റെഡ്ഡി എന്ന യുവാവിനെ അറസ്റ്റ് ചെയ്തു. തെലങ്കാനയിലെ മെഹബൂബ്‍നഗര് ജില്ലയിലെ ടണ്ട എന്ന സ്ഥലത്താണ് സംഭവം.\nകേന്ദ്രീയ വിദ്യാലയത്തിലെ വിദ്യാര്‍ത്ഥിയായ പെണ്‍കുട്ടിയെ ചൊവ്വാഴ്ച മുതല് കാണാനില്ലായിരുന്നു. തുടര്‍ന്ന് മാതാപിതാക്കള് ജഡ്ചര്‍ല പൊലീസില് പരാതി നല്‍കി. പൊലീസ് നടത്തിയ അന്വേഷണത്തില് യെംഗു നവീന് റെഡ്ഡി എന്ന യുവാവിനൊപ്പം പോയതായി കണ്ടെത്തി. തുടർന്ന് ഇയാളെ കസ്‌റ്റഡിയിലെടുത്ത് ചോദ്യം ചെയ്തപ്പോഴാണ് പെണ്‍കുട്ടിയെ ബലാത്സംഗം ചെയ്ത് കൊലപ്പെടുത്തിയെന്ന് യുവാവ് സമ്മതിച്ചത് ഇയാള് വീല് അലൈന്‍മെന്‍റ് സ്ഫാപനത്തിന്‍റെ ഉടമയാണ്.\nഫേസ്ബുക്കിലൂടെയാണ് ഇരുവരും പരിചയപ്പെട്ടത്. പിന്നീട് നിത്യേനയുള്ള ഫോണ് ബന്ധം വഴി ഇരുവരും സൗഹൃദം സ്ഥാപിച്ചു. യുവാവ് ആവശ്യപ്പെട്ടതിനെ തുടര്‍ന്ന് പെൺകുട്ടി വീട് വിട്ട് ഇറങ്ങി വരുകയായിരുന്നു. തുടർന്ന് ഇയാൾ പെൺകുട്ടിയേം കൂട്ടി ആളൊഴിഞ്ഞ സ്ഥലത്ത് കൊണ്ടുപോയി ശാരീരിക ബന്ധത്തിന് നിര്‍ബന്ധിച്ചു. എന്നാൽ പെണ്‍കുട്ടി എതിർത്തതോടെ ഇയാൾ കല്ലുകൊണ്ട് മര്‍ദ്ദിച്ച് അബോധവസ്ഥയിലാക്കി പീഡിപ്പിക്കുകയായിരുന്നു. ബോധം വന്നപ്പോല് വീട്ടുകാരെ അറിയിക്കുമെന്ന് പെണ്‍കുട്ടി അറിയിച്ചു. തുടര്‍ന്ന് ഇയാൾ വീണ്ടും കല്ലുകൊണ്ട് തലക്കടിച്ച് പെണ്‍കുട്ടിയെ കൊലപ്പെടുത്തുകയായിരുന്നു.\nപതിനേഴുകാരിയെ നിർബന്ധിച്ച് ബിക്കിനിയിടിപ്പിച്ച് ഫോട്ടോഷൂട്ട് ; സംവിധായകന് അറസ്റ്റില്\nഫോട്ടോഷൂട്ടിനായി വിളിച്ചു വരുത്തി പതിനേഴുകാരിയായ പെണ്‍കുട്ടിയെ ലൈംഗികമായി അപമാനിക്കാന് ശ്രമിച്ച സംവിധായകനെ പോലീസ് അറസ്റ്റ് ചെയ്തു. മറാത്തി നടനും സംവിധായകനുമായ മണ്ടര് കുല്‍ക്കര്‍ണിയെയാണ് (24) പൂണെ പോലീസ് അറസ്റ്റ് ചെയ്തത്. ആഗസ്റ്റ് 23നാണ് ഇയാളെ അറസ്റ്റ് ചെയ്തതെന്ന് ഡെക്കാന് പോലീസ് സ്‌റ്റേഷന് അധികൃതര് …\nഫോട്ടോഷൂട്ടിനായി വിളിച്ചു വരുത്തി പതിനേഴുകാരിയായ പെണ്‍കുട്ടിയെ ലൈംഗികമായി അപമാനിക്കാന് ശ്രമിച്ച സംവിധായകനെ പോലീസ് അറസ്റ്റ് ചെയ്തു. മറാത്തി നടനും സംവിധായകനുമായ മണ്ടര് കുല്‍ക്കര്‍ണിയെയാണ് (24) പൂണെ പോലീസ് അറസ്റ്റ് ചെയ്തത്. ആഗസ്റ്റ് 23നാണ് ഇയാളെ അറസ്റ്റ് ചെയ്തതെന്ന് ഡെക്കാന് പോലീസ് സ്‌റ്റേഷന് അധികൃതര് അറിയിച്ചു.\nനാടക നടനായ കുല്‍ക്കര്‍ണി തീയേറ്റര് വര്‍ക്ക്‌ഷോപ്പുകളും നടത്താറുണ്ട്. അത്തരമൊരു വര്‍ക്ക്‌ഷോപ്പിനിടയിലാണ് പെണ്‍കുട്ടിയെ പരിചയപ്പെടുന്നതെന്ന് പോലീസ് പറയുന്നു.\nതന്റെ നാടകത്തില് അഭിനയിപ്പിക്കാമെന്ന് പറഞ്ഞ് ആഗസ്റ്റ് 16ന് കുല്‍ക്കര്‍ണി പെണ്‍കുട്ടിയെ സ്വന്തം ഫ്ലാറ്റിലേക്ക് വിളിച്ചുവരുത്തി. പെണ്‍കുട്ടിക്ക് ധരിക്കാന് വസ്ത്രങ്ങള് നല്‍കിയ ശേഷം ചില ഫോട്ടോകളുമെടുത്തു. പിന്നീട് ഒരു ബിക്കിനി നല്‍കി അതു ധരിക്കാന് അയാള് പെണ്‍കുട്ടിയോട് ആവശ്യപ്പെട്ടു. പെണ്‍കുട്ടി ആദ്യം വഴങ്ങിയില്ലെങ്കിലും പിന്നീടു നിർബന്ധിച്ച് ധരിപ്പിക്കുകയായിരുന്നു. തുടർന്ന് ബിക്കിനി ധരിച്ച പെണ്‍കുട്ടിയുടെ നിരവധി ഫോട്ടോകളും ഇയാൾ എടുത്തു. സംഭവത്തിനു ശേഷം പെണ്‍കുട്ടി അമ്മയോട് ഇക്കാര്യം പറഞ്ഞിരുന്നു. അവര് പോലീസില് വിവരം അറിയിക്കുകയായിരുന്നു.\nപണത്തെച്ചൊല്ലി തർക്കം ; ഡ‌ൽഹിയി‌ൽ വ്യവസായിയെ വെടിവെച്ചു കൊലപ്പെടുത്തി\nഡൽഹി: പണത്തെച്ചൊല്ലിയുണ്ടായ തർക്കത്തിനൊടുവിൽ യുവ വ്യവസായിയെ വെടിവെച്ചു കൊലപ്പെടുത്തി. ഡ‌ൽഹിയിലെ കരോൾബാഗിൽ വസ്ത്രവ്യാപാരം നടത്തുന്ന വിനയ് (25) ആണ് കൊല്ലപ്പെട്ടത്. സംഭവത്തിൽ രണ്ടു പേരെ പോലീസ് അറസ്റ്റ് ചെയ്തിട്ടുണ്ട്. കടം തിരിച്ചുചോദിച്ചതുമായി ബന്ധപ്പെട്ട തർക്കം ഒടുവിൽ കൊലപാതകത്തിലേക്കെത്തുകയായിരുന്നു. മറ്റൊരു വ്യാപാരിക്ക് വിനയ് പണം …\nഡൽഹി: പണത്തെച്ചൊല്ലിയുണ്ടായ തർക്കത്തിനൊടുവിൽ യുവ വ്യവസായിയെ വെടിവെച്ചു കൊലപ്പെടുത്തി. ഡ‌ൽഹിയിലെ കരോൾബാഗിൽ വസ്ത്രവ്യാപാരം നടത്തുന്ന വിനയ് (25) ആണ് കൊല്ലപ്പെട്ടത്. സംഭവത്തിൽ രണ്ടു പേരെ പോലീസ് അറസ്റ്റ് ചെയ്തിട്ടുണ്ട്. കടം തിരിച്ചുചോദിച്ചതുമായി ബന്ധപ്പെട്ട തർക്കം ഒടുവിൽ കൊലപാതകത്തിലേക്കെത്തുകയായിരുന്നു.\nമറ്റൊരു വ്യാപാരിക്ക് വിനയ് പണം കടംനൽകിയിരുന്നു. ഇത് തിരികെ ആവശ്യപ്പെട്ടപ്പോൾ പ്രതി പിസ്റ്റൾ ഉപയോഗിച്ച് വെടിയുതിർക്കുകയായിരുന്നു. നിരവധി തവണ ഇയാൾ നിറയൊഴിച്ചു. വിനയുടെ വീടിനു സമീപത്തുവച്ചായിരുന്നു ആക്രമണം.\nby veena surendran\t August 28, 2019\nആദിവാസി കുടുംബത്തിന് നേരെ റേഞ്ച് ഓഫീസറുടെ അക്രമം; വനിതാ കമ്മീഷൻ സ്വമേധയാ കേസെടുത്തു\nതൃശൂർ : ഫേസ്ബുക് പോസ്റ്റിന് താഴെ കമന്റ് ചെയ്തുവെന്നതിന്റെ പേരിൽ തൃശൂർ ചാലക്കുടിയിൽ ആദിവാസി കുടുംബത്തിലെ സ്ത്രീകളെ ഉൾപ്പെടെ വനംവകുപ്പ് റേഞ്ച് ഓഫീസർ വീട്ടിൽ കയറി മർദ്ദിച്ച സംഭവത്തിൽ വനിതാ കമ്മീഷൻ സ്വമേധയാ കേസെടുത്തു. വനിതാ കമ്മീഷൻ അംഗം അഡ്വ. ഷിജി ശിവജിയുടെ …\nതൃശൂർ : ഫേസ്ബുക് പോസ്റ്റിന് താഴെ കമന്റ് ചെയ്തുവെന്നതിന്റെ പേരിൽ തൃശൂർ ചാലക്കുടിയിൽ ആദിവാസി കുടുംബത്തിലെ സ്ത്രീകളെ ഉൾപ്പെടെ വനംവകുപ്പ് റേഞ്ച് ഓഫീസർ വീട്ടിൽ കയറി മർദ്ദിച്ച സംഭവത്തിൽ വനിതാ കമ്മീഷൻ സ്വമേധയാ കേസെടുത്തു. വനിതാ കമ്മീഷൻ അംഗം അഡ്വ. ഷിജി ശിവജിയുടെ നിർദ്ദേശപ്രകാരമാണ് നടപടി. തൃശൂർ പോലീസ് സൂപ്രണ്ട് സംഭവവുമായി ബന്ധപ്പെട്ട് എന്തെല്ലാം നടപടികൾ സ്വീകരിച്ചുവെന്ന് വ്യക്തമാക്കുന്ന റിപ്പോർട്ട് അടിയന്തരമായി ലഭ്യമാക്കാനും കമ്മീഷൻ നിർദ്ദേശിച്ചു.\nവാഴച്ചാർ കാടർ കോളനിയിൽ താമസിക്കുന്ന ബിനു, ഭാര്യ അതിരപ്പള്ളി പഞ്ചായത്ത് സിഡിഎസ് ചെയർപേഴ്‌സൺ രമ്യ, ബിനുവിന്റെ അച്ഛൻ ചന്ദ്രൻ എന്നിവരെ ചാർപ്പ റേഞ്ച് ഓഫീസർ മുഹമ്മദ് റാഫി വീട്ടിൽ കയറി ആക്രമിച്ചെന്നാണ് മാധ്യമ വാർത്തകൾ. മർദ്ദനമേറ്റ മൂന്ന് പേരും ചാലക്കുടി താലൂക്ക് ആശുപത്രിയിൽ ചികിത്സയിലാണ്. മാധ്യമ വാർത്തകളുടെ അടിസ്ഥാനത്തിലാണ് നടപടി.\nയുവതിയെ ബലാത്സംഗം ചെയ്തെന്ന പരാതിയിൽ എസ്ഐക്കെതിരെ കേസെടുത്തു\nകോഴിക്കോട്: ലൈംഗിക പീഡന പരാതിയിൽ കൊയിലാണ്ടി എആർ ക്യാമ്പ് എസ്ഐക്കെതിരെ കേസെടുത്തു. പയ്യോളി സ്വദേശിനിയായ യുവതിയുടെ പരാതിയിൽ എസ്ഐ ജി എസ് അനിലിനെതിരെയാണ് കേസെടുത്തത്. എസ്ഐ തന്നെ ഭീഷണിപ്പെടുത്തി 2017 സെപ്തംബർ മുതൽ ബലാത്സംഗം ചെയ്തുവെന്നാണ് യുവതിയുടെ പരാതി. എസ്ഐക്കെതിരെ ബലാത്സംഗം, ശാരീരിക …\nകോഴിക്കോട്: ലൈംഗിക പീഡന പരാതിയിൽ കൊയിലാണ്ടി എആർ ക്യാമ്പ് എസ്ഐക്കെതിരെ കേസെടുത്തു. പയ്യോളി സ്വദേശിനിയായ യുവതിയുടെ പരാതിയിൽ എസ്ഐ ജി എസ് അനിലിനെതിരെയാണ് കേസെടുത്തത്.\nഎസ്ഐ തന്നെ ഭീഷണിപ്പെടുത്തി 2017 സെപ്തംബർ മുതൽ ബലാത്സംഗം ചെയ്തുവെന്നാണ് യുവതിയുടെ പരാതി. എസ്ഐക്കെതിരെ ബലാത്സംഗം, ശാരീരിക മർദ്ദനം, തട്ടിക്കൊണ്ടുപോകൽ, പിടിച്ചുപറി എന്നീ കുറ്റങ്ങൾക്കാണ് കേസെടുത്തിട്ടുള്ളത്. എന്നാൽ ഇയാൾ ഒളിവിലാണ്.\nശല്യപ്പെടുത്തുന്നത് ചോദ്യം ചെയ്തു; യുവതിയുടെ കുടുംബത്തിലെ 16 പേര്‍ക്ക് നേരെ ആസിഡ് ആക്രമണം\nപട്ന: യുവതിയെ ശല്യം ചെയ്യുന്നത് ചോദ്യം ചെയ്തതിന് യുവതിയുടെ കുടുംബത്തിലെ 16 പേര്‍ക്ക് നേരെ ആസിഡ് ആക്രമണം. ബിഹാറിലെ വൈശാലി ജില്ലയിലാണ് നാടിനെ നടുക്കിയ സംഭവം. സ്ത്രീകള് ഉള്‍പ്പെടെ എട്ട് പേർക്ക് നേരെയായിരുന്നു ആക്രമണം. സംഭവത്തിൽ അഞ്ചു പേരെ പോലീസ് അറസ്റ്റ് ചെയ്തു. …\nപട്ന: യുവതിയെ ശല്യം ചെയ്യുന്നത് ചോദ്യം ചെയ്തതിന് യുവതിയുടെ കുടുംബത്തിലെ 16 പേര്‍ക്ക് നേരെ ആസിഡ് ആക്രമണം. ബിഹാറിലെ വൈശാലി ജില്ലയിലാണ് നാടിനെ നടുക്കിയ സംഭവം.\nസ്ത്രീകള് ഉള്‍പ്പെടെ എട്ട് പേർക്ക് നേരെയായിരുന്നു ആക്രമണം. സംഭവത്തിൽ അഞ്ചു പേരെ പോലീസ് അറസ്റ്റ് ചെയ്തു.\nനന്ദ കിഷോര് ഭഗത് എന്ന വ്യക്തിയുടെ കുംടബത്തില്‍പ്പെട്ട യുവതിയെ ഒരു സംഘം ആളുകള് നിരന്തരം ശല്യം ചെയ്തിരുന്നു. ഇതിനെച്ചൊല്ലി ചൊവ്വാഴ്ച യുവതിയുടെ വീട്ടുകാരും യുവാക്കളും തമ്മില് വാക്കേറ്റവും സംഘര്‍ഷവും ഉണ്ടായി. എന്നാല് പിന്നീട് വാക്കുതര്‍ക്കം പരിഹരിക്കപ്പെട്ടു.\nഇതിന് പ്രതികാരമായി ബുധനാഴ്ച രാത്രിയോടെ ദൗദ്പുര് ഗ്രാമത്തിലുള്ള യുവതിയുടെ വീട്ടില് അതിക്രമിച്ചു കയറിയ അക്രമികള് കുടുംബാംഗങ്ങള്‍ക്ക് നേരെ ആസിഡൊഴിക്കുകയായിരുന്നു.\nകണ്ണൂരിൽ 23 കിലോ കഞ്ചാവുമായി മൂന്നു യുവാക്കള് അറസ്റ്റിൽ\nകണ്ണൂര്: കണ്ണൂർ റെയിൽവേ സ്റ്റേഷൻ പരിസരത്തുനിന്നും 23 കിലോ കഞ്ചാവുമായി മൂന്നു യുവാക്കള് പിടിയിൽ. തൃശൂർ സ്വദേശികളായ സെബി, മെജോ, സുജിത് എന്നിവരെയാണ് പിടികൂടിയത്. കണ്ണൂർ ടൗൺ സിഐ സംഘത്തിന് ലഭിച്ച വിവരത്തെ തുടർന്ന് നടത്തിയ അന്വേഷണത്തിലാണ് പ്രതികളെ പിടികൂടിയത്. ഇവരുടെ കൈവശമുണ്ടായിരുന്ന …\nകണ്ണൂര്: കണ്ണൂർ റെയിൽവേ സ്റ്റേഷൻ പരിസരത്തുനിന്നും 23 കിലോ കഞ്ചാവുമായി മൂന്നു യുവാക്കള് പിടിയിൽ. തൃശൂർ സ്വദേശികളായ സെബി, മെജോ, സുജിത് എന്നിവരെയാണ് പിടികൂടിയത്. കണ്ണൂർ ടൗൺ സിഐ സംഘത്തിന് ലഭിച്ച വിവരത്തെ തുടർന്ന് നടത്തിയ അന്വേഷണത്തിലാണ് പ്രതികളെ പിടികൂടിയത്.\nഇവരുടെ കൈവശമുണ്ടായിരുന്ന കഞ്ചാവ് കണ്ണൂരില് വില്‍പ്പനക്കെത്തിച്ചതാണ്. കഞ്ചാവെത്തിക്കുന്ന സംഘത്തിലെ പ്രധാന കണ്ണികളെ പിടികൂടാൻ ജില്ലയിൽ വ്യാപകമായി പരിശോധന നടക്കുകയാണെന്നും പൊലീസ് പറഞ്ഞു.\nഹാഷിഷ് ഓയിലുമായി രണ്ടു പേർ പോലീസ് പിടിയിൽ\nമലപ്പുറം: വാഴക്കാടിൽ നിന്നും ഹാഷിഷ് ഓയിൽ കടത്താൻ ശ്രമിച്ച രണ്ടു പേരെ പോലീസ് പിടികൂടി. തിരൂർ ചമ്രവട്ടം സ്വദേശി കല്ലനാറ്റിക്കൽ റസാഖ്, എടപ്പാൾ കാഞ്ഞിരമുക്ക് കോലോത്ത് വീട്ടിൽ ഷമീർ എന്നിവരാണ് അറസ്റ്റിലായത്. ഇവരുടെ പക്കൽ നിന്നും ഒരു കിലോ 200 ഗ്രാം ഹാഷിഷ് …\nമലപ്പുറം: വാഴക്കാടിൽ നിന്നും ഹാഷിഷ് ഓയിൽ കടത്താൻ ശ്രമിച്ച രണ്ടു പേരെ പോലീസ് പിടികൂടി. തിരൂർ ചമ്രവട്ടം സ്വദേശി കല്ലനാറ്റിക്കൽ റസാഖ്, എടപ്പാൾ കാഞ്ഞിരമുക്ക് കോലോത്ത് വീട്ടിൽ ഷമീർ എന്നിവരാണ് അറസ്റ്റിലായത്. ഇവരുടെ പക്കൽ നിന്നും ഒരു കിലോ 200 ഗ്രാം ഹാഷിഷ് ഓയിലാണ് പിടിച്ചെടുത്തത്. ഒന്നര കോടിയിലധികം രൂപ വിലവരുന്ന ലഹരിമരുന്ന് ബൈക്കിൽ കടത്താനായിരുന്നു പ്രതികളുടെ ശ്രമം.\nആൺ സുഹൃത്തിനൊപ്പം അശ്ലീല വീഡിയോ; ചോദ്യം ചെയ്ത പിതാവിനെതിരെ ലൈംഗികപീഡന പരാതി നൽകി മകൾ\nറാഞ്ചി: ആൺ സുഹൃത്തിനൊപ്പം മകളുടെ അശ്ലീല വീഡിയോ കണ്ട് വഴക്കുപറഞ്ഞ പിതാവിനെതിരെ ലൈംഗിക പീഡന പരാതി നല്‍കി മകള്. റാഞ്ചിയിലാണ് സംഭവം. തകരാറിലായ മകളുടെ മൊബൈല് ഫോണ് ശരിയാക്കുന്നതിനായി നല്‍കിയപ്പോഴാണ് വീഡിയോ പിതാവ് കാണാൻ ഇടയായത്. പെൺകുട്ടിയുടെ പേരുവിവരങ്ങൾ പുറത്തുവിട്ടിട്ടില്ല. അഞ്ച് മാസങ്ങള്‍ക്ക് …\nറാഞ്ചി: ആൺ സുഹൃത്തിനൊപ്പം മകളുടെ അശ്ലീല വീഡിയോ കണ്ട് വഴക്കുപറഞ്ഞ പിതാവിനെതിരെ ലൈംഗിക പീഡന പരാതി നല്‍കി മകള്. റാഞ്ചിയിലാണ് സംഭവം.\nതകരാറിലായ മകളുടെ മൊബൈല് ഫോണ് ശരിയാക്കുന്നതിനായി നല്‍കിയപ്പോഴാണ് വീഡിയോ പിതാവ് കാണാൻ ഇടയായത്. പെൺകുട്ടിയുടെ പേരുവിവരങ്ങൾ പുറത്തുവിട്ടിട്ടില്ല.\nഅഞ്ച് മാസങ്ങള്‍ക്ക് മുമ്പ് ചിത്രീകരിച്ചതായിരുന്നു ആ ദൃശ്യങ്ങള്. തുടർന്ന് പിതാവ് മകളെ ശാസിക്കുകയും വീട്ടിൽ നിന്ന് പുറത്തു പോകുന്നതിന് വിലക്കുകയും ചെയ്തു. ഇതിൽ പ്രകോപിതയായ മകൾ പോലീസ് സ്റ്റേഷനിലെത്തി പിതാവ് തന്നെ മാനസികമായി പീഡിപ്പിക്കുന്നുവെന്ന് ആദ്യം പരാതി നൽകി. പരാതി എഴുതി നല്കാൻ പോലീസ് ആവശ്യപ്പെട്ടു. തുടർന്ന് അവിടെ നിന്ന് പോയ പെൺകുട്ടി തിരികെ എത്തി പിതാവ് ലൈംഗികമായി പീഡിപ്പിച്ചുവെന്ന് കാണിച്ച് പരാതി നൽകുകയായിരുന്നു.\nരണ്ട് പരാതികളും തമ്മിലുള്ള വൈരുദ്ധ്യത്തില് സംശയം തോന്നിയെങ്കിലും പരാതിയില് സത്യമുണ്ടോ എന്ന് പരിശോധിക്കുമെന്ന് പൊലീസ് വ്യക്തമാക്കി. പിതാവിനൊപ്പം താമസിക്കാന് താത്പര്യമില്ലെന്നും അമ്മാവനൊപ്പം പോകാന് തയ്യാറാണെന്നും പെണ്‍കുട്ടി വ്യക്തമാക്കി.


Ganesh Kumar Revealed He Is Not Willing To Take Amma Association Responsibilities Any More | ഞാനൊരു സ്ത്രീ വിരുദ്ധനല്ല; അമ്മയുടെ ഭാരവാഹിത്വവും അംഗത്വവും ഒഴിവാക്കി നടന് ഗണേഷ് കുമാര്, വിവാദങ്ങളെ കുറിച്ചും താരം - Malayalam Filmibeat\nവര്‍ഷങ്ങളോളം അമ്മയുടെ പ്രസിഡന്റ് ആയിരുന്ന നടന് ഇന്നസെന്റ് രാജി വെച്ചത് വലിയ വാര്‍ത്തയായിരുന്നു. ശേഷം മോഹന്‍ലാല് പ്രസിഡന്റായി തിരഞ്ഞെടുക്കപ്പെട്ടു. ഇപ്പോഴിതാ അമ്മയുടെ ഭാരവാഹിത്വം ഒഴിവാക്കിയിരിക്കുകയാണ് നടന് ഗണേഷ് കുമാര്. 25 വര്‍ഷത്തോളം നീണ്ട അമ്മയിലെ അംഗത്വവും ഭാരവാഹിത്വവും താനിനി ആഗ്രഹിക്കുന്നില്ലെന്നാണ് ഗണേഷ് കുമാര് പറയുന്നത്.\nവിവാഹഫോട്ടോഷൂട്ട് ഇങ്ങനെയും നടത്താം, വൈറലായ കപ്പിൾ ഫോട്ടോസ് കാണാം\nആവശ്യമില്ലാത്ത ജോലി ഭാരവും അപഖ്യാധികളും അക്രമങ്ങളുമൊക്കെ എന്തിനാണെന്ന് പറഞ്ഞ് കൊണ്ടാണ് അമ്മയില് നിന്നും മാറുന്നതിനെ കുറിച്ച് ഗണേഷ് പറഞ്ഞത്. റിപ്പോര്‍ട്ടര് ടിവിയുടെ ലീഡേഴ്‌സ് ഓണ് ദി റോഡ് പരിപാടിയില് പങ്കെടുത്ത് സംസാരിക്കുകയായിരുന്നു താരം.\nഅമ്മയിലെ അംഗത്വവും ഭാരവാഹിത്വവും ഞാന് ഇനി ആഗ്രഹിക്കുന്നില്ല. എന്തിനാണ് വെറുതെ ആവശ്യമില്ലാത്ത തലവേദനയുണ്ടാക്കുന്നത്. അതൊന്നും ഇല്ലാതിരുന്നാല് നമുക്കൊരു ശല്യവുമില്ലല്ലോ. ഒരു തലവേദന ഒഴിഞ്ഞിരുന്നാല് അത്രയും സമാധാനം. അതുകൊണ്ട് ഒരു ഭാരവാഹിത്വത്തിനും ഇനി മേലില് ഇല്ല. 25 വര്‍ഷമായി ഞാന് എക്സിക്യുട്ടിവ് കമ്മറ്റി അംഗമാണ്. മാറി മാറി വന്ന എല്ലാ കമ്മറ്റികളിലും ഞാനുണ്ടായിരുന്നു. ഇനി ഞാനില്ല. അത് തീരുമാനിച്ചു കഴിഞ്ഞു. ഇനിയൊരു മാറ്റവുമുണ്ടാവില്ല.\nആവശ്യമില്ലാത്ത ജോലിഭാരവും അപഖ്യാധികളും അക്രമങ്ങളുമൊക്കെ എന്തിന്? മനസമാധാനമായി ഇവിടെ ജീവിക്കണമെന്നും ഗണേഷ് കുമാര് പറയുന്നു. തന്നെ സ്ത്രീവിരുദ്ധനായി ചിത്രീകരിക്കുന്നതില് കഴമ്പില്ലെന്നും സ്ത്രീകളെ ബഹുമാനിച്ച് ജീവിക്കാനാണ് തന്റെ അമ്മ പഠിപ്പിച്ചത്. എംഎല്‍എ ആയിരിക്കെ, പത്തനാപുരത്ത് സ്ത്രീകള്‍ക്കുവേണ്ടി നിരവധി കാര്യങ്ങള് ചെയ്തു. എംഎല്‍എ ആവുന്നതിന് മുമ്പും സിനിമയിലെ അടക്കം സ്ത്രീകള്‍ക്കുവേണ്ടി ഒരുപാട് സഹായങ്ങള് ചെയ്തിട്ടുണ്ടെന്നും ഗണേഷ് കുമാര് അവകാശപ്പെടുന്നു.\nഅമ്മയുടെ ഓഫീസ് ഉദ്ഘാടന വേദിയിലെ ഇരിപ്പിട വിവാദത്തെക്കുറിച്ചും താരം പ്രതികരിച്ചിരുന്നു. ഞാന് അതിലൊന്നും പങ്കാളിയല്ല. ഇരിക്കുന്നില്ലേ എന്ന് ഞാന് അവരോട് ചോദിച്ചു. വാ ഇരിക്ക് എന്ന് പറഞ്ഞ് വിളിച്ചു. ഏല്‍പിച്ച ഉത്തരവാദിത്തങ്ങള് ചെയ്യാനുണ്ട് എന്നാണ് അവര് പറഞ്ഞത്. അത് ശരിയുമാണ്. അവര്‍ക്കതില് വിഷമവുമില്ല. ഇരുത്തിയില്ല എന്ന പരാതി അവര്‍ക്കില്ല. ചടങ്ങുമായി ബന്ധപ്പെട്ട ചില കാര്യങ്ങള് അവര്‍ക്ക് ചെയ്യാനുണ്ടായിരുന്നു. ലൊക്കേഷനില് നിന്നാണ് ഞാന് വന്നത്. ഉദ്ഘാടനം കഴിഞ്ഞയുടന് ഞാന് തിരിച്ചുപോയി.\nരണ്ട് ദിവസം കഴിഞ്ഞാണ് ഈ വിവാദങ്ങളെ കുറിച്ച് അറിയുന്നത് പോലും. മമ്മൂക്ക എന്നോട് മാറി നില്‍ക്കാന് പറഞ്ഞെന്നൊക്കെയുള്ള വാദങ്ങള് കേട്ടു. അങ്ങനൊരു സംഭവുമുണ്ടായിട്ടില്ല. ഞാന് അറിഞ്ഞിട്ടുമില്ല. എന്തൊക്കെ വ്യാഖ്യാനങ്ങളാണ് എന്നോര്‍ത്ത് ഞാന് ചിരിച്ചുപോയി. അമ്മയിലെ ഭാരവാഹിത്വത്തിലേക്ക് താനിനിയില്ല. രു സാഹചര്യത്തിലും അതുണ്ടാവില്ലെന്നും ഗണേഷ് ആവര്‍ത്തിക്കുന്നു.\nമമ്മൂട്ടി ചോദിച്ചിട്ടും വഴിയില് നിന്നു മാറാതെ ഗണേഷ് | FilmiBeat Malayalam\nസ്വയം അധ്വാനിച്ചുണ്ടാക്കുന്ന പണം കൊണ്ടാണ് പൊതുപ്രവര്‍ത്തനം നടത്തുന്നത്. എന്റെ അച്ഛന് ഒരുപാട് സ്വത്തുള്ള കുടുംബത്തില് നിന്നുള്ള ആളാണ്. എന്തെങ്കിലും ആവശ്യം വന്നാല് അച്ഛന് ഒരു പുരയിടം വില്‍ക്കാനുണ്ട്. എനിക്കങ്ങനെയല്ല. അതുകൊണ്ട് തന്നെ ഞാന് അത്രയും സമ്പന്നനല്ല. എന്റെ അധ്വാനം കൊണ്ടാണ് ഞാന് ജീവിക്കുന്നത്. കൃത്യമായി നികുതി കൊടുക്കുകയും നിയമത്തെ ബഹുമാനിക്കുകയും ചെയ്യുന്ന ആളാണ് ഞാനെന്നും താരം പറയുന്നു.\nRead more about: amma അമ്മ ganesh kumar\nGanesh Kumar Revealed He Is Not Willing To Take Amma Association Responsibilities Any More


ഓഖി; ചെയ്യാന് കഴിയുന്ന എല്ലാ സഹായങ്ങളും ദുരന്ത ബാധിതര്‍ക്ക് എത്തിച്ചു: മുഖ്യമന്ത്രി - Janayugom Online\nBy: Web Desk | Thursday 25 January 2018 10:13 PM IST\nഓഖി ദുരന്തവുമായി ബന്ധപ്പെട്ട് സര്‍ക്കാരിന്റെ പരിധിയില് നിന്ന് ചെയ്യാന് കഴിയുന്ന എല്ലാ സഹായങ്ങളും ദുരന്ത ബാധിതര്‍ക്ക് എത്തിക്കാന് സര്‍ക്കാരിന് കഴിഞ്ഞതായി മുഖ്യമന്ത്രി പിണറായി വിജയന് നിയമസഭയെ അറിയിച്ചു.\nവ്യോമ, നാവിക, കോസ്റ്റ്ഗാര്‍ഡ് തുടങ്ങിയ ഏജന്‍സികളുടെ ഏകോപനത്തിലൂടെ യുദ്ധകാല അടിസ്ഥാനത്തിലുള്ള ഇടപെടലുകള് നടത്തി. 15 കപ്പല്, ഏഴ് ഹെലികോപ്ടര്, നാല് വിമാനം എന്നിവയുടെ നേതൃത്വത്തില് പകലും രാത്രിയുമായി രക്ഷാ പ്രവര്‍ത്തനങ്ങള് നടത്തിയതായും മുഖ്യമന്ത്രി പറഞ്ഞു. ഓഖി ദുരന്തം സംബന്ധിച്ച് സഭ നിര്‍ത്തിവെച്ച് ചര്‍ച്ചചെയ്യണമെന്നാവശ്യപ്പെട്ട് പ്രതിപക്ഷം കൊണ്ടുവന്ന അടിയന്തര പ്രമേയ നോട്ടീസിന് മറുപടി പറയുകയായിരുന്നു മുഖ്യമന്ത്രി.\nഇടതുമുന്നണി സര്‍ക്കാര് കൈക്കൊണ്ട മുഴുവന് കാര്യങ്ങള് സംബന്ധിച്ച് വിശദമായുള്ള റിപ്പോര്‍ട്ട് സഭാചട്ടം 300 പ്രകാരം മുഖ്യമന്ത്രി സഭയില് പ്രസ്താവന നടത്തുമെന്നും അറിയിച്ചു.\nകേന്ദ്ര കാലാവസ്ഥാ നിരീക്ഷണ കേന്ദ്രത്തിന്റെ അറിയിപ്പുകള് ലഭിച്ചപ്പോള് തന്നെ കൃത്യമായ നടപടികള് സ്വീകരിച്ചതായി മുഖ്യമന്ത്രി പിണറായി വിജയന് സഭയെ അറിയിച്ചു. മാനദണ്ഡ പ്രകാരമുള്ള ഒരു മുന്നറിയിപ്പ് കേന്ദ്രത്തില് നിന്നും ലഭിച്ചിട്ടില്ല. ചുഴലിക്കാറ്റ് ഉള്‍പ്പെടെ ഉള്ളവ ഉണ്ടാകുമ്പോള് ആദ്യ ഘട്ടമായി 72 മണിക്കൂര് മുമ്പ് മുന്നറിയിപ്പും തുടര്‍ന്ന് 48 മണിക്കൂര്,24 മണിക്കൂര്,12 മണിക്കൂര് എന്നിങ്ങനെ മുന്നറിയിപ്പ് ലഭിക്കേണ്ടതാണ്. മത്സ്യത്തൊഴിലാളികള് കടലില്‍പോകരുതെന്ന ഒരു നിര്‍ദ്ദേശവും കാലാവസ്ഥാ നിരീക്ഷണ കേന്ദ്രത്തില് നിന്നും ലഭിച്ചിട്ടില്ല.\nമന്ത്രിമാരായ കടകംപള്ളി സുരേന്ദ്രനും മേഴ്‌സിക്കുട്ടിയും തീരദേശമേഖലകളില് ക്യാമ്പ് ചെയ്താണ് ദുരിതാശ്വാസ പ്രവര്‍ത്തനങ്ങള്‍ക്ക് നേതൃത്വം നല്‍കിയത്. സര്‍ക്കാര് നടപടികളില് മത്സ്യത്തൊഴിലാളികള് സംതൃപ്തരാണെന്നും ഈ സാഹചര്യത്തില് സഭ നിര്‍ത്തിവെച്ച് ഈ വിഷയം ചര്‍ച്ച ചെയ്യേണ്ടെന്നും മുഖ്യമന്ത്രി പറഞ്ഞു. മുഖ്യമന്ത്രിയുടെ മറുപടിയെ തുടര്‍ന്ന് സ്പീക്കര് പി ശ്രീരാമകൃഷ്ണന് അടിയന്തരപ്രമേയത്തിന് അവതരണാനുമതി നിഷേധിച്ചു. ഇതില് പ്രതിഷേധിച്ച് പ്രതിപക്ഷം സഭയില്‍നിന്നും ഇറങ്ങിപ്പോയി.\nഒാഖി ദുരന്തം: സര്‍ക്കാര് അനുവധിച്ച ധനസഹായം കടകംപള്ളി സുരേന്ദ്രന് ആശ്രിതര്‍ക്ക് കൈമാറുന്നു\nഓഖി ദുരന്തവും അനന്തര പ്രതിസന്ധികളും


05 December, 2018 12:38:59 PM\nകോട്ടയം: 27 വിദ്യാര്‍ത്ഥിനികളെ പ്രണയിച്ച് വലയിലാക്കി നഗ്നദൃശ്യങ്ങള് പകര്‍ത്തി ലൈംഗികബന്ധത്തിന് ഇരയാക്കിയ യുവാവ് പോലീസ് പിടിയില്. സ്കൂള് വിദ്യാര്‍ത്ഥിനികള് ഉള്‍പ്പെടെ ഇത്രയും പേരെ മാറിമാറി ലൈംഗികമായി പീഡിപ്പിച്ചതിന് കോട്ടയം കല്ലറ മറ്റം ഭാഗത്ത് ജിത്തുഭവനില് സജിയുടെ മകന് ജിന്‍സു (24)വാണ് അറസ്റ്റിലായത്. ഇയാളെ ചോദ്യം ചെയ്തതില് നിന്നും പോലീസിന് ലഭിച്ചത് ഞെട്ടിക്കുന്ന വിവരങ്ങള്.\nഇയാള് പകര്‍ത്തിയ പെണ്‍കുട്ടികളുടെ വീഡിയോകള് കണ്ട രക്ഷിതാക്കളും തരിച്ചുപോയി. വളരെ പ്രതീക്ഷയോടെ സ്കൂളിലേക്ക് അയയ്ക്കുന്ന പെണ്‍കുട്ടികള് ചതിക്കുഴികളില് പെടുന്നതിന്‍റെ കാര്യകാരണങ്ങള് വിശദീകരിച്ച പോലീസിന് മുന്നില് പല രക്ഷകര്‍ത്താക്കളുടെയും തല കുമ്പിട്ടു പോയി. മൂന്ന് വര്‍ഷത്തിനിടയിലാണ് ജിന്‍സു ഇത്രയും കുട്ടികളെ വലയിലാക്കി പീഡിപ്പിച്ചത്. ജില്ലയിലെ ഒരു സ്കൂളിലെ പ്രധാനാധ്യാപികയുടെ ടെലിഫോണ് കോളിനെ തുടര്‍ന്നുണ്ടായ അന്വേഷണത്തിലാണ് ഇയാള് പിടിക്കപ്പെട്ടത്.\nതന്‍റെ സ്കൂളിലെ ഒരു പെണ്‍കുട്ടിയെ സ്കൂള് യൂണിഫോമില് സംശയാസ്പദമായ സാഹചര്യത്തില് മറ്റൊരാളുടെ കൂടെ കാറില് പലയിടത്ത് കണ്ടതായി ലഭിച്ച വിവരം സ്കൂള് പ്രിന്‍സിപ്പള് ജില്ലാ പോലീസ് മേധാവിയുടെ ഓപ്പറേഷന് ഗുരുകുലം പദ്ധതി കോ-ഓര്‍ഡിനേറ്ററെ അറിയിക്കുകയായിരുന്നു. തുടര്‍ന്ന് പോലീസ് നടത്തിയ അന്വേഷണത്തില് കുട്ടിയെ കാറില് കൊണ്ടുപോയ യുവാവിനെ പിടികൂടി. പെണ്‍കുട്ടിയെ രക്ഷിതാക്കളോടൊപ്പം വിളിച്ചു വരുത്തി യുവാവിന്‍റെ മൊബൈലില് മറ്റ് പെണ്‍കുട്ടികളുമായുള്ള അശ്ലീല ചാറ്റുകള് കാണിച്ചു കൊടുത്തതോടെ കുട്ടി ഈ ബന്ധത്തില് നിന്ന് പിന്മാറി.\nതനിക്ക് നേര്‍വഴി നയിച്ച പോലീസിന് മുന്നില് പെണ്‍കുട്ടി നടത്തിയ വെളിപ്പെടുത്തലും അപേക്ഷയുമാണ് 27 വിദ്യാര്‍ത്ഥിനികളെ പീഡിപ്പിച്ച വിരുതനെ പിടികൂടുന്നതിന് കാരണമായത്. "സാര് എന്നെ ഒരു കെണിയില് നിന്ന് രക്ഷപെടുത്തി, പക്ഷെ എന്‍റെ കൂട്ടുകാരി ഇതുപോലെ ഏതോ ഒരു കെണിയില് അകപ്പെട്ടിരിക്കുകയാണ്, ആത്മഹത്യയുടെ വക്കിലുള്ള അവളെ രക്ഷിക്കണം സാര്". ഇതായിരുന്നു പെണ്‍കുട്ടിയുടെ അപേക്ഷ. പെണ്‍കുട്ടി പറഞ്ഞതനുസരിച്ച് പോലീസ് ഇതേ സ്കൂളിലെ പ്രിന്‍സിപ്പലുമായി വീണ്ടും ബന്ധപ്പെട്ടു. വിദ്യാര്‍ത്ഥിനിയുടെ സഹപാഠിയെയും കൂട്ടി രക്ഷിതാക്കള് കോട്ടയം ജില്ലാ പോലീസ് മേധാവിയുടെ ഓഫീസില് എത്തപ്പെട്ടു. കൌണ്‍സിലിംഗ് നടത്തിയ ഓപ്പറേഷന് ഗുരുകുലം കോ-ഓര്‍ഡിനേറ്ററെ വരെ ഞെട്ടിച്ച തരത്തിലുള്ള വിവരങ്ങളാണ് വിദ്യാര്‍ത്ഥിനിയില് നിന്നും ലഭിച്ചത്.\nഅവിചാരിതമായി ഫേസ്ബുക്കിലൂടെ പരിചയപ്പെട്ട ജിന്‍സുവുമായി പ്രണയത്തിലായ കുട്ടി ഒരിക്കല് ഇയാളോടൊന്നിച്ച് മൊബൈലില് സെല്‍ഫി എടുക്കുന്നു. ഈ ഫോട്ടോ ഫേസ്ബുക്കില് അപ് ലോഡ് ചെയ്യുമെന്ന് ഭീഷണിപെടുത്തി യുവാവ് പെണ്‍കുട്ടിയുടെ രഹസ്യഭാഗങ്ങള് ഒന്നൊന്നായി ആദ്യവും പിന്നീട് പൂര്‍ണ്ണനഗ്നയായുമുള്ള ദൃശ്യങ്ങള് ചാറ്റിംഗിലൂടെ പകര്‍ത്തി. ഈ ദൃശ്യങ്ങള് വെച്ച് യുവാവ് പിന്നീട് ലൈംഗികബന്ധത്തിന് നിര്‍ബന്ധിക്കുകയായിരുന്നു. ഭീഷണിയുടെ പുറത്ത് പിറ്റേന്ന് രാത്രിയില് ഇയാളെ വീടിനുള്ളില് പ്രവേശിപ്പിച്ച് വിദ്യാര്‍ത്ഥിനി ലൈംഗികബന്ധത്തിലും ഏര്‍പ്പെട്ടു. അതും മൊബൈലില് പകര്‍ത്തിയ ഇയാള് ഇത് കാട്ടി സ്ഥിരമായി കുട്ടിയെ ബ്ലാക് മെയില് ചെയ്യുകയായിരുന്നു. ഇതോടെ ക്ലാസില് ശ്രദ്ധിക്കാതെ മാനസികമായി തകര്‍ന്ന അവസ്ഥയിലാണ് പെണ്‍കുട്ടി പോലീസ് സംഘത്തിന്‍റെ അടുത്ത് എത്തപ്പെടുന്നത്.\nപെണ്‍കുട്ടിയില് നിന്നും ലഭിച്ച വിവരങ്ങള് കേട്ട ജില്ലാ പോലീസ് മേധാവി ഹരിശങ്കറിന്‍റെ നിര്‍ദ്ദേശാനുസരണമാണ് യുവാവിനെ കസ്റ്റഡിയില് എടുത്തത്. ഇയാളെ ചോദ്യം ചെയ്യുന്നതിനിടെ മൊബൈല് പരിശോധിച്ചതില് നിന്നുമാണ് പീഡനപരമ്പരയുടെ ചുരുള് അഴിയുന്നത്. 27 പെണ്‍കുട്ടികളുടെ ചിത്രങ്ങളും വീഡിയോകളും അടുക്കും ചിട്ടയോടെയും ഓരോ ഫോള്‍ഡറുകളിലാക്കിയാണ് ഇയാള് തന്‍റെ മൊബൈലില് സൂക്ഷിച്ചിരുന്നത്. ഇയാളുടെ വലയില് വീണു തുടങ്ങിയ വേറെ കുട്ടികള് ഉണ്ടോ എന്നും പോലീസ് അന്വേഷിക്കുന്നുണ്ട്. വൈക്കം ഡിവൈഎസ്പി മുഖേന കടുത്തുരുത്തി പോലീസിന് കൈമാറിയ പ്രതിയെ ഇന്ന് കോടതിയില് ഹാജരാക്കും.


വി. ഇറനേവൂസ് (130-200) ജൂണ് 28 - Sathyadeepam\n|^| Home -> Today's Saint -> വി. ഇറനേവൂസ് (130-200) ജൂണ് 28\nവി. ഇറനേവൂസ് (130-200) ജൂണ് 28\n‘കത്തോലിക്കാ ദൈവശാസ്ത്രത്തിന്റെ പിതാവ്’ എന്നാണ് വി. ഇറനേ വൂസ് അറിയപ്പെടുന്നത്. ഏഷ്യാമൈനറില് (ടര്‍ക്കി) ഒരു കത്തോലിക്കാ കുടുംബത്തിലാണ് ഇദ്ദേഹം ജനിച്ചത്. സ്മിര്‍ണായിലെ ബിഷപ്പും സുവിശേഷകനായ വി. യോഹന്നാന് ശ്ലീഹായുടെ ശിഷ്യനുമായിരുന്ന വി. പൊളിക്കാര്‍പ്പിനെ യുവാവായ ഇറനേവൂസ് കണ്ടുമുട്ടുകയും ശിഷ്യത്വം സ്വീകരിക്കുകയും ചെയ്തു. പൗരോഹിത്യം സ്വീകരിച്ച ഇറനേവൂസ്, അന്ന് ഗോളിലെ മുഖ്യനഗരമായിരുന്ന ലിയോണ്‍സില് ബിഷപ്പായിരുന്ന വി. പൊത്തീനൂസിനെ സഹായിക്കാന് നിയോഗിക്കപ്പെട്ടു.\n177-ല് മാര്‍ക്കസ് അവുറേലിയസ് ചക്രവര്‍ത്തിയായി. അദ്ദേഹം ലിയോണ്‍സില് കിരാതമായ മതപീഡനം ആരംഭിച്ചു. അനേകം വൈദികര് തടവിലാക്കപ്പെട്ടു. സ്വതന്ത്രനായിരുന്ന യുവവൈദികന് ഇറനേവൂസിനെ അവര് ഒരു ദൗത്യം ഏല്പിച്ചു. അന്നു പ്രചരിച്ചുകൊണ്ടിരുന്ന മൊണ്ടാണിസ്റ്റ് പാഷണ്ഡതയെപ്പറ്റി പോപ്പ് വി. എലുത്തേറിയസിനെ അറിയിക്കുക. ലോകം അവസാനിക്കാന് പോകുന്നു; അതിനാല് കര്‍ശനമായ ഉപവാസം അനുഷ്ഠിക്കുക; വിവാഹം പാടില്ല; പുനര്‍വിവാഹവും മുടക്കിയിരിക്കുന്നു; വൈദികരുടെ ജോലി പുതിയ കരിസ്മാറ്റിക് ഗ്രൂപ്പ് ഏറ്റെടുത്തിരിക്കുന്നു. റോമില്‍നിന്ന് ഇറനേവൂസ് തിരിച്ചെത്തിയപ്പോള് പൊത്തീനൂസ് മെത്രാനും അനേകം വൈദികരും തടവിലായിരുന്നു. ഇറനേവൂസ് ആ ഭീകരാന്തരീക്ഷത്തില് ധീരമായി മെത്രാന് പദവി ഏറ്റെടുത്തു.\nലിയോണ്‍സില് (ഫ്രാന്‍സ്) ഇരുപത്തിനാലുവര്‍ഷം ബിഷപ്പായിരുന്നു ഇറനേവൂസ്. അനേകംപേരെ മാനസാന്തരപ്പെടുത്തുകയും ഗോളില് സഭയുടെ അടിത്തറ ഉറപ്പാക്കുകയും ചെയ്തു. എന്നാല്, അനേകം ശ്രദ്ധേയമായ കൃതികളുടെ പേരിലാണ് ഇറനേവൂസ് ഇന്ന് അറിയപ്പെടുന്നത്. ബൈബിള് ഗഹനമായി പഠിച്ച അദ്ദേഹം ഗ്രീക്ക്, പൗരസ്ത്യ തത്ത്വചിന്ത കളെല്ലാം ആധികാരികമായി വിലയിരുത്തി. അന്നു നിലവിലിരുന്ന തെറ്റായ ചിന്തകളെപ്പറ്റി ഗഹനമായി പഠിച്ച് ബൈബിളിന്റെ വെളിച്ചത്തില് വിമര്‍ശനക്കുറിപ്പുകള് തയ്യാറാക്കി. അങ്ങനെയാണ് ”പാഷണ്ഡതകള്‍ക്കെതിരെ” എന്ന അനശ്വരമായ കൃതി രൂപംകൊണ്ടത്. മാതൃഭാഷയായ ഗ്രീക്കില് രചിച്ച ഈ കൃതിയുടെ ലത്തീന് വിവര്‍ത്തനമാണ് നമുക്കു ലഭിച്ചിരിക്കുന്നത്. സഭയുടെ അപ്പസ്‌തോലിക് പാരമ്പര്യത്തില് ഉറച്ചുനിന്നുകൊണ്ടാണ് ഇറനേവൂസ് രചനകള് നിര്‍വ്വഹിച്ചിരിക്കുന്നത്.\nആദ്യത്തെ ക്രിസ്ത്യന് വിശ്വാസപരിശീലകനായി അറിയപ്പെടുന്നതും ഇറനേവൂസാണ്. “Proof of the Apostolic Preaching” എന്ന കൃതി സാധാരണ വിശ്വാസികള്‍ക്കുവേണ്ടി രചിക്കപ്പെട്ട വിശ്വാസസംഹിതകളാണ്. സംഭാഷണരൂപത്തില് എഴുതപ്പെട്ട ഈ കൃതിയില് ക്രിസ്തുവിനെ പുതിയ ആദമായും മാതാവിനെ പുതിയ ഹവ്വായായും അവതരിപ്പിച്ചിരിക്കുന്നു. വി. കുര്‍ബാന ഒരേസമയം കൂദാശയും യഥാര്‍ത്ഥ ബലിയുമാണ്. മരിച്ചവരെല്ലാം ഉയിര്‍ത്തെഴുന്നേല്ക്കും.\nഇറനേവൂസ് എന്ന വാക്കിന്റെ അര്‍ത്ഥം ‘സമാധാനപ്രേമി’ എന്നാണ്. 190-ല് പോപ്പ് വിക്ടര് ഒന്നാമനും പൗരസ്ത്യസഭകളും തമ്മില് ഈസ്റ്റര് ദിനത്തിന്റെ പേരിലുണ്ടായിരുന്ന അഭിപ്രായവ്യത്യാസം ഒത്തുതീര്‍ത്തത് ഇറനേവൂസിന്റെ സാന്നിദ്ധ്യത്തിലാണ്. സെവരൂസ് ചക്രവര്‍ത്തിയുടെ മതപീഡനകാലത്ത് വി. ഇറനേവൂസ് രക്തസാക്ഷിത്വം വരിക്കുകയായിരുന്നെന്ന് വി. ജറോം രേഖപ്പെടുത്തുന്നു.


ബോളിവുഡും രണ്ട് സംസ്ഥാനങ്ങളും പോരടിച്ച മരണം; സുശാന്ത് സിംഗ് കേസ് എവിടെയെത്തി? | DoolNews\nബോളിവുഡും രണ്ട് സംസ്ഥാനങ്ങളും പോരടിച്ച മരണം; സുശാന്ത് സിംഗ് കേസ് എവിടെയെത്തി?\nകുറഞ്ഞകാലം കൊണ്ട് സൗമ്യമായ പുഞ്ചിരിയിലൂടെയും മികച്ച കഥാപാത്രങ്ങളിലൂടെയും ആരാധകരുടെ പ്രിയപ്പെട്ടവനായി മാറിയ ഒരു നടന്. പെട്ടെന്നൊരു സുപ്രഭാതത്തില് തന്റെ ജീവിതം ഒരു കയറിന്‍ത്തുമ്പില് അവസാനിപ്പിക്കുന്നു. സത്യത്തില് അത് ഒരു അവസാനമായിരുന്നില്ല. അടുത്ത കാലത്തായി രാജ്യത്ത് ഏറ്റവും കൂടുതല് കോളിളക്കങ്ങള് സൃഷ്ടിച്ച, രോഗവും ലഹരിമാഫിയയും ബോളിവുഡിലെ സ്വജനപക്ഷപാതവും വരെ നീണ്ട വിവാദങ്ങളുടെ തുടക്കമായിരുന്നു.\nഒരു ബോളിവുഡ് നടന്റെ മരണം രണ്ട് സംസ്ഥാനങ്ങളുടെ രാഷ്ട്രീയ അന്തരീക്ഷത്തെ വരെ പിടിച്ചുലയ്ക്കുകയും ചെയ്തു. സംഘപരിവാര് സംഘടനകളും വിഷയം രാഷ്ട്രീയവല്‍ക്കരിക്കാന് കിണഞ്ഞു ശ്രമിച്ചു. അതെ, പറഞ്ഞുവന്നത് നടന് സുശാന്ത് സിംഗ് രാജ്പുതിന്റെ ആത്മഹത്യയെപ്പറ്റി തന്നെയാണ്. കഴിഞ്ഞ വര്‍ഷം ജൂണ് 14നാണ് സുശാന്തിനെ ബാന്ദ്രയിലെ അദ്ദേഹത്തിന്റെ ഫ്‌ളാറ്റില് ആത്മഹത്യ ചെയ്ത നിലയില് കണ്ടെത്തിയത്. വര്‍ഷം ഒന്ന് കഴിയുമ്പോഴും എന്താണ് സുശാന്തിന് സംഭവിച്ചതെന്ന കാര്യത്തില് ഇന്നും വ്യക്തതയില്ല.\nസി.ബി.ഐ. ഏറ്റെടുത്തിട്ടും കേസില് ഇതുവരെ കുറ്റപത്രം പോലും സമര്‍പ്പിക്കപ്പെട്ടിട്ടില്ല. ബോളിവുഡിനെ മാത്രമല്ല ഇന്ത്യന് രാഷ്ട്രീയത്തെ തന്നെ കീഴ്‌മേല് മറിച്ച കേസായിരുന്നു സുശാന്തിന്റേത്.\nസുശാന്ത് സിംഗ് രജ്പുതിന്റെ ആത്മഹത്യയുമായി ബന്ധപ്പെട്ട കേസില് ഇതുവരെ സംഭവിച്ചതെന്ത്? ലഹരി മരുന്നും സ്വജനപക്ഷപാതവും തുടങ്ങി കേസന്വേഷണ സമയത്ത് ചര്‍ച്ചയായ ആരോപണങ്ങളും വിവാദങ്ങളുമെന്തെല്ലാം? ആരാണ് സുശാന്തിന്റെ മരണത്തെ രാഷ്ട്രീയ ആയുധമാക്കിയത്? ഡൂള് എക്‌സ്‌പ്ലൈനര് പരിശോധിക്കുന്നു.\n‘ഞാന് പറയുന്നത് പോലെ ചെയ്യാന് പറ്റുമോ?’ എന്നായിരുന്നു ചോദ്യം, ചെയ്യാം എന്ന് ഞാന്; സുകുമാരന്റെ ഓര്‍മ്മകള് പങ്കുവെച്ച് സിദ്ധു പനയ്ക്കല്\nഉടമകളെ അറിയിക്കാതെ 20 കുടുംബങ്ങളുടെ ഭൂമി ഏറ്റെടുക്കല്; ലക്ഷദ്വീപില് പുതിയ നടപടികള് അടിച്ചേല്‍പ്പിച്ച് പ്രഫുല് പട്ടേലിന്റെ സന്ദര്‍ശനം\nContent Highlight: Bollywood actor Sushant Singh Rajput death, case, controversies


ഒരു പെണ് വിജയഗാഥ : Deepika.com Sthreedhanam News\nബുള്ളറ്റിൽ ഒറ്റയ്ക്ക് ഇന്ത്യയുടെ ഒരറ്റം മുതൽ മറ്റേ അറ്റംവരെ സഞ്ചരിക്കുക. പുരുഷന്മാർപോലും ധൈര്യപ്പെടാത്ത കാര്യമാണ്. എന്നാൽ 12,000കിലോമീറ്റർ ബുള്ളറ്റിൽ ഒറ്റയ്ക്കു യാത്ര ചെയ്തതിെൻറ ആ വേശത്തിലാണ് ഷൈനി രാജ്കുമാർ. ഷൈനി രാജ്കുമാർ ആവേശമാണ്. പ്രത്യേകിച്ച് സ്ത്രീകൾക്ക്. ഇന്ത്യയുടെ ഒരറ്റം മുതൽ മറ്റേ അറ്റംവരെ റോയൽ എൻഫീൽഡ് ഹിമാലയൻ ബൈക്കിൽ സഞ്ചരിച്ചാണ് ഷൈനി സ്ത്രീകൾക്ക് ആവേശമായിരിക്കുന്നത്. സ്ത്രീകൾക്കെതിരേയുള്ള അതിക്രമം അവസാനിപ്പിക്കുക എന്ന സന്ദേശവുമായിായിരുന്നു ഷൈനിയുടെ സഞ്ചാരം.\nതിരുവനന്തപുരത്തുനിന്ന് തുടങ്ങി കാഷ്മീരിലെ കർഖുംഗ്ല വരെ 12,000 കിലോമീറ്ററാണ് ഷൈനി 42 ദിവസം കൊണ്ട് സഞ്ചരിച്ചത്. കേരളത്തിൽ ഹിമാലയൻ ബുള്ളറ്റ് സ്വന്തമാക്കിയ ആദ്യ റൈഡർ കൂടിയാണ് ഷൈനി. ആ വിശേഷങ്ങളിലേക്ക്...\nനഴ്സറിയിൽ പഠിക്കുന്ന പ്രായത്തിലേ ബുള്ളറ്റുകളോട് വല്ലാത്തൊരു ഇഷ്ടമുണ്ടായിരുന്നു. ബുള്ളറ്റ് കണ്ടാൽ ഒന്നു തൊടാനും അതിലൊന്ന് സഞ്ചരിക്കാനുമൊക്കെ കൊതിച്ചു. ബന്ധുക്കളിൽ ചിലർക്കൊക്കെ ബുള്ളറ്റുണ്ടായിരുന്നു. ബുള്ളറ്റ് കാണുംതോറും ഇഷ്ടം കൂടിക്കൂടി വന്നു. സ്കൂളിൽ പഠിക്കുന്ന കാലത്ത് കൊല്ലത്ത് ബുള്ളറ്റ് ഓടിക്കുന്ന ഒരു സ്ത്രീയെക്കുറിച്ചുള്ള ലേഖനം വായിക്കാനിടയായി. ഇതോടെ എനിക്കു ബുള്ളറ്റുകളോടുള്ള ഇഷ്ടം വല്ലാതെയങ്ങ് കൂടി. പ്രീഡിഗ്രിക്ക് പഠിക്കുന്ന കാലത്താണ് ബുള്ളറ്റ് ഓടിക്കാൻ പഠിച്ചത്. പഠനം കഴിഞ്ഞ് ഉത്തർപ്രദേശിൽ അധ്യാപികയായി ജോലിക്കു പോയി. പിന്നീട് ഡൽഹി പോലീസിൽ കോണ്‍സ്റ്റബിൾ ആയി ജോലിയിൽ ചേർന്നു. അവിടെവച്ച് ബുള്ളറ്റുകൾ കൂടുതലായി ഡ്രൈവ് ചെയ്യാൻ അവസരമുണ്ടായി. 2007ഓടെ ജോലിയിൽനിന്ന് നീണ്ട അവധിയെടുത്ത് കേരളത്തിൽ തിരിച്ചെത്തി.\nയാത്ര നടത്തിയത് സ്ത്രീ സുരക്ഷ ഉയർത്തിക്കാട്ടി\nതിരുവനന്തപുരം മുതൽ കാഷ്മീർ വരെ നീണ്ടയൊരു യാത്രയാണ് നടത്തിയത്. പോയി വരാൻ 42 ദിവസമെടുത്തു. 12,000കിലോമീറ്റർ സഞ്ചരിച്ചു. ഈ യാത്രയോടെയാണ് ഞാൻ ശരിക്കുമൊരു റൈഡറായി മാറിയത്. സ്ത്രീയായ എനിക്ക് ഇത്രയും ദൂരമൊക്കെ യാത്ര ചെയ്യാനാവുമോയെന്ന ആശങ്ക യാത്രയ്ക്കു മുന്പ് ഉണ്ടായിരുന്നു. മുന്പ് ചെറിയ യാത്രകളൊക്കെ ഒറ്റയ്ക്കു നടത്തിയിട്ടുണ്ട്. കാഷ്മീർ യാത്രയെക്കുറിച്ച് വീട്ടിൽ ആലോചിച്ചപ്പോൾ എതിർപ്പുണ്ടായില്ല. അങ്ങോട്ടുപോയപ്പോൾ കന്യാകുമാരിയിൽനിന്ന് കാഷ്മീരിലെ ലേ വരെ പരിചയക്കാരായ അനൂപ്, നാഷ് എന്നിവരെ ഒപ്പം കൂട്ടിയിരു ന്നു. ചണ്ഡിഗഡിൽ എത്തിയപ്പോൾ ഭർത്താവും ഒപ്പം കൂടി. കാഷ്മീരിലെത്തി തിരിച്ചു ചണ്ഡിഗഡ് വരെ ഭർത്താവ് ഒപ്പമുണ്ടായിരുന്നു. ചണ്ഡിഗഡ് മുതൽ തിരുവനന്തപുരം വരെ ഒറ്റയ്ക്കാണ് തിരിച്ചുവന്നത്. ജൂലൈ 16ന് തിരുവനന്തപുരത്തുനിന്നാണ് യാത്ര ആരംഭിച്ചത്. ടൂറിസം മന്ത്രി കടകംപള്ളി സുരേന്ദ്രൻ ഫ്ളാഗ് ഓഫ് ചെയ്തു. ചീഫ് സെക്രട്ടറി നളിനി നെറ്റോ ഉൾപ്പെടെയുള്ള സംഘമാണ് യാത്രയാക്കിയത്. ഓഗസ്റ്റ് 27ന് യാത്ര അവസാനിച്ചു. ഈ യാത്രയോടെയാണ് മനക്കരുത്തുണ്ടെങ്കിൽ ഒരു സ്ത്രീക്ക് ഒറ്റയ്ക്കു യാത്ര ചെയ്യാനാവും എന്നു ഞാൻ മനസിലാക്കുന്നത്.\nയാത്രയിൽ എനിക്ക് ആദ്യ ദിവസം തിരുനെൽവേലിയിൽനിന്ന് 60കിലോമീറ്റർ അകലെ ബുള്ളറ്റ് തെന്നിവീണ് അപകടം പറ്റി. ബുള്ളറ്റിന് അത്യാവശ്യം പണി വന്നു. എനിക്കു സാരമായി പരിക്കേറ്റു. എെൻറ മൊബൈൽ ഫോണും കാമറയും തകരാറിലായി. അവിടെനിന്ന് വാഹനം നന്നാക്കി വിശ്രമിച്ചശേഷമാണ് യാത്ര തുടർന്നത്. കർണാടകയിലെ റോയൽ എൻഫീൽഡിെൻറ ആർഎഫ്എം ബിനോ ജോബ് ആ അപകടഘട്ടത്തിൽ സഹായത്തിനെത്തി. തുടർന്ന് യാത്രയുടെ അവസാനംവരെ വാഹനത്തിെൻറ സർവീസിംഗ് ഉൾപ്പെടെയുള്ള കാര്യങ്ങൾ ചെയ്യാൻ ബിനോയുടെ സഹായമുണ്ടായി.\ndiv id="div-clmb-ctn-316856-1" style="float:left;min-height:2px;width:100%;" data-slot="316856" data-position="1" data-section="0" data-ua="M" class="colombia">\nതിരികെ വന്നപ്പോൾ ബംഗളൂരുവിൽനിന്ന് 85കിലോമീറ്റർ അകലെ രാത്രിയിൽ വിജനമായ സ്ഥലത്ത് ബുള്ളറ്റ് ഓഫായിപ്പോയി. ഇതു വല്ലാതെ ആശങ്കപ്പെടുത്തി. എങ്കിലും പെട്ടെന്നു തന്നെ തകരാർ പരിഹരിച്ച് യാത്ര തുടരാനായി.\nസ്വന്തമായി ബുള്ളറ്റ് ക്ലബ്ബും\nബുള്ളറ്റ് പ്രേമികളായ സ്ത്രീകൾക്കായിട്ടാണ് ഡോണ്ട്ലെസ് റോയൽ എക്സ്പ്ലോറർ എന്ന ക്ലബ് ഞാൻ കേരളത്തിൽ രൂപീകരിച്ചത്. സ്ത്രീകൾക്കിടയിൽ കൂട്ടായ്മ കുറവാണ്. പ്രത്യേകിച്ച് ഈ മേഖലയിൽ. ഞാൻ ബുള്ളറ്റ് ഓടിക്കുന്നതിനോടൊപ്പം മറ്റു സ്ത്രീകളെയും ബുള്ളറ്റ് ഓടിക്കാനും പഠിപ്പിക്കണമെന്ന ആശയം മുന്നോട്ടുവച്ചത് എെൻറ ഭർത്താവാണ്. ഇപ്പോൾ ഞാൻ കുറേ സ്ത്രീകളെ ബുള്ളറ്റ് ഓടിക്കാൻ പഠിപ്പിച്ചു. ഇപ്പോഴും തുടരുന്നു. തിരുവനന്തപുരം നഗരത്തിലൂടെ ബുള്ളറ്റ് പ്രേമികളായ സ്ത്രീകളുടെ ഒരു യാത്ര എെൻറ മനസിലുണ്ടായിരുന്നു. ഇതാണ് ഡോണ്ട്ലെസ് റോയൽ എക്സ്പ്ലോറർ ക്ലബ് രൂപീകരിച്ചതിനു പിന്നിൽ. മുപ്പതോളം സ്ത്രീകൾ സജീവമായിുണ്ട്. സ്ത്രീകൾ നയിക്കുന്ന കേരളത്തിലെ ആദ്യത്തെ രജിസ്റ്റേർഡ് ബുള്ളറ്റ് ക്ലബ് ആയിരിക്കും ഞങ്ങളുടേത്.\nസ്ത്രീകൾ ബുള്ളറ്റ് ഇഷ്ടപ്പെടുന്നവർ\nബുള്ളറ്റിനൊരു പ്രത്യേകതരം തലയെടുപ്പുണ്ട്. ഞാൻ മനസിലാക്കിയിടത്തോളം ബുള്ളറ്റിനു മറ്റ് ഇരുചക്രവാഹന ങ്ങളെ അപേക്ഷിച്ച് അപകടം കുറവാണ്. ബൈക്കുകളുമായി താരതമ്യപ്പെടുത്തിയാൽ ബുള്ളറ്റിൽ ലക്കില്ലാത്ത പാച്ചിൽ കുറവാണ്. ബുള്ളറ്റ് ഇഷ്ടപ്പെടുന്ന സ്ത്രീകളോട് പറയാനുള്ളത് പേടിച്ചു മാറിനിൽക്കരുതെന്നാണ്. പണ്ട് ബുള്ളറ്റ് പുരുഷൻമാരുടെ കുത്തകയായിരുന്നു. പക്ഷേ ഇപ്പോഴങ്ങനെയല്ല കാര്യങ്ങൾ. അതുകൊണ്ട് ബുള്ളറ്റ് ഓടിക്കാൻ താല്പര്യമുള്ളവർ മുന്നോ് കടന്നുവരണം. നിങ്ങളെ സഹായിക്കാൻ ഞാനുണ്ട്.\nകുടുംബത്തിൽനിന്നു പിന്തുണ കിട്ടി\nഎെൻറ കുടുംബത്തിൽനിന്ന് എനിക്ക് നല്ല പിന്തുണ ലഭിച്ചിട്ടുണ്ട്. എെൻറ അച്ഛനും അമ്മയും ഭർത്താവും മകനുമെല്ലാം പിന്തുണയുമായി എെൻറ കൂടെയുണ്ട്. ഇത്രയും വലിയൊരു യാത്ര ചെയ്യാൻ എനിക്കു പ്രചോദനമായത് അവരുടെ പിൻബലത്തിലാണ്. റൈഡിംഗ് എനിക്കു വല്ലാത്തൊരു പാഷൻ തന്നെയാണ്. വർഷങ്ങൾ നീണ്ട പ്രയത്നത്തിലൂടെയാണ് എനിക്കിതു സാധിച്ചത്. എെൻറ സമയം അനുകൂലമായാൽ വീണ്ടും റൈഡിംഗിനായി ഇറങ്ങും.\nകന്യാകുമാരി മുതൽ കാഷ്മീർ വരെ 15ഓളം സംസ്ഥാനങ്ങളിലൂടെ സഞ്ചരിച്ചാണ് ഞാൻ ഇന്ത്യയുടെ രണ്ടറ്റവും കൂട്ടിമുട്ടിച്ച് സഞ്ചരിച്ചത്. ഈ യാത്ര നിർത്താനൊന്നും പ്ലാനില്ല. കേരളത്തിൽനിന്ന് നേപ്പാൾ, ഭൂട്ടാൻ എന്നീ രാജ്യങ്ങളിലേക്കുള്ള യാത്രയാണ് ഇനി മനസിലുള്ളത്. അതായത് ബുള്ളറ്റിൽ പോകാൻ കഴിയുന്ന ഇന്ത്യയുടെ പുറത്തുള്ള രാജ്യങ്ങൾ. ഇനിയുള്ള യാത്രയിൽ ആരെയും ഒപ്പം കൂട്ടാതെ തനിയെ പോകാനാണ് ആലോചിക്കുന്നത്.\nഅച്ഛൻ സിസിൽ. അമ്മ വിമല. എെൻറ മാതാപിതാക്കളെക്കുറിച്ച് പറയുന്പോൾ ചെറുപ്പത്തിലേ തൊട്ട് എന്നെ ആണ്‍പെണ് വേർതിരിവൊന്നുമില്ലാതെയാണ് വളർത്തിയത്. അവർ ആവശ്യത്തിനു സ്വാതന്ത്ര്യം തന്നു. അതുകൊണ്ടാണ് എനിക്ക് ഇത്രയും വലിയൊരു സാഹസമൊക്കെ ചെയ്യാൻ പ്രചോദനമായത്. സഹോദരി ഷീജ സ്കൂൾ അധ്യാപികയാണ്. തമിഴ്നാട് സ്വദേശിയായ ഭർത്താവ് രാജ്കുമാർ ടാറ്റാ മോട്ടോഴ്സിലാണ് ജോലി ചെയ്യുന്നത്. മകൻ ലെനിൻ ജോഷ്വ. തിരുവനന്തപുരം കോവളമാണ് സ്വദേശം. ഇപ്പോൾ ശാസ്തമംഗലത്ത് താമസം.


രാകുല് പ്രീത് സിങ് നായികയാകുന്ന മൈ ഡേ\nഇരുവരും ഇതിന് മുന്‍പ് ഒന്നിച്ചഭിനയിച്ച മേജര്‍സാബ്, കാക്കി, സാത്യഗ്രഹ തുടങ്ങിയ ചിത്രങള് എല്ലാം തന്നെ സൂപ്പര് ഹിറ്റുകളായിരുന്നു. ഹൈദ്രാബാദാണ് ചിത്രത്തിന്‍റെ പ്രധാന ലൊക്കേഷന്.\nബോളിവുഡ് താരം രാകുല് പ്രീത് സിങ് നായികയാകുന്ന ഏറ്റവും പുതിയ ചിത്രമാണ് മൈഡേ. പൈലറ്റിന്‍റെ വേഷത്തിലാണ് രാകുല് ചിത്രത്തിലെത്തുന്നത്. അജയ് ദേവഗണും അമിതാഫ് ബച്ചനുമാണ് ചിത്രത്തിലെ നായകന്‍മാര്. 2019ല് പുറത്തിറങ്ങിയ ദേ ദേ പ്യാര് ദേ എന്ന ചിത്രത്തിലും അജയ് ദേവഗണും രാകുല് പ്രീത് സിങ്ങും ഒന്നിച്ചിരുന്നു.\nഅജയ് ദേവഗണുമൊത്ത് വീണ്ടും അഭിനയിക്കുന്നതിന്‍റെ ത്രില്ലിലാണ് താനെന്ന് രാകുല് പറയുന്നു. അജയ് ദേവഗണ് സംവിധാനം ചെയ്യുന്ന മൂന്നാമത്തെ ചിത്രമാണിത്. യൂ മീ ഓര് ഹം, ശിവായ് എന്നീ ചിത്രങ്ങളാണ് അജയ് ഇതിന് മുന്‍പ് സംവിധാനം ചെയ്തിട്ടുള്ള സിനിമകള്. ഏഴു വര്‍ഷങ്ങള്‍ക്ക് ശേഷമാണ് അമിതാഫ്ബച്ചനും അജയ് ദേവഗണും ഒരു ചിത്രത്തിനായി ഒന്നിക്കുന്നത്.\nഇരുവരും ഇതിന് മുന്‍പ് ഒന്നിച്ചഭിനയിച്ച മേജര്‍സാബ്, കാക്കി, സാത്യഗ്രഹ തുടങ്ങിയ ചിത്രങള് എല്ലാം തന്നെ സൂപ്പര് ഹിറ്റുകളായിരുന്നു. ഹൈദ്രാബാദാണ് ചിത്രത്തിന്‍റെ പ്രധാന ലൊക്കേഷന്. 'ഭുജ്' എന്ന ചിത്രത്തിന്‍റെ ചിത്രീകരണത്തിന് ശേഷമായിരിക്കും അജയ് മൈഡേയുടെ ലൊക്കേഷനില് ജോയിന് ചെയ്യുന്നത്. 'തന്‍ഹാജി' എന്ന ചിത്രമായിരുന്നു ഏറ്റവും ഒടുവിലായി റിലീസ് ചെയ്ത അജയ്ദേവഗണ് ചിത്രം. സൂര്യവന്‍ഷി, ആര്.ആര്.ആര് , മൈദാന്, ദി ബിഗ് ബുള് തുടങ്ങിയ ചിത്രങ്ങളാണ് അജയ് ദേവഗണിന്റ്റെതായി റിലീസിന് കാത്തിരിക്കുന്നത്.


'തീരുമാനങ്ങള് തെറ്റാം, പക്ഷേ എന്റെ കാര്യത്തിൽ മാതാപിതാക്കള് കൈകടത്താറില്ല': നടി അനന്യ പാണ്ഡേ | Ananya Pandey | Bollywood | Actress\n'തീരുമാനങ്ങള് തെറ്റാം, പക്ഷേ എന്റെ കാര്യത്തിൽ മാതാപിതാക്കള് കൈകടത്താറില്ല': നടി അനന്യ പാണ്ഡേ\nമനോരമ ലേഖകൻ February 06, 2020 05:23 PM IST\nജനപ്രിയ സീരിയലുകള്‍ക്കു പുറമെ രണ്ടു സിനിമകള് മാത്രമാണു ബോളിവുഡില് അഭിനയിച്ചതെങ്കിലും അനന്യ പാണ്ഡേ എന്ന നടിക്ക് സ്വന്തമായ മേല്‍വിലാസം ഉണ്ട്. അഭിരുചികളും അഭിപ്രായങ്ങളും സ്വന്തമായ വ്യക്തിത്വവുമുണ്ട്. അഭിനയ കുടുംബത്തില്‍നിന്നുതന്നെയാണ് അനന്യ വരുന്നത്. നടന് ചുങ്കി പാണ്ഡേയാണു പിതാവ്. അമ്മ ഭാവന.\nശകുന് ബത്ര സംവിധാനം ചെയ്യുന്ന പുതിയ സിനിമയില് ദീപിക പദുക്കോണിന് ഒപ്പമാണ് അനന്യ ഇനി അഭിനയിക്കാന് പോകുന്നത്. അതിന്റെ ആവേശത്തിലും അഭിമാനത്തിലുമാണ് അനന്യ ഇപ്പോള്. അഭിനയ രംഗത്ത് തന്റെ ഏറ്റവും വലിയ ആരാധകര് അച്ഛനും അമ്മയുമാണെന്നു പറയുന്ന അനന്യ അവര് തന്റെ തീരുമാനങ്ങളില് കൈ കടത്താറില്ലെന്നും സ്നേഹത്തോടെ പറയുന്നു.\nകുറഞ്ഞകാലം കൊണ്ടു നേടിയ വിജയത്തില് എന്റെ അച്ഛനും അമ്മയ്ക്കും അതിയായ സന്തോഷമുണ്ട്. അച്ഛനമ്മമാരായിരിക്കും എപ്പോഴും എല്ലാവരുടെയും യഥാര്‍ഥ അഭ്യൂദയകാംക്ഷികള്. വിജയത്തില്, സന്തോഷത്തിന്റെ നിമിഷങ്ങളില് അച്ഛനമ്മമാര് എന്നോടൊപ്പമുള്ളത് എന്നെ കുറച്ചൊന്നുമല്ല സന്തോഷിപ്പിക്കുന്നത്. ഞാന് നന്നായി ജീവിക്കണം എന്നു മാത്രമാണ് അവര് ആഗ്രഹിക്കുന്നത്. വളരെ ചെറിയ പ്രായത്തിലേ സിനിമാ രംഗത്തു വന്ന വ്യക്തിയാണു ഞാന്. സമയമെടുത്ത് എന്റെ റോള് ഞാന് ഭംഗിയാക്കുമെന്ന് അവര് വിശ്വസിക്കുന്നു. ആ വിശ്വാസം കാത്തുസൂക്ഷിക്കുകയാണ് എന്റെ കടമ- 21 വയസ്സുകാരിയായ നടി പറയുന്നു.\nസിനിമയുടെ ലോകം എപ്പോഴും മാറിക്കൊണ്ടിരിക്കുന്നതാണ്. ഭാഗ്യ നിര്‍ഭാഗ്യങ്ങള് മാറിമറിയുന്ന ലോകം. ഇന്നത്തെ താരം നാളെ ആരുമല്ലാതാകാം. ഇന്ന് അറിയപ്പെടാത്ത ഒരാള് നാളെ താരസിംഹാസനത്തില് എത്തുകയും ചെയ്യാം. സിനിമയിലേക്ക് ഇറങ്ങുന്ന മകള്‍ക്ക് അച്ഛനമ്മമാര് ഉപദേശം നല്‍കിക്കാണുമല്ലോ എന്ന ചോദ്യത്തിന് ഇല്ല എന്നുതന്നെയാണ് അനന്യയുടെ മറുപടി.\nതീരുമാനങ്ങള് എടുക്കുന്നതില് എനിക്കു സ്വാതന്ത്ര്യമുണ്ട്. ചിലപ്പോള് തീരുമാനങ്ങള് തെറ്റാം. അതിനുള്ള സ്വാതന്ത്ര്യവും എന്റെ മാതാപിതാക്കള് എനിക്കു തന്നിട്ടുണ്ട്. സ്വന്തം തീരുമാനത്തില് ഉറച്ചുനില്‍ക്കണമെന്നാണ് അവര് എന്നെ പഠിപ്പിച്ചത്. കുറ്റബോധമോ പശ്ചാത്താപമോ പാടില്ലെന്നും. എന്റെ യാത്ര ഞാന് തന്നെ മുന്നോട്ടുകൊണ്ടുപോകണം എന്നാണ് അവര് ആഗ്രഹിക്കുന്നത്- അനന്യ പറയുന്നു.\nസിനിമ സൃഷിടിക്കുന്നത് സംവിധായകരാണെന്നാണ് അനന്യ പറയുന്നത്. ഓരോ കഥാപാത്രത്തെയും തങ്ങളുടെ ഭാവനയില് കാണുന്നവരാണ് സംവിധായകര്. അവര്‍ക്ക് കഥയെക്കുറിച്ചും കഥാപാത്രങ്ങളെക്കുറിച്ചും അവരുടെതായ സങ്കല്‍പങ്ങളും ഉണ്ടായിരിക്കും. സംവിധായകര് ആഗ്രഹിക്കുന്ന കഥാപാത്രങ്ങളാകാനാണ് ഞാന് ആഗ്രഹിക്കുന്നത്. അതിനാണ് എന്റെ ശ്രമം. 2019 ല് സിനിമയില് അഭിനയം തുടങ്ങുമ്പോള് ഞാന് എങ്ങനെയിരിക്കും എന്നുപോലും എനിക്കറിയില്ലായിരുന്നു. പതി പത്നി ഓര് വോയില് എങ്ങനെയാണ് അഭിനയിച്ചതെന്നുപോലും എനിക്കറിയില്ല. ക്രമേണ ഞാന് ഓരോ കാര്യങ്ങളെയും കുറിച്ച് ബോധവതിയായി. എന്റെ തന്നെ സാന്നിധ്യത്തെക്കുറിച്ചും. ഓരോ സീരിയലും സിനിമയും കഴിയുമ്പോള് ഞാന് വളരുകയായിരുന്നു- അനന്യ അഭിമാനത്തോടെ പറയുന്നു.


വടകരയില് സംഘര്‍ഷാവസ്ഥ തുടരുന്നു; വീട്ടുമുറ്റത്ത് നിര്‍ത്തിയിട്ട രണ്ടു കാറുകള് തകര്‍ത്തു |2cars destroyed; Conflicts in Vadakara - Malayalam Oneindia\n» വടകരയില് സംഘര്‍ഷാവസ്ഥ തുടരുന്നു; വീട്ടുമുറ്റത്ത് നിര്‍ത്തിയിട്ട രണ്ടു കാറുകള് തകര്‍ത്തു\nUpdated: Tue, Dec 5, 2017, 16:04 [IST]\nവടകര: വടകരയില് സംഘര്‍ഷാവസ്ഥ തുടരുന്നു.വീട്ടുമുറ്റത്ത് നിര്‍ത്തിയിട്ട രണ്ടു കാറുകള് തകര്‍ത്തു.സിപിഎം പ്രവര്‍ത്തകന്റെ വീട്ടുമുറ്റത്ത് നിര്‍ത്തിയിട്ട രണ്ടുകാറുകള് അക്രമിസംഘം തകര്‍ത്തു. ചോളംവയലിലെ തെക്കെ പുളിയുള്ള കണ്ടിയില് ഷാജുവിന്റെ വീട്ടു മുറ്റത്ത് നിര്‍ത്തിയിട്ട രണ്ടു കാറുകള്‍ക്കു നേരെയാണ് രാത്രി 11.30 ഓടെ അക്രമമുണ്ടായത്. ഷാജിയുടെയും സുഹൃത്തിന്റെയും കാറുകളാണ് തകര്‍ക്കപ്പെട്ടത്. ഇരുകാറിന്റെയും പിന്‍വശത്തുളള ചില്ലുകള് പൂര്‍ണമായും തകര്‍ന്നു. അക്രമസംഭവത്തിന് പിറകില് ആര്‍എസ്എസ് സംഘമാണെന്ന് സി.പി.എം. ആരോപിച്ചു. അക്രമികള്‍ക്കെതിരെ നടപടിയെടുക്കണമെന്ന് ലോക്കല് കമ്മിറ്റി ആവശ്യപ്പെട്ടു.\nകുറച്ചു കാലമായി ചോളംവയല്, പഴങ്കാവ് ഭാഗങ്ങളില് സി.പി.എം.- ബി.ജെ.പി. പ്രവര്‍ത്തകര് തമ്മില് സംഘര്‍ഷം നടക്കുന്നത് പ്രദേശവാസികളെ അലോസരപ്പെടുത്തുകയാണ്. ശനിയാഴ്ച രാത്രി രണ്ടു മണിയോടെ പഴങ്കാവിലെ ബി.ജെ.പി ബൂത്ത് പ്രസിഡന്റ് കക്കാട്ട് രാഘവന്റെ വീട്ടില് നിര്‍ത്തിയിട്ട ഹുണ്ടായി കാര് എറിഞ്ഞു തകര്‍ത്തിരുന്നു. ഇരുവിഭാഗങ്ങളും സ്ഥാപിച്ച കൊടികളും പോസ്റ്ററുകളും നശിപ്പിക്കുന്നത് നിത്യസംഭവമായി മാറിയിരിക്കയാണ്.\nഞായറാഴ്ച രാത്രി 12 മണിയോടെ പരവന്തയിലെ സി.പി.എം. പ്രവര്‍ത്തകന്റെ വീട്ടില് സ്‌പോടകവസ്തു എറിഞ്ഞു. ജനലിന്റെ അടുത്തു നിന്നാണ് സ്‌പോടകവസ്തു എറിഞ്ഞത്. അക്രമത്തില് നിന്ന് വീട്ടുകാര് അത്ഭുതകരമായയാണ് രക്ഷപ്പെട്ടത്. സംഭവത്തില് സി.പി.എം. നോര്‍ത്ത് ലോക്കല് കമ്മിറ്റി പ്രതിഷേധിച്ചു.\nഅക്രമത്തില് പ്രതിഷേധിക്കാന് പരവന്തലയില് പൊതുയോഗം നടത്തി. കെ.സി. പവിത്രന് അധ്യക്ഷത വഹിച്ചു. ജില്ലാ കമ്മിറ്റി അംഗം പി.കെ. ദിവാകരന്, കാനപ്പള്ളി ബാലകൃഷ്ണന് എന്നിവര് സംസാരിച്ചു.\nrss attack car destruction cpm വടകര സംഘര്‍ഷം സിപിഎം അക്രമം കാര് ആര്‍എസ്എസ്\n2 cars destroyed; Conflicts in Vadakara


പത്രോസിന്‍റെ തോണിയിലെ പ്രത്യാശയുള്ള സഹയാത്രികര് - വത്തിക്കാന് ന്യൂസ്\nസിനഡുഹാളിലേയ്ക്ക്... സ്വിസ്ഗാര്‍ഡുമായൊരു കുശലം...! (ANSA)\nപത്രോസിന്‍റെ തോണിയിലെ പ്രത്യാശയുള്ള സഹയാത്രികര്\nയുവജനങ്ങളുടെ വിശ്വാസവും ജീവിതതിരഞ്ഞെടുപ്പുകളും എന്ന വിഷയത്തെ കേന്ദ്രീകരിച്ച് വത്തിക്കാനില് ആരംഭിച്ചിരിക്കുന്ന ചരിത്രപ്രാധാന്യമാര്‍ന്ന സിനഡുസമ്മേളനത്തിന് ആമുഖമായി പാപ്പാ ഫ്രാന്‍സിസ് നല്കിയ ഏറെ പ്രായോഗികമായ ചിന്തകള്.\nസിനഡ് - പാപ്പായുടെ ആമുഖപ്രഭാഷണം - ശബ്ദരേഖയോടെ\nഒക്ടോബര് 3-Ɔο തിയതി ബുധനാഴ്ച വൈകുന്നേരം വത്തിക്കാനിലെ സിനഡുഹാളില് യുവജനങ്ങളെ സംബന്ധിച്ച സിനഡുസമ്മേളനത്തിന്‍റെ ഔപചാരികമായ ഉദ്ഘാടനകര്‍മ്മം നടത്തപ്പെടുകയുണ്ടായി. പരിശുദ്ധാത്മാവിന്‍റെ ഗീതത്തോടും സായാഹ്നപ്രാര്‍ത്ഥനയോടെയാണ് ഉദ്ഘാടനച്ചടങ്ങിന് തുടക്കമായത്. പ്രാര്‍ത്ഥനയുടെ അന്ത്യത്തില് പാപ്പാ ഫ്രാന്‍സിസ് സിനഡ് സമ്മേളനത്തെ അഭിസംബോധനചെയ്തു.\nയുവജനങ്ങളുടെ ലോകം ഏറെ വൈവിധ്യമാര്‍ന്നതും, ഇവിടെ ഈ സിനഡുഹാളില് പൂര്‍ണ്ണായും ഉള്‍ക്കൊള്ളാനാവാത്തതുമാണ്. എങ്കിലും അവരുടെ പ്രതിനിധികളുടെ സാന്നിദ്ധ്യം കുറച്ചെങ്കിലും ഇവിടെയുള്ളത് സന്തോഷകരവും പ്രത്യാശപൂര്‍ണ്ണവുമാണ്. സഭയുമായി സംവാദിക്കാനും അതിന്‍റെ ഭാഗമായിരിക്കാനും, സഭയെ അമ്മയെപ്പോലെ കാണാനുമുള്ള യുവജനങ്ങളുടെ നിശ്ചയം ഏറെ ശ്ലാഘനീയമാണ്. അതിന്‍റെ തരംഗങ്ങള് സിനഡിനു മുന്നോടിയായുള്ള യുവജങ്ങളുടെ ആഗോള കൂട്ടായ്മയില് മനസ്സിലാക്കിയതാണ്. ബലഹീതകള്‍ക്കും കുറവുകള്‍ക്കുമപ്പുറം ക്രിസ്തുവന്‍റെ സുവിശേഷം കാലികമായി പ്രസരിപ്പിക്കുന്ന സഭ തങ്ങള്‍ക്കു ചേക്കേറാവുന്ന കൂടും കുടുംബവുമാണെന്ന് യുവജനങ്ങള് അംഗീകരിക്കുകയും ഇന്നും വിശ്വസിക്കുകയും ചെയ്യുന്നുണ്ട്.\nലോകത്തിന്‍റേതായ ക്രൂരമായ കൊടുങ്കാറ്റ് സഭയ്ക്കെതിരെ ആഞ്ഞടിക്കുമ്പോഴും പത്രോസിന്‍റെ തോണിയില് പ്രത്യാശയുണ്ടെന്നും, അത് തങ്ങള്‍ക്ക് ഇടംനല്ക്കുമെന്നും, അതില് പിടിച്ചു കരകേറാമെന്നും യുവജനങ്ങള് ഇനിയും വിശ്വസിക്കുന്നുണ്ട്. അതിനാല് ജീവിതത്തിന്‍റെ തിരമാലകള്‍ക്കെതിരെ നീന്തിയാലും തുഴഞ്ഞാലും, ലോലമായ മൂല്യങ്ങളും, പ്രസ്ഥാനങ്ങളും അവയുടെ നേതാക്കളും തങ്ങളെ വഴിതെറ്റിക്കുമ്പോഴും കുടുംബം, വിശ്വസ്തത, വിശ്വാസം, സനേഹം, ത്യാഗം, സേവനം, നിത്യജീവന് എന്നീ പതറാത്ത മൂല്യങ്ങളില് മുറകെപ്പിടിച്ചു ജീവിക്കാനും ജീവിതത്തില് മുന്നോട്ടുപോകാനും സഭ തങ്ങളെ സഹായിക്കുമെന്ന പ്രത്യാശയോടെ യുവജനങ്ങള് ഈ സിനഡിനെ ഉറ്റുനോക്കുകയാണ്.\nസത്യസന്ധവും സുതാര്യവുമായ വിമര്‍ശനം ക്രിയാത്മകവും സഹായകവുമാകാം, എന്നാല് പിറുപിറുക്കല് നിഷേധാത്മകമാണ്. പാഴായ പിറുപിറുക്കലുകള്‍ക്കും കിംവദന്തികള്‍ക്കും, ഊഹാപോഹങ്ങള്‍ക്കും, മുന്‍വിധികള്‍ക്കും സിനഡില് ഇടംനല്കരുത്. പങ്കുവയ്ക്കലിലൂടെയുള്ള കൂട്ടായ ജീവിതമാണ് സിനുഡ്. അതിനാല് എല്ലാവരും എല്ലാവരോടും ധൈര്യത്തോടും സുതാര്യതയോടും, അതായത് സത്യത്തിന്‍റെയും സ്വാതന്ത്ര്യത്തിന്‍റെയും, ഉപവിയുടെയും സമഗ്രതയോടെ സംസാരിക്കാം.\nസിനഡുസമ്മേളനം ഒരു വിവേചനപ്രക്രിയ\nസിനഡുസമ്മേളനം സഭാജീവിതത്തിലെ വിവേചനത്തിന്‍റെ പ്രക്രിയയാണ്. അതിനാല് തുറന്നു സംസാരിക്കുന്നതും, തുറവോടെ കേള്‍ക്കേണ്ടതും ഈ കൂട്ടായ്മയുടെ അടിസ്ഥാന സ്വഭാവമായിരിക്കണം. എന്നാല് ഈ വിവേചിച്ചെടുക്കല് വെറും ഒരു വിളംമ്പര സൂക്തമോ, സംഘാടക സാങ്കേതിക വൈദഗ്ദ്ധ്യ പ്രകടനമോ അല്ലെങ്കില് പത്രോസിന്‍റെ പരമാധികാരത്തിന്‍റെ പ്രഹസനമോ അല്ല. മറിച്ച് ആന്തിരകതയില് വേരൂന്നിയ ഒരു വിശ്വാസപ്രകരണമാണ്, വിശ്വാസപ്രഘോഷണമാണ്.\nവിവേചനം സിനഡിന്‍റെ ബലതന്ത്രം\nവിവേചിച്ചെടുക്കല് (Discernment) സിനഡുസമ്മേളനത്തിന്‍റെ പ്രവര്‍ത്തനരീതിയും, ഒപ്പം നാം മുന്നില് കാണുന്ന ലക്ഷ്യവുമാണ്. മനുഷ്യചരിത്രത്തില് – ജീവിതത്തിന്‍റെ സംഭവവികാസങ്ങളിലും, നാം കണ്ടുമുട്ടുകയും ഇടപഴകുകയും ചെയ്യുന്ന മനുഷ്യരിലും ദൈവം പ്രവര്‍ത്തിക്കുന്നുണ്ടെന്നതുമാണ് ഈ വിവേചന ശ്രമവും പദ്ധതിയും. ഇക്കാരണത്താല് ദൈവാരൂപി പ്രചോദിപ്പിക്കുന്നവരാണ് പലപ്പോഴും മനുഷ്യമനസ്സുകള്‍ക്ക് ആഗ്രഹവും ഒരിക്കലും മുന്‍കൂട്ടി പറയാനാവാത്തതുമാണ്. വിവേചിച്ചെടുക്കല് യാഥാര്‍ത്ഥ്യമാകുന്നത് – ഒരു സ്ഥലകാല സീമയിലാണ്. അതിനാല് സിനഡ് സമ്മേളനങ്ങളില്... അംഗങ്ങളുടെ ഓരോ അഞ്ചുപേരുടെയും ഇടപെടലുകള് അല്ലെങ്കില് അഭിപ്രായപ്രകടനങ്ങള് കഴിയുമ്പോള് ഏതാനു മിനിറ്റുകളുടെ നിശ്ശബ്ദത പാലിക്കേണ്ടതാണ്. ശ്രവിച്ചതിന്‍റെ ശരിയായ അര്‍ത്ഥവും, അത് പല തലങ്ങളില് ചിന്തിച്ച്, അതിന്‍റെ ശരിയായ അര്‍ത്ഥം, അതിനെ എല്ലാ തലത്തിലും ഹൃദയങ്ങളില് ഉള്‍ക്കൊള്ളാനും ചിന്തിക്കാനും ശ്രദ്ധേയമായവ, പ്രധാനപ്പെട്ടവ മനസ്സിലേറ്റാനുമുള്ള സമയമാണിത്. ഏകാഗ്രതയക്കും ആന്തരികതയ്ക്കുമുള്ള ഈ ശ്രമം ആശയങ്ങള് വിവേചിച്ചറിയാനും വ്യാഖ്യാനിക്കാനും, നല്ലത് തിരഞ്ഞെടുക്കാനും സഹായകമാകും.\nയുവജനങ്ങളെ ശ്രവിക്കുകയും അവരുടെ കൂടെനടക്കുകയും ചെയ്യുന്ന സഭയുടെ അടയാളമാവുന്നതും, ശ്രവിക്കാന് സന്നദ്ധമാകുന്നതുമായ മനോഭാവം – വാക്കുകളില് ഒതുക്കാവുന്നതല്ല. തങ്ങളെ യഥാര്‍ത്ഥത്തില് മനസ്സിലാക്കാതെ സഭ എന്നും തങ്ങളെ പുറന്തള്ളുകയാണെന്ന് യുവജനങ്ങള് ചിന്തിക്കുന്നതായി സിനഡിന്‍റെ തയ്യാറെടുപ്പുകളിലെ ചോദ്യാത്തരങ്ങളും അഭിപ്രായ പ്രകടനങ്ങളും വ്യക്തമാക്കുന്നുണ്ട്. ഉടനടി എല്ലാ ഉത്തരങ്ങളും നല്കാനായില്ലെങ്കിലും, യുവജനങ്ങളെ ശ്രവിക്കുകയും, വേണ്ടിവന്നാല് കണ്ടുമുട്ടുന്നവരാല് ചോദ്യം ചെയ്യപ്പെടാന് അനുവദിക്കുയും ചെയ്യുന്നൊരു വേദിയായി സഭയെ മനസ്സിലാക്കിക്കൊടുക്കാന് സിനഡിന് ഉത്തരവാദിത്ത്വമുണ്ട്. അടഞ്ഞ മനസ്ഥിതിയുള്ള സഭ നവീനതയ്ക്കും നവീകരണത്തിനും തുറവില്ലാത്ത സഭയാണ്. അത് ദൈവത്തിന്‍റെ കാലികമായ വെളിപ്പെടുത്തലുകളോ, ഇടപെടലുകളോ തിരിച്ചറാന്‍പോലും തയ്യാറാവില്ല. അത് വിശ്വാസ്യതയുള്ള ഒരു സഭയാവില്ല. അങ്ങനെയായാല് അടുക്കേണ്ട യുവജനങ്ങള് സഭയില്‍നിന്നും അകന്നുപോകും.\nമുന്‍വിധികളും സ്ഥിരസങ്കല്പങ്ങളും മാറ്റിവയ്ക്കേണ്ടിവരും. വളരെ തുറന്ന മനസ്സും ഹൃദയവും സിനഡിന്‍റെ വിജയത്തിന് ആവശ്യമാണ്. കാരണം യുവജനങ്ങള് നമ്മുടെ കൂടെയുള്ളവരല്ല, അവരുടെ ലോകം ഒരുവിധത്തില് വിദൂരമാണെന്നു പറയാം. യുവജനങ്ങളും മുതിര്‍ന്നവരെ അകറ്റിനിറുത്തുന്നത് പഴഞ്ചന് എന്നു പറഞ്ഞുകൊണ്ടാണ്. ഇതു മാറ്റിയെടുക്കണമെങ്കില് നാം തുറവുള്ള സംവാദത്തിനു തയ്യാറാവണം.\nമേല്‍ക്കോയ്മയല്ല ശുശ്രൂഷയാണ് ആവശ്യം\nവൈദിക മേല്‍ക്കോയ്മയുടെ ഭാവം, clericalism നാം കൈവെടിയണം. ഇതിനു കാരണം, കിട്ടിയ പൗരോഹിത്യം ശുശ്രൂഷയെന്നതിനെക്കാള് ഭരിക്കാനുള്ള അധികാരമായി കാണുന്നതുകൊണ്ടാണ്. ഇത് നാം വെടിയേണ്ട അധികാരത്തിന്‍റെ സമുന്നത ഭാവമാണ്. അതിനായി നാം സ്വയംപര്യാപ്തതയുടെ മനോഭാവം ഉപേക്ഷിക്കണം. മറ്റുള്ളവരുടെ വിശിഷ്യ പ്രായമായവരുടെ കാരണവന്മാരുടെയും അഭിപ്രായങ്ങള് മാനിക്കണം, ഒപ്പം പ്രാര്‍ത്ഥനയിലൂടെ ദൈവിക വെളിപാടും ആര്‍ജ്ജിച്ചെടുക്കണം. പ്രായമായൊരാള് കൂടിയെല്ലെങ്കില് ഇല്ലെങ്കില് ഒരാളെ വാങ്ങണമെന്ന ഈജിപ്ഷ്യന് പഴമൊഴി പാപ്പാ ഓര്‍മ്മയില്‍നിന്നു പങ്കുവച്ചു.\nദൈവികവാഗ്ദാനങ്ങളുടെ സമയമാണ് ഭാവി\nനമ്മുടെ ഹൃദയങ്ങളെ ഈ സിന‍ഡ് ഉണര്‍ത്തേണ്ടിയിരിക്കുന്നു. ഒത്തിരി പ്രശ്നങ്ങളും പ്രതിസന്ധികളും നമ്മെ ഭാരപ്പെടുത്തുന്ന സമയമാണിത്. നമ്മെ സന്ദര്‍ശിക്കുന്ന ദൈവത്തെയും ദൈവസ്നേഹത്തെയും ഈ കൂട്ടായ്മയില് തുറവോടെ ഉള്‍ക്കൊള്ളാന് തയ്യാറാവാം - ഇതൊരു വിശ്വാസപ്രകരണമാക്കാം. ഭയപ്പെടേണ്ട കാര്യമല്ല ഭാവി, അത് ദൈവികവാഗ്ദാനങ്ങളുടെ സമയമാണ്. വരും തലമുറയെ സജീവമായ പ്രത്യാശയോടെ ഉള്‍ക്കൊള്ളണമെങ്കില്, ആത്മീയമായ കരുത്തും വിശ്വാസവുമുള്ളവര്‍ക്കേ അവരോടു കൈകോര്‍ത്തു ഭാവിയെ മുന്നോട്ടു നയിക്കാനും കരുപ്പിടിപ്പിക്കാനും സാധിക്കൂ (vat. II Council).\nദുര്‍വ്വിധിയുടെ പ്രവാചകന്മാരാകാതിരിക്കാം. പരാജയങ്ങളുടെയും പ്രശ്നങ്ങളുടെയും പട്ടിക എണ്ണി വിലപിക്കാതെ, നന്മയില് പ്രത്യാശവയ്ക്കാം. സഭയുടെ തന്നെ മക്കള് ഏല്പിക്കുന്ന മുറിവുകളുടെയും പാപങ്ങളുടെയും വേദനസഹിക്കുമ്പോഴും നിരാശരാകാതിരിക്കാം. ഭാവിയെക്കുറിച്ചു ചിന്തിക്കാം, അതിനായി സമയമൊരുക്കാം.\nസിനഡ് ഒരു “ഡോക്യുമെന്‍റേഷ”നല്ല\nസിനഡില്‍നിന്നും ഒരു ഡോക്യുമെന്‍റോ, ഒരു പ്രമാണരേഖയോ ഉണ്ടാക്കിയെടുക്കുകയല്ല ലക്ഷ്യം. അതു കുറച്ചുപേര് മുഴുവനായി വായിക്കുകയും, അധികംപേര് മുഴുവന് കാര്യങ്ങളും മനസ്സിലാക്കാതെ, കുറച്ചു വായിച്ചും, അല്പം മനസ്സിലാക്കിയും വിമര്‍ശിക്കുകയുമാണ് പതിവ്. എന്നാല് സിനഡു നിര്‍ദ്ദേശിക്കുന്ന പ്രായോഗികമായി നിവര്‍ത്തിക്കേണ്ട അജപാലന പരിപാടികള് പാടെ അവഗണിക്കുകയും ചെയ്യും. ഇതു ശരിയല്ല! നവീനതയ്ക്കായുള്ള സ്വപ്നങ്ങള് വിരിയിക്കാം. സിനഡിന്‍റെ നിര്‍ദ്ദേശങ്ങളെ ആധാരമാക്കി കര്‍മ്മപദ്ധതികള് ഒരുക്കുക. മുറിവുകളുണക്കി, പ്രത്യാശ വളര്‍ത്തുക. യുവജനങ്ങള്‍ക്ക് ജീവിതത്തില് ആത്മധൈര്യം പകരുക. ആരെയും ഒഴിവാക്കാതെ അവരുടെ കാഴ്ചപ്പാടുകളെ സുവിശേഷ സന്തോഷത്താല് നിറയ്ക്കാം! അങ്ങനെ അവര് ക്രിസ്തുവിന്‍റെ വിശ്വസ്ത ദാസരായി ലോകത്തിന് സുവിശേഷമേകിയും, സുവിശേഷമായും ജീവിക്കാന് ഇടയാവട്ടെ!\n05 October 2018, 18:53


നാലുപെണ്‍കുട്ടികള്: August 2008\nPosted by സുമയ്യ on Monday, August 25, 2008\nLabels: സങ്കടം / Comments: (28)\nകഴിഞ്ഞ മാസം അനുജനും കുടുംബവും അവധിക്ക് വന്നിരുന്നു. പതിവുപോലെ ഞങ്ങള് അവരെ സ്വീകരിക്കാനായി പോകുകയും ചെയ്തു. മക്കള്‍ക്കായിരുന്നു ആവേശം മുഴുവനു. മാത്രമല്ല, അനുജനു പുതുതായി ജനിച്ച മോളെ കാണാനും വാരിപുണരാനും ഒക്കെയുള്ള മത്സരപദ്ധതികള് അവര് ആവിഷ്കരിച്ചിരുന്നു. എങ്കിലും, അവരുടെ കണ്‍മിഴികള് കാത്തിരുന്നത് 'ഷാന്'എന്ന കുസൃതി പയ്യനിലായിരുന്നു.\nഅതെ....അവനെനിക്കും പുന്നാരയാണ്. നാട്ടിലായിരുന്നപ്പോള് അവനെപ്പോഴും 'സുമിമ്മച്ചി' തന്നെയായിരുന്നു മുഖ്യം. അവന്റെ സങ്കടവും പരാതികളും എല്ലാം എന്നിലാണ് അര്‍പ്പിച്ചിരുന്നത്. വികൃതിയുടെ കളിത്തോഴനായിരുന്നു അവനെങ്കിലും എനിക്കെന്നും അവനെന്റെ പുന്നാര കുസൃതിച്ചെക്കനാണ്. ഒരു മകന്റെ സ്നേഹം ഞാന് അനുഭവിച്ചറിഞ്ഞതും അവനിലൂടെയാണ്.\n"അവനാണെന്റെ മയ്യിത്തും കട്ടില് ചുമക്കേണ്ടവന്“\nഭര്‍ത്താവില് നിന്നും ഇടക്കിടെ ഇങ്ങിനെ കേള്‍ക്കുമ്പോള് മനസ്സിനൊരു നോവനുഭവപ്പെടുമെങ്കിലും, അതൊരു യാഥാര്‍ത്ഥ്യമായി മുന്നില് കണ്ടു. അദ്ദേഹവും അവനെ ഒട്ടേറെ സ്നേഹിക്കുന്നുണ്ട്. മാത്രമല്ല, എന്റെ വീട്ടില് ഒരാണ്‍തരിയില്ലാത്തതിന്റെ പോരായ്മ എന്റെ ഉമ്മ ആവോളം അനുഭവിക്കുന്നത് ഞങ്ങള്‍ക്ക് ഒരു നിത്യാനുഭവമാണ്. അതുകൊണ്ടാകാം"വയസ്സുകാലത്ത് നമ്മുടേയും ഗതി ഇതൊക്കെതന്നെയാടൊ" എന്ന ആ ഒറ്റപ്പെടലിന്റെ ആത്മഗതം പലപ്പോഴും പുറത്തേക്ക് വരാറുള്ളത്.\n"ഇല്ലെന്നേയ്....നമുക്കല്ലേ നമ്മുടെ മോനുള്ളത് "\nഎന്നു പറഞ്ഞ് ആ സജല നിമിഷങ്ങളെ ഞാന് വഴി മാറ്റി വിടും.\n(എന്റെ ഓരോ പായ്യാരം പറച്ചിലേയ്..........)\nപ്രതീക്ഷിച്ചതുപോലെ തന്നെ, മോന് സുമിമ്മച്ചീന്നും വിളിച്ച് ഓടി വന്നതും എന്റടുത്തേക്കായിരുന്നു വാരിയെടുത്തുമ്മവെച്ചും തലയില് തലോടിയും ഞാനവനെ ചാരെയണച്ചു। വാസ്തവം പറയാലൊ... എല്ലാവരോടും കുശലം ചോദിക്കുന്നതിനിടയില് ഞാനെന്റെ നാലുവയസ്സുകാരി(സമ)യെ മറന്നു. കാറില് കയറാന് നേരം മോളെ കാണുന്നില്ല. മനസ്സ് ഒന്ന് പിടഞ്ഞു. ( ഇപ്പോഴത്തെ കാലമല്ലേ...?). നോക്കിയപ്പൊഴുണ്ട് ആരെയോ കാത്തുനില്ക്കുന്നതു പോലെ, വിമാനത്താവളത്തിന്റെ സ്വീകരണവാതിലില് അവള് ....!!!?.\n"എന്താ മോളെ....നമുക്ക് പോകണ്ടേ....?"\nഞാന് ഒന്നും സംഭവിച്ചിട്ടില്ലാത്തതു പോലെ ചോദിച്ചു.\n"ഉമ്മച്ചീ...ഉമ്മച്ചീ....ഉപ്പച്ചി ഇനീം വന്നില്ലല്ലോ"!!?.\nഅപ്രതീക്ഷിതമായിരുന്നു ആ ചോദ്യം..!!\n"ഉപ്പച്ചി പെരുന്നാളിനു വരും"\nഎന്ന് പറഞ്ഞ് കൂട്ടിക്കൊണ്ട് വന്നു.\nഎങ്കിലും, ആ കുഞ്ഞു മനസ്സിന്റെ നോവ് ഞാനറിഞ്ഞു.\nവര്‍ഷത്തില് ഒരിക്കല് വിരുന്നുകാരനെ പോലെ എത്തുന്ന ഉപ്പച്ചിയുടെ ഒരു വലിയ രൂപം ആ ഇളം മനസ്സിലെ കാന്‍വാസില് ഞാന് മെനഞ്ഞിരുന്നു. കൂട്ടികൊണ്ടു പോരുമ്പോഴും അവള് തിരിഞ്ഞു നോക്കിക്കൊണ്ടേ യിരുന്നു.\nഇളം മനസ്സിന്റെ നൊമ്പരങ്ങള് നാം അന്നം തേടുന്ന തത്രപ്പാടില് അറിയാതെ പോകുന്നു. തെല്ലൊരിടങ്ങേര് ഹൃദയത്തില് ധ്വനിയുണര്‍ത്തിയെങ്കിലും ആ ധ്വനിയുടെ അകലം മോന്റെ സാമീപ്യം കുറച്ചു തന്നു. അല്ലെങ്കിലും എല്ലാം സഹിക്കേണ്ടവളാണല്ലോ ഗള്‍ഫുകാരന്റെ ഭാര്യ.\nയാത്രയിലുടനീളം മോന് എന്റെ അടുത്തു തന്നെയായിരുന്നു. സമയ്ക്ക് അത് അത്രയ്ക്കങ്ങോട്ട് പിടിയ്ക്കുന്നില്ലെന്ന് തോന്നുന്നു. 'കുനിട്ടും പോരും' പ്രകടമായി തുടങ്ങിയിട്ടുണ്ട്. എന്റുമ്മച്ചി...എന്റുമ്മച്ചി ന്ന് പറഞ്ഞ് ഇടി കൂടാന് തുടങ്ങിയിരിക്കുന്നു അവര് പരസ്പരം. ഇതൊന്നുമറിയാതെ മനോഹരമായി ചിരിച്ചു കൊണ്ട് തറവാട്ടിലെ പുതിയ താരം 'ഹണി മോള് '(ഹനിന്) ഞാനൊന്നറിഞ്ഞില്ലേ...എന്നമട്ടില് യാതൊരപരിചിതത്വവും കാണിക്കാതെ എന്റെ മൂത്തവളായ മഞ്ചുവിന്റെ മടിയില് ഇരിപ്പുണ്ട്.\nഉറക്കത്തിന്റെ ആലസ്യം അലട്ടിയതിനാലാവണം അധിക പേരും മയക്കത്തിലേക്കു വഴുതിയിരിക്കുന്നു। ഞാനും ഒരൂട്ടം ആലോചിച്ചു കൊണ്ടും ഇരുന്നു। നീണ്ട പതിനഞ്ച് വര്‍ഷക്കാലത്തെ ദാമ്പത്യജീവിതത്തില് ഒരുമിച്ച് ജീവിച്ചത് ഏകദേശം രണ്ടു വര്‍ഷക്കാലം । അതും പലപ്പോഴായി, മനസ്സില് ഒരു നല്ല ചിത്രം വരച്ച് വരുമ്പോഴേക്കും യാത്രയാകും . തന്നിട്ടു പോയ സുന്ദര മുഹൂര്‍ത്തങ്ങളെ അനശ്വരമാക്കി മക്കളിലേക്ക് പകര്‍ന്നു നല്‍കി അന്യമായിരുന്ന ഉപ്പച്ചിയെ അവരുടെ മനസ്സില് ഞാന് ജീവിപ്പിച്ചു. ഇന്നവര്‍ക്ക് ഉപ്പച്ചി ജീവനാണ്. ഒരു ഭര്‍ത്താവിനു വേണ്ടി ഇതില് കൂടുതല് എന്താണ് ചെയ്യേണ്ടത്....?\n"ഉമ്മച്ചി പ്പൊ ന്താ ആലോചിച്ചത്....; ഉപ്പച്ചിയെ കുറിച്ചല്ലെ......?ഞാനും അങ്ങനെ തന്നെയായിരുന്നു." രണ്ടാമത്തെ മകള് 'ചിഞ്ചു'വിന്റെ ചോദ്യവും ഉത്തരവുമായിരുന്നു അത്.\nപിന്നീടെപ്പോഴൊ ഞാനും ചെറുതായൊന്നു മയങ്ങി। മൂന്നാമത്തവള് 'മീനു'വിന്റെ വിളി കേട്ടാണു ഞാനുണര്‍ന്നത്.\n“ഹയ്യോ....ഈ പിള്ളാരെ കൊണ്ടു ഞാന് തോറ്റു“.\nരണ്ടു പേരും വികൃതിയുടെ തകൃതിയിലാണ്. എന്തിനും ഏതിനും മത്സരം. എന്നിരുന്നാലും രണ്ടു പേര്‍ക്കും ഒരിക്കലും പിരിഞ്ഞിരിക്കാനും കഴിയില്ല. എന്നാല്, കണ്ടുമുട്ടിയാലോ!!!; കീരിയും പാമ്പും പോലെയാണ്. സമ ഒരു വിധത്തിലും വിട്ടു കൊടുക്കാന് തയ്യാറില്ല. ഭയങ്കര വാശിക്കാരിയാണവള്. ശരിയ്ക്കും ഞാന് വശം കെട്ടൂന്ന് പറയാലൊ.\nന്തായാലും അവന് കിട്ടിയ സ്വാതന്ത്ര്യം ആസ്വതി‍ക്കുകയാണ് ഒച്ചയും ബഹളവുമൊക്കെയായിട്ട്, കൂ‍ട് തുറന്നു വിട്ട കിളിയെ പോലെ.\nദിനങ്ങള് ഓരോന്നും കൊഴിഞ്ഞു തീര്‍ന്നു കൊണ്ടിരിക്കുകയാണ്। അവധിക്ക് വന്നരെ കണികാണാന് പോലും കിട്ടുന്നില്ല। ന്നാലും മോനെവിടേയും പോകില്ല।\nഅല്ലേലും ആരെങ്കിലും ഗള്‍ഫീന്ന് വന്നാല് അവരുടെ ഗതികേടാ...(?)। മുഴുവന് യാത്ര തന്നെ, കുടുംബാംഗങ്ങളുമായി ചിലവഴിക്കാന് ഒരിക്കലും അവന് സമയം കിട്ടാറില്ല. ഇങ്ങിന്യാച്ചാ വരാതിരിക്യാ ഭേധം. പോയില്യങ്കിലോ..? പരിഭവം പറച്ചിലാ എല്ലാര്‍ക്കും. എന്റെ കെട്ട്യോന്റെ അവസ്ഥയും വിഭിന്നമല്ല. ബാക്കിള്ളോര് നോമ്പും നോറ്റ് കാത്തിരിക്കുന്നത് വെറുത്യാ. അത്രയ്ക്ക് സങ്കടം തൊന്നും.\nഅവസാനം ആ ദിനവും വന്നടുത്തു. വീട്ടിലെ ഉത്സവഛായ മങ്ങി......; ഒരു തിരിച്ചു പോക്കിന്റെ ഒരുക്കങ്ങള്....മോന് ഒന്നുമറിയാതെ കളിയില് തന്നെയാണ്.\n“ഷാന് ഒരുങ്ങിക്കോ... നമുക്ക് പോകണ്ടേ..?”\n“ഇല്ല,.. ഞാനില്ല.. ഉമ്മച്ചി പൊയ്ക്കോ”\nമോന്റെ മട്ടും ഭാവവും മാറി, സന്തോഷമെല്ലാം സങ്കടത്തിന് വഴിമാറി കൊടുത്തു. അവന് വാവിട്ടു കരയാന് തുടങ്ങി. ഒരു നിലയ്ക്കും കുട്ടി പോകാന് സമ്മതിക്കുന്നില്ല. നിര്‍ബന്ധിച്ച് വസ്ത്രം മാറി യാത്രക്ക് തയ്യാറായിട്ടും അവന് ഉറച്ച നിലപാടില് തന്നെ.\n“സുമിമ്മച്ചീ ന്നെ കൊണ്ടോകല്ലേന്ന് പറ....നിക്കാരാ അവിടെള്ളത്”\nമോന് ഓടി വന്ന് എന്നെ കെട്ടിപ്പിടിച്ചു. യാത്രയാക്കാന് വന്നരെയെല്ലാം കണ്ണീരണിയിച്ചു. എന്റെ മനസ്സില് സങ്കടത്തിന്റെ പെരുമ്പറയടിച്ചു. ഒപ്പം കണ്ണീരും പെയ്തിറങ്ങി. അവനെ അവര് ഹൃദയത്തില് നിന്നും പറിച്ചെടുക്കും പോലെ പിടിച്ചു കൊണ്ടു പോയി. ഇനിയൊരു കാത്തിരിപ്പിന്റെ നീളം കണക്കാക്കാന് ആകാതെ........... എനിക്ക് തടയാനാവില്ലല്ലോ..?.അവന്റെ തേങ്ങലുകള്‍ക്ക് മുന്‍പില് ഞാന് നിസ്സഹായയായി. അവര്‍ക്ക് വേണ്ടി അല്ലാഹുവിനോട് പ്രാര്‍ത്ഥിച്ചു കൊണ്ട് യാത്രാമംഗളമേകി.\n‘അല്ലാഹുമ്മ സഹ്ഹറ ലെനാ.............’\nനാം അറിയാതെ പോകുന്ന കുഞ്ഞു മനസ്സിന്റെ താളങ്ങള്


ശുദ്ധജല പദ്ധതി നോക്കുകുത്തിയായി\nചാലിയം തീരദേശവാസികളെ ലക്ഷ്യമിട്ട് ആരംഭിച്ച കടുക്കബസാര് ശുദ്ധജല പദ്ധതി നോക്കുകുത്തി. വര്‍ഷങ്ങളായി മുടങ്ങിക്കിടക്കുന്ന പദ്ധതി പുനരുജ്ജീവിപ്പിക്കാന് നടപടിയില്ലാത്തത് കടലോരത്തെ കുടുംബങ്ങളെ വലയ്ക്കുകയാണ്. ജലക്ഷാമം രൂക്ഷമായ തീരമേഖലയിലെ വീട്ടമ്മമാര് കുടിവെള്ളത്തിനു പരക്കം പായുമ്പോഴാണ് പഞ്ചായത്ത് പദ്ധതി കാഴ്ചവസ്തുവായി നില്‍ക്കുന്നത്. കിണര് കുഴിച്ചാല് ഉപ്പുവെള്ളം മാത്രം കിട്ടുന്ന കടുക്കബസാര്, ബൈത്താനി നഗര്, കപ്പലങ്ങാടി, ചെമ്മീന്‍കുളം എന്നിവിടങ്ങളിലെ മുന്നൂറോളം കുടുംബങ്ങളെ ലക്ഷ്യമിട്ട് 2000 ജൂണില് ആരംഭിച്ച പദ്ധതിയാണ് പമ്പിങ് മുടങ്ങിക്കിടക്കുന്നത്. കടുക്കബസാറില് മത്സ്യഭവന് ഓഫിസിനു സമീപത്തുള്ള കിണറില് നിന്നുള്ള വെള്ളമെടുത്തായിരുന്നു വിതരണം ചെയ്തിരുന്നത്.\nഏറെക്കാലം വിതരണം നടത്തിയ പദ്ധതിയിലെ വെള്ളത്തിനു നിറവ്യത്യാസം കാണപ്പെട്ടതിനെ തുടര്‍ന്ന് നാട്ടുകാര് പ്രതിഷേധമുയര്‍ത്തി. ഇതോടെ പഞ്ചായത്ത് ഇടപെട്ട് നിര്‍ത്തിവച്ച പമ്പിങ് പിന്നീട് പുനരാരംഭിച്ചില്ല. ഏറെക്കാലമായി ഉപയോഗിക്കാതെ കിടന്ന പദ്ധതിയുടെ വൈദ്യുതി ബില് കുടിശികയായതോടെ കെഎസ്ഇബി ബന്ധം വിച്‌ഛേദിച്ചു. ഇതോടെ പഞ്ചായത്തും പദ്ധതിയെ കയ്യൊഴിഞ്ഞു. ഇപ്പോള് മാലിന്യങ്ങള് നിറഞ്ഞ് കിണര് ഉപയോഗ യോഗ്യമല്ലാതായിട്ടുണ്ട്. ഇതു വൃത്തിയാക്കി വിതരണം ആരംഭിച്ചാല് കടുക്കബസാര് മേഖലയിലെ ജലക്ഷാമം പരിഹരിക്കാനാകുമെന്ന് നാട്ടുകാര് ചൂണ്ടിക്കാട്ടി. എന്നിട്ടും പഞ്ചായത്ത് നടപടിയെടുക്കുന്നില്ലെന്നാണ് ജനത്തിന്റെ പരാതി.\nപാലക്കത്താഴം ഹരിജന് കോളനിയിലേക്ക് വിതരണം ചെയ്യണമെന്ന് 21-ാം വാര്‍ഡ് ഗ്രാമസഭ തീരുമാനിച്ച് പഞ്ചായത്തില് നിര്‍ദേശിച്ചിരുന്നു. ഇതിനുള്ള നടപടിയും അനന്തമായി നീളുകയാണ്. അതേസമയം കിണര് ശുദ്ധീകരിച്ചു പാലക്കത്താഴം കോളനിയിലേക്ക് വെള്ളമെത്തിക്കാന് ശ്രമം നടത്തുമെന്ന് വാര്‍ഡ് അംഗം ബാപ്പാസ് അസീസ് പറഞ്ഞു


സന്ദർശക വിസയിലെത്തുന്ന വിദേശികള്‍ക്ക് ഇഖാമ നല്‍കി കുവെെത്ത്\nആരോഗ്യമന്ത്രാലയത്തിൽ നിന്നുള്ള സാക്ഷ്യപത്രം ഹാജരാക്കിയാൽ രാജ്യത്തേക്ക് ചികിത്സ തേടി എത്തുന്നവർ, സഹായികൾ എന്നിവർക്കും സന്ദർശന വിസ അനുവദിക്കും.\n23 Oct, 2019 at 06:20 PM\nകുവൈത്തിൽ സന്ദർശക വിസയിലെത്തുന്ന വിദേശികൾക്ക് നിബന്ധനകളോടെ ഇഖാമ അനുവദിക്കും. രാജ്യത്തെ റെസിഡൻസി ചട്ടങ്ങൾ പരിഷ്കരിച്ച് ആഭ്യന്തര മന്ത്രി പുറപ്പെടുവിച്ച ഉത്തരവിലാണ് ഇളവുള്ളത്. വിസ- ഇഖാമ നിരക്കുകളിൽ വർധന ഇല്ലാതെയാണ് റെസിഡൻസി ചട്ടങ്ങളിലെ ഭേദഗതി പ്രാബല്യത്തിലായത്.\nപരിഷ്കരിച്ച റെസിഡൻസി ചട്ടമനുസരിച്ചു ഒരു മാസത്തെ സന്ദർശന വിസയിലോ, മൂന്നു മാസം കാലാവധിയുള്ള വിനോദ സഞ്ചാര വിസയിലോ എത്തുന്നവർക്കു ആശ്രിത വിസയിലേക്കു മാറ്റുക വഴി സ്ഥിര താമസം സാധ്യമാകും. സന്ദർശന വിസയിലെത്തുന്നവരെ ഗാർഹിക മേഖലയിൽ തൊഴിലെടുക്കുന്നതിനായും ഇത്തരത്തിൽ ഇഖാമ മാറ്റാൻ അനുവദിക്കും.\nതൊഴിൽവിസയിൽ കുവൈത്തിലെത്തി ഒരു മാസത്തിനകം ഇഖാമ നടപടിക്രമങ്ങൾ പൂർത്തിയാക്കാൻ കഴിയാതെ മടങ്ങേണ്ടി വന്നവർക്കും വീണ്ടും സന്ദർശക വിസയിലെത്തി തൊഴിൽ വിസയിലേക്ക് മാറാൻ കഴിയും. മന്ത്രാലയങ്ങളുടെയും വിവിധ സർക്കാർ വകുപ്പുകളുടെയും സന്ദർശക വിസയിൽ എത്തിയ ഉന്നത വിദ്യാഭ്യാസവും സാങ്കേതിക പരിജ്ഞാനവും ഉള്ളവർക്കും സ്ഥിരം റെസിഡൻസിയിലേക്ക് മാറ്റാം. എന്നാൽ ഏതു സാഹചര്യത്തിലും താമസകാര്യ വകുപ്പ് മേധാവിയുടെ വിവേചനാധികാര പ്രകാരമായിരിക്കും അന്തിമ തീരുമാനമെന്നും പുതിയ നിയമം വ്യവസ്ഥ ചെയ്യുന്നു.\nആരോഗ്യമന്ത്രാലയത്തിൽ നിന്നുള്ള സാക്ഷ്യപത്രം ഹാജരാക്കിയാൽ രാജ്യത്തേക്ക് ചികിത്സ തേടി എത്തുന്നവർ, സഹായികൾ എന്നിവർക്കും സന്ദർശന വിസ അനുവദിക്കും. മൾട്ടിപ്പിൾ എൻട്രി വിസിറ്റ് വിസയുടെ കാലാവധി ഒരു വർഷം വരെ നീട്ടി നൽകുമെന്നതും പുതിയ തീരുമാനമാണ്. അതേസമയം വിസ, ഇഖാമ നിരക്കുകളിൽ വർധനവൊന്നും വരുത്താതെയാണ് ആഭ്യന്തരമന്ത്രിയുടെ ഉത്തരവ് പ്രാബല്യത്തിലായത് . വിസ ഫീസിനത്തിൽ വൻ വർധനക്ക് കളമൊരുങ്ങുന്നതായി നേരത്തെ റിപ്പോർട്ടുകൾ ഉണ്ടായിരുന്നു.


ഇന്ത്യന് പേസര്‍മാരെ ഐപിഎല് കളിപ്പിക്കരുതെന്ന് വിരാട് കോഹ്ലി – Southlive Malayalam: Kerala News, Malayalam News, Breaking News, Movie News, Political News\nഇന്ത്യന് പേസര്‍മാരെ ഐപിഎല് കളിപ്പിക്കരുതെന്ന് വിരാട് കോഹ്ലി\nNovember 8, 2018 , 5:55 pm\nന്യൂഡല്‍ഹി: അടുത്ത വര്‍ഷം നടക്കാനിരിക്കുന്ന ഏകദിന ലോകകപ്പിന് മുന്നോടിയായി ഇന്ത്യന് താരങ്ങള്‍ക്ക് വിശ്രമം വേണമെന്ന അവശ്യവുമായി ഇന്ത്യന് നായകന് വിരാട് കോഹ്ലി. ഇതിന്റെ ഭാഗമായി ഇന്ത്യന് പേസര്‍മാര് ഐപിഎല്ലില് കളിക്കേണ്ട എന്ന നിര്‍ദ്ദേശമാണ് വിരാട് കോഹ്ലി മുമ്പോട്ട് വെച്ചിരിക്കുന്നത്. ബിസിസിഐ വൃത്തങ്ങളാണ് ഇക്കാര്യം വ്യക്തമാക്കിയത്.\nഇന്ത്യന് പ്രീമിയര് ലീഗ് അവസാനിച്ച ഉടനെ തന്നെയാണ് ലോകകപ്പ് മത്സരങ്ങള് ആരംഭിക്കുന്നത്. ഈ സാഹചര്യത്തില് ജസ്പ്രീത് ബുംറയും ഭുവനേശ്വര് കുമാറും ഉള്‍പ്പടെയുള്ള ഇന്ത്യന് പേസര്‍മാര്‍ക്ക് ഐപിഎല്ലില് വിശ്രമം അനുവദിക്കാനാണ് കോഹ്ലി നിര്‍ദ്ദേശിക്കുന്നത്.\nഫ്രഷ് ആയിട്ടും പൂര്‍ണ കായികക്ഷമതയോടും ലോകകപ്പില് താരങ്ങള്‍ക്കിറങ്ങാനാകുമെന്നാണ് കോഹ്ലിയുടെ പക്ഷം. സുപ്രീകോടതി നിയോഗിച്ച ഭരണസമിതിയുമായി നടത്തിയ ചര്‍ച്ചയിലാണ് കോഹ്ലി ഇക്കാര്യം അറിയിച്ചത്. എന്നാല് ഇത് സംബന്ധിച്ച് അന്തിമ തീരുമാനം ആയിട്ടില്ല.\nഅതെസമയം ഇക്കാര്യത്തില് ഇന്ത്യന് ടീമില് തന്നെ അഭിപ്രായ വ്യത്യാസമുണ്ട്. കോഹ്ലിയെ പരോക്ഷമായി തള്ളി മുംബൈ ഇന്ത്യന്‍സ് നായകനായ രോഹിത്ത് ശര്‍മ്മ രംഗത്തെത്തിയിട്ടുണ്ട്.\n2019 മെയ് 30 മുതലാണ് ഇംഗ്ലണ്ടില് ലോകകപ്പ് മത്സരങ്ങള് ആരംഭിക്കുന്നത്. ഇന്ത്യന് പ്രീമിയര് ലീഗിന്റെ വേദിയും മത്സരക്രമവും സംബന്ധിച്ച് തീരുമാനങ്ങള് ഒന്നും ആയിട്ടില്ലെങ്കിലും എപ്രില് മാസത്തിലാകും ഐപിഎല് ആരങ്ങേറുക.\nRelated Topics:Rohit SharmaVirat Kohli


സംഗീത സംവിധായകൻ പാരീസ് ചന്ദ്രൻ അന്തരിച്ചു » Breaking Kerala\nനരിക്കുനി: പ്രശസ്ത സിനിമാ നാടക സംഗീത സംവിധായകൻ ചന്ദ്രൻ വേയാട്ടുമ്മൽ (പാരീസ് ചന്ദ്രൻ-66) അന്തരിച്ചു. ദൃഷ്ടാന്തം, ചായില്യം, ബോംബെ മിഠായി, നഗരം, ഈട, ബയോസ്‌കോപ്പ്, ഞാൻ സ്റ്റീവ് ലോപ്പസ് എന്നീ ചിത്രങ്ങൾക്ക് ഇദ്ദേഹം സംഗീതം പകർന്നിരുന്നു. 1988-ൽ ബി.ബി.സി. യുടെ ‘ദി മൺസൂൺ’ എന്ന റേഡിയോ നാടകത്തിനുവേണ്ടിയും സംഗീതം നൽകി.\n2008-ൽ ബയോസ്‌കോപ്പ് എന്ന ചിത്രത്തിന് മികച്ച പശ്ചാത്തല സംഗീതത്തിനുള്ള കേരള സംസ്ഥാന അവാർഡും, 2010-ൽ ‘പ്രണയത്തിൽ ഒരുവൾ’ എന്ന ടെലിഫിലിമിന് മികച്ച സംഗീത സംവിധായകനുള്ള കേരള സ്റ്റേറ്റ് ടെലിവിഷൻ അവാർഡും ലഭിച്ചു. 1989-91ൽ ലണ്ടനിലെ പ്രശസ്തമായ റോയൽ നാഷണൽ തിയേറ്ററിൽ ഒട്ടേറെ പരിപാടികൾ അവതരിപ്പിച്ചിട്ടുണ്ട്. പാരീസിലെ യ ഫുട്‌സ്ബെൻ തിയേറ്ററുമായി സഹകരിച്ചു ഒട്ടേറെ രാജ്യങ്ങളിൽ നാടകങ്ങൾക്കുവേണ്ടി സംഗീതംചെയ്തിരുന്നു. സ്‌കൂൾ ഓഫ് ഡ്രാമയിൽനിന്നാണ് പഠനം പൂർത്തിയാക്കിയത്.\nഭാര്യ: ശൈലജ. മക്കൾ: ആനന്ദ് രാഗ്, ആയുഷ്. അച്ഛൻ: പരേതനായ കോരപ്പൻ. അമ്മ: പരേതയായ അമ്മാളുക്കുട്ടി. സഹോദരങ്ങൾ: സൗമിനി, സൗദാമിനി, സതിദേവി, പുഷ്പവല്ലി, സൗന്ദരരാജൻ ( പ്രൊഫസർ, സ്വാതി തിരുനാൾ സംഗീത കോളേജ്, തിരുവനന്തപുരം), പരേതരായ ശ്രീനിവാസൻ, ശിവാനന്ദൻ. സംസ്കാരം തിങ്കളാഴ്ച നാലിന് നരിക്കുനി വട്ടപ്പാറപ്പൊയിൽ വീട്ടുവളപ്പിൽ.\nPrevious article17 വര്‍ഷം, പൊലീസും സിബിഐയും അന്വേഷിച്ചിട്ടും തുമ്പില്ല; ആലപ്പുഴയില് നിന്ന് കാണാതായ രാഹുലിന്റെ അച്ഛന് ജീവനൊടുക്കി\nNext articleകാർ കണ്ട് എന്റെ കിളിപോയി; വിസ്മയയോട് വിലപേശുന്ന കിരൺ, സംഭാഷണം പുറത്ത്


IPL 2021: mi vs kkr, sanjay manjarekar pick five player each to watch out for, includes rohit sharma | IPL 2021: മുംബൈ X കെകെആര്, കരുതിയിരിക്കേണ്ടത് ആരെയൊക്കെ? തിരഞ്ഞെടുത്ത് സഞ്ജയ് - Malayalam MyKhel\n» IPL 2021: മുംബൈ X കെകെആര്, കരുതിയിരിക്കേണ്ടത് ആരെയൊക്കെ? തിരഞ്ഞെടുത്ത് സഞ്ജയ്\nPublished: Thursday, September 23, 2021, 17:15 [IST]\nഅബുദാബി: ഇന്ത്യന് പ്രീമിയര് ലീഗില് ഇന്ന് നടക്കുന്ന വാശിയേറിയ പോരാട്ടത്തില് മുംബൈ ഇന്ത്യന്‍സ് കൊല്‍ക്കത്ത നൈറ്റ് റൈഡേഴ്‌സിനെ നേരിടും. ആദ്യ മത്സരത്തില് സിഎസ്‌കെയോട് തോറ്റ മുംബൈ വിജയവഴിയില് തിരിച്ചെത്താനുറച്ച് ഇറങ്ങുമ്പോള് കൊല്‍ക്കത്ത നൈറ്റ് റൈഡേഴ്‌സ് ആര്‍സിബിയെ തകര്‍ത്ത ആത്മവിശ്വാസത്തിലാണിറങ്ങുന്നത്.\nഅശ്വിന്റെ ആ വേലത്തരങ്ങളൊന്നും ധോണിയുടെ അടുത്ത് നടക്കില്ലായിരുന്നു: സെവാഗ്\nഹാട്രിക് കിരീടം ലക്ഷ്യമിടുന്ന മുംബൈക്കൊപ്പം ആദ്യ മത്സരത്തില് നായകന് രോഹിത് ശര്‍മയും സ്റ്റാര് ഓള്‍റൗണ്ടര് ഹര്‍ദിക് പാണ്ഡ്യയുമില്ലായിരുന്നു. ഇന്ന് ഇരുവരും തിരിച്ചെത്തുമെന്നാണ് വിവരം. അങ്ങനെയാണെങ്കില് കാര്യങ്ങള് കെകെആറിന് എളുപ്പമായിരിക്കില്ല. നേര്‍ക്കുനേര് കണക്കില് മുംബൈക്ക് സര്‍വാധിപത്യമാണ്.ആവേശ പോരാട്ടത്തില് ജയം ആര് നേടുമെന്നത് കണ്ടറിയാം. ഇപ്പോഴിതാ മത്സരത്തില് കരുതിയിരിക്കേണ്ട അഞ്ച് താരങ്ങള് ആരൊക്കെയാണെന്ന് തിരഞ്ഞെടുത്തിരിക്കുകയാണ് മുന് ഇന്ത്യന് താരവും കമന്റേറ്ററുമായ സഞ്ജയ് മഞ്ജരേക്കര്.\nമുംബൈ ഇന്ത്യന്‍സ് നായകനായ രോഹിത് ശര്‍മയെയാണ് ഒന്നാമതായി സഞ്ജയ് തിരഞ്ഞെടുത്തത്. നായകനായി രോഹിത് ഒപ്പമുള്ളത് മുംബൈക്ക് വലിയ ആത്മവിശ്വാസം നല്‍കും. ഓപ്പണറായി ഇറങ്ങുന്ന രോഹിത് നല്‍കുന്ന തുടക്കവും ടീമിന് വളരെ പ്രധാനപ്പെട്ടതാണ്. വളരെ ഭാഗ്യമുള്ള നായകന് കൂടിയാണ് രോഹിത്. അതിനാല്‍ത്തന്നെ രോഹിതിന്റെ മടങ്ങിവരവ് മുംബൈക്ക് തിരിച്ചുവരവിനുള്ള ഊര്‍ജം പകരുമെന്നുറപ്പ്. കെകെആറിനെതിരേ മികച്ച ബാറ്റിങ് റെക്കോഡും രോഹിത്തിനുണ്ട്.\nരണ്ടാമതായി മുംബൈ പേസര് ജസ്പ്രീത് ബുംറയെയാണ് സഞ്ജയ് തിരഞ്ഞെടുത്തത്. ഡെത്ത് ഓവറുകളില് റണ്ണൊഴുക്ക് തടയാന് ബുംറയുടെ ബൗളിങ്ങിലാണ് മുംബൈ വിശ്വാസം അര്‍പ്പിക്കുന്നത്. സിഎസ്‌കെയ്‌ക്കെതിരേ തുടക്കത്തിലേ മികച്ച ബൗളിങ് പ്രകടനം കാഴ്ചവെച്ച മുംബൈ ഡെത്ത് ഓവറില് നന്നായി തല്ലുവാങ്ങിയിരുന്നു. ബുംറക്കും മികവ് കാട്ടാനായില്ല. കെകെആറിനെതിരേ ബുംറയുടെ ശക്തമായ തിരിച്ചുവരവാണ് പ്രതീക്ഷിക്കുന്നത്.\nമുംബൈ വിക്കറ്റ് കീപ്പര് ബാറ്റ്‌സ്മാന് ക്വിന്റന് ഡീകോക്കാണ് മറ്റൊരാള്. ഇടം കൈയന് ഓപ്പണറായ ഡീകോക്കിന് സിഎസ്‌കെയ്‌ക്കെതിരേ മികവിനൊത്ത് തിളങ്ങാനായില്ല. നാലാമതായി മുംബൈ വൈസ് ക്യാപ്റ്റന് കീറോണ് പൊള്ളാര്‍ഡിനെയാണ് തിരഞ്ഞെടുത്തത്. ഒറ്റക്ക് മത്സരഫലത്തെ മാറ്റിമറിക്കാന് കെല്‍പ്പുള്ള താരമാണ് പൊള്ളാര്‍ഡ്. അഞ്ചാമതായി ട്രന്റ്‌ബോള്‍ട്ടിനെ പരിഗണിക്കാതിരുന്ന സഞ്ജയ് ആദം മില്‍നെയെയാണ് അഞ്ചാമനായി തിരഞ്ഞെടുത്തത്.\nകെകെആറിന്റെ കരുതിയിരിക്കേണ്ട താരങ്ങളായി ശുഭ്മാന് ഗില്,വരുണ് ചക്രവര്‍ത്തി,ലോക്കി ഫെര്‍ഗൂസന്,ആന്‍ഡ്രേ റസല്,വെങ്കടേഷ് അയ്യര് എന്നിവരെയാണ് സഞ്ജയ് തിരഞ്ഞെടുത്തത്. ആര്‍സിബിക്കെതിരേ ഗില്ലും അരങ്ങേറ്റ താരം വെങ്കടേഷ് അയ്യരും ഗംഭീര പ്രകടനമാണ് നടത്തിയത്. ഇടം കൈയന് ഓപ്പണറായ വെങ്കടേഷിന്റെ പ്രകടനം നിര്‍ണ്ണായകമാവും.\nഗില്ലിന്റെ സമീപകാല ഫോം മികച്ചതാണ്. വരുണ് ചക്രവര്‍ത്തിയുടെ ബൗളിങ് മികവിനെ മുംബൈ കരുതിയിരിക്കണം. ആര്‍സിബിക്കെതിരേ മൂന്ന് വിക്കറ്റുമായി കളിയിലെ താരമായ വരുണ് ബൗളിങ്ങില് നല്ല വ്യത്യസ്തതകൊണ്ടുവരാന് കെല്‍പ്പുള്ള താരമാണ്. രോഹിത് ശര്‍മയടക്കമുള്ള പല മുംബൈ താരങ്ങള്‍ക്കും സ്പിന്നില് ദൗര്‍ബല്യമുള്ളതിനാല് വരുണിനെ കരുതലോടെ വേണം നേരിടാന്.\nആന്‍ഡ്രേ റസല് മത്സരത്തില് വലിയ സ്വാധീനം ചെലുത്താന് കഴിയുന്ന താരമാണ്. ആര്‍സിബിക്കെതിരേ മൂന്ന് വിക്കറ്റുമായി തിളങ്ങിയ റസലിന് ബാറ്റിങ്ങില് ഒന്നും ചെയ്യാനുണ്ടായിരുന്നില്ല. അതിന് മുമ്പ് തന്നെ കളി സഹതാരങ്ങള് തീര്‍ത്തു. അവസാന ഓവറുകളില് റസല് നേടുന്ന റണ്‍സ് കെകെആറിനെ സംബന്ധിച്ച് നിര്‍ണ്ണായകമാവും. റസലിനെ എത്രവേഗം തളക്കുന്നോ അതിനനുസരിച്ചാവും മുംബൈയുടെ വിജയസാധ്യതകളും.\nനിലവില് മുംബൈ നാലാം സ്ഥാനത്തും കെകെആര് ആറാം സ്ഥാനത്തുമാണ്. മുംബൈക്ക് പ്ലേ ഓഫ് സാധ്യത സജീവമാണ്. എന്നാല് കെകെആറിന് കാര്യങ്ങള് എളുപ്പമല്ല. ഇനിയുള്ള എല്ലാ മത്സരവും ജയിക്കാനായാല് ഒരു പക്ഷെ പ്ലേ ഓഫില് കടക്കാന് കെകെആറിന് സാധിച്ചേക്കും.\nRead more about: IPL 2021 sanjay manjrekar kkr mumbai indians cricket ഐപിഎല് 2021 സഞ്ജയ് മഞ്ജരേക്കര് കെകെആര് മുംബൈ ഇന്ത്യന്‍സ്\nStory first published: Thursday, September 23, 2021, 17:15 [IST]


banks offer up to 7.25% interest for fd: മൂന്നു വര്‍ഷത്തെ സ്ഥിരനിക്ഷേപത്തിന് 7.25% വരെ പലിശ നല്‍കുന്ന ചെറിയ ബാങ്കുകള് - Samayam Malayalam\nbanks offer up to 7.25% interest for fd\nമൂന്നു വര്‍ഷത്തെ സ്ഥിരനിക്ഷേപത്തിന് 7.25% വരെ പലിശ നല്‍കുന്ന ചെറിയ ബാങ്കുകള്\nCurated by Sreejith S | Samayam Malayalam | Updated: Oct 14, 2021, 10:54 AM\nനിലവിലെ സാഹചര്യത്തിൽ പണപ്പെരുപ്പത്തെ മറികടക്കുന്നതിനു മികച്ച ആസൂത്രണം ആവശ്യമാണ്. മിക്ക മുൻനിര ബാങ്കുകളുടേയും സ്ഥിരനിക്ഷേപങ്ങൾക്കു നമ്മുടെ ആവശ്യങ്ങൾ നിറവേറ്റുന്നതിനുള്ള കഴിവില്ലെന്നതാണു സത്യം. ഇവിടെയാണു സ്മോൾ ഫിനാൻസ് ബാങ്കുകൾ വ്യത്യസ്തമാകുന്നത്.\nപണപ്പെരുപ്പം തലയ്ക്കു മുകളില് ചോദ്യ ചിഹ്നമായി തുടരുകയാണ്. ആര്.ബി.ഐ. ഇത്തവണയും ധനനയത്തില് അടിസ്ഥന നിരക്കുകള് തുടര്‍ന്നതോടെ സ്ഥിരനിക്ഷേപങ്ങളുടെ പലിശനിരക്കും ആകര്‍ഷകമല്ലാതയിട്ടുണ്ട്. ആര്.ബി.ഐ. അടക്കമുള്ള ബാങ്കുകള് ദീര്‍ഘകാല നിക്ഷേപങ്ങള്‍ക്കു മാത്രമാണ് 5.50 ശതമാനത്തോളം പലിശ നല്‍കുന്നത്. എന്നാല് നടപ്പു സാമ്പത്തിക വര്‍ഷത്തെ പ്രതീക്ഷിത പണപ്പെരുപ്പം 5.30 ശതമാനമാണെന്നു ആര്.ബി.ഐ. വ്യക്തമാക്കിയിട്ടുണ്ട്. അതിനാല് തന്നെ നിങ്ങളുടെ നിക്ഷേപങ്ങളില് നിന്നുള്ള ആദായം നാമമാത്രമാകും. നിങ്ങളുടെ ചെലവുകള് നിറവേറ്റാന് ഈ നിരക്കുകള്‍ക്കു കഴിഞ്ഞെന്നു വരില്ല.\nനിക്ഷേപങ്ങളുടെ പലിശ നിരക്കും പണപ്പെരുപ്പവും തമ്മിലുള്ള വ്യത്യാസം ഒന്നില് കൂടുതല് ആയിരിക്കുന്നതാണ് എപ്പോഴും നല്ലത്. എത്ര ഉയര്‍ന്നിരിക്കുന്നോ നിക്ഷേപകര്‍ക്ക് അത്രയും നേട്ടം തന്നെ. റിസ്‌ക് കുറഞ്ഞ നിക്ഷേപങ്ങളില് നിന്നു തന്നെ മികച്ച വരുമാനമാണു നിങ്ങള് പ്രതീക്ഷിക്കുന്നതെങ്കില്, അത്തരം ചില സ്ഥിരനിക്ഷേപങ്ങളാണ് ഇവിടെ പറയുന്നത്. നിലവിലെ സാഹചര്യത്തില് മികച്ച ആദായം നല്‍കുന്ന നിക്ഷേപങ്ങള്. അഞ്ചു ലക്ഷം വരെയുള്ള നിങ്ങളുടെ നിക്ഷേപങ്ങള്‍ക്കു ഡെപ്പോസിറ്റ് ഇന്‍ഷുറന്‍സ് ക്രെഡിറ്റ് ഗ്യാരണ്ടി കോര്‍പ്പറേഷന്റെ പരിരക്ഷയും ഉറപ്പ്.\nനികുതി നേട്ടവും ഈ സ്ഥിരനിക്ഷേപങ്ങള് വാഗ്ദദാനം ചെയ്യുന്നുണ്ട്. മൂന്നു വര്‍ഷ കാലയളവിലെ സ്ഥിര നിക്ഷേപങ്ങള്‍ക്ക് 7.25 ശതമാനം വരെ പലിശ വാഗ്ദാനം ചെയ്യുന്ന ബാങ്കുകളാണ് താഴെ നല്‍കിയിരിക്കുന്നത്. രണ്ടു കോടിയില് താഴെയുള്ള നിക്ഷേപങ്ങള്‍ക്കാകും ഈ നിരക്ക് ലഭിക്കുക.\nനോര്‍ത്ത് ഈസ്റ്റ് സ്‌മോള് ഫിനാന്‍സ് ബാങ്ക്\nനോര്‍ത്ത് ഈസ്റ്റ് സ്‌മോള് ഫിനാന്‍സ് ബാങ്ക് അഞ്ചു വര്‍ഷത്തെ സ്ഥിര നിക്ഷേപങ്ങള്‍ക്ക് നല്ല വരുമാനം വാഗ്ദാനം ചെയ്യുന്നുണ്ട്. രണ്ടു വര്‍ഷത്തില് താഴെ കാലാവധിയുള്ള നിക്ഷേപ തുകയ്ക്ക് ബാങ്ക്, 6.75 ശതമാനവും മുതിര്‍ന്ന പൗരന്മാര്‍ക്ക് 7.25 ശതമാനവുമാണ് വാഗ്ദാനം ചെയ്യുന്നത്. നിലവിലെ പ്രതീക്ഷിത പണപ്പെരുപ്പവുമായി താരതമ്യം ചെയ്യുമ്പോള് മികച്ച നിരക്കുകളാണിവ. 2015 സെപ്റ്റംബറിലാണ് ആര്.ബി.ഐയുടെ പ്രവര്‍ത്തന അനുമതി ബാങ്കിനു ലഭിച്ചത്. നോര്‍ത്ത് ഈസ്റ്റ് മേഖലയില് സ്‌മോള് ഫിനാന്‍സ് ധനകാര്യ സ്ഥാപനമെന്ന നിലയില് പ്രവര്‍ത്തനാനുമതി ലഭിച്ച ആദ്യ സ്ഥാപനമാണ്. ഇതു മികച്ച അടിത്തറയാണ് ബാങ്കിന് നല്‍കിയത്.\nഫിന്‍കെയര് സ്‌മോള് ഫിനാന്‍സ് ബാങ്ക്\nഫിന്‍കെയര് സ്‌മോള് ഫിനാന്‍സ് ബാങ്ക് പൊതുജനങ്ങള്‍ക്ക് 6.50 ശതമാനവും മുതിര്‍ന്ന പൗരന്മാര്‍ക്ക് ഏഴു ശതമാനവുമാണു പലിശ വാഗ്ദാനം ചെയ്യുന്നത്. മൂന്നുവര്‍ഷമാണു നിക്ഷേപ കാലാവധി. ഫ്യൂച്ചര് ഫിനാഷ്യല് സര്‍വീസസ് പ്രൈവറ്റ് ലിമിറ്റഡ്, ദിശ മൈക്രോഫിന് പ്രൈവറ്റ് ലിമിറ്റ് എന്നി രണ്ടു മൈക്രോ ഫിനാന്‍സ് സ്ഥാപനങ്ങള് ഏകോപിച്ചാണ് ഫിന്‍കെയര് സ്‌മോള് ഫിനാന്‍സ് ബാങ്ക് പ്രവര്‍ത്തനം ആരംഭിച്ചത്. 2017 മേയ് മുതലാണ് ബാങ്ക് പ്രവര്‍ത്തനം ആരംഭിച്ചത്.\nഎ.യു. സ്‌മോള് ഫിനാന്‍സ് ബാങ്ക്\n24 മാസം മുതല് 36 മാസം വരെയുള്ള നിക്ഷേപങ്ങള്‍ക്കു നിലവിലെ സാഹചര്യത്തില് മികച്ച ആദായമാണ് എ.യു. ബാങ്കും വാഗ്ദാനം ചെയ്യുന്നത്. സാധാരണക്കാര്‍ക്ക് ആറു ശതമാനവും മുതിര്‍പൗരന്‍മാര്‍ക്ക് 6.14 ശതമാനവും പലിശയാണ് ബാങ്ക് വാഗ്ദാനം ചെയ്യുന്നത്. 25 വര്‍ഷത്തെ പ്രവര്‍ത്തന പരിചയമുള്ള സ്ഥാപനമാണ് എ.യു. 1996 മുതല് ബാങ്കിങ് ഇതര ധനകാര്യ മേഖലയില് പ്രവര്‍ത്തിക്കുന്ന എ.യുവിന് 2017ലാണ് ആര്.ബി.ഐ. ലൈസന്‍സ് അനുവദിച്ചത്.\nബാങ്കുകളടെ ഔദ്യോഗിക വെബ്സൈറ്റുകളിൽ നൽകിയിരിക്കുന്ന നിക്ഷേപ കാലാവധിയും പലിശയുമാണ് മുകളിൽ പറഞ്ഞിരിക്കുന്നത്. ഈ നിരക്കുകൾ മാറ്റം വരുത്തുന്നതിനു ബാങ്കുകൾക്ക് അ‌ധികാരമുണ്ട്. അ‌തിനാൽ നിക്ഷേപിക്കുന്നതിനു മുമ്പ് ഇക്കാര്യങ്ങൾ വ്യക്തമായി ചോദിച്ചു മനസിലാക്കുക.\nആര്‍ട്ടിക്കിള് ഷോബാങ്കില് സ്ഥിരനിക്ഷേപമുണ്ടോ? നഷ്ടം നിങ്ങളുടെ കൂടെയുണ്ട്; മനസിലാക്കാതെ പോകരുത് വസ്തുത\nസ്മോൾ ഫിനാൻസ് ബാങ്ക് സ്ഥിരനിക്ഷേപ പലിശ three year fd interest small finance banks fd rate small finance banks banks offer up to 7.25% interest for fd3വർഷ എഫ്.ഡി. നിരക്ക്\nWeb Title : banks offer up to 7.25% interest for fd\nകേരളം ഭാര്യയെ ഭ‍ര്‍ത്താവ് മര്‍ദ്ദിക്കുന്നത് കേരളത്തിലെ 52 ശതമാനം സ്ത്രീകളും പിന്തുണയ്ക്കുന്നുവെന്ന് സര്‍വ്വേ\nലോകവാര്‍ത്തകള് അര്‍ബുദത്തോടു രഹസ്യമായി പോരാടിയത്2വർഷം; വിഖ്യാത ഫാഷൻ ഡിസൈനര് വിര്‍ജിൽ അബ്ലോ അന്തരിച്ചു


ജമ്മുകശ്മീരില് കര്‍ഫ്യൂവില് ഇളവ് :: Janmabhumi Daily\nThursday 21 February 2019 11:11 am IST\nശ്രീനഗര് : പുല്‍വാമ ഭീകരാക്രമണത്തെ തുടര്‍ന്ന് ജമ്മു കശ്മീരില് ഏര്‍പ്പെടുത്തിയ കര്‍ഫ്യൂവില് ഇളവ് വരുത്തി. ബുധനാഴ്ച മൂന്നു മണിക്കൂര് നേരത്തേയ്ക്ക് ഇളവ് വരുത്തിയിരുന്നു. പിന്നീട് അത് ഇന്ന് വൈകീട്ട് മൂന്ന് മണിവരെ നീട്ടിക്കൊണ്ട് ഉത്തരവിറക്കുകയായിരുന്നു.\nഎന്നാല് സംസ്ഥാനത്ത് ഏര്‍പ്പെടുത്തിയ നിരോധനാജ്ഞ പിന്‍വലിച്ചിട്ടില്ല. വിദ്യാഭ്യാസ സ്ഥാപനങ്ങള് ഉള്‍പ്പടെയുള്ളവയുടെ പ്രവര്‍ത്തനങ്ങള് താത്കാലികമായി നിര്‍ത്തിവെച്ചിരിക്കുകയാണ്. വിദ്യാര്‍ത്ഥികളുടെ പരിക്ഷകളെല്ലാം മാറ്റിവെച്ചു. പുതുക്കിയ തിയതി പിന്നീട് അറിയിക്കും.\nപുല്‍വാമയില് സിആര്‍പിഎഫ് വ്യാഹന വ്യൂഹത്തിനു നേരെയുണ്ടായ ഭീകരാക്രമണത്തെ തുടര്‍ന്നാണ് സംസ്ഥാനത്ത് നിരോധനാജ്ഞ ഏര്‍പ്പെടുത്തിയത്. ആക്രമണത്തെ തുടര്‍ന്ന് സംസ്ഥാനത്ത് പാക്കിസ്ഥാനെതിരെയും ഭീകരര്‍ക്കെതിരേയുമുള്ള പ്രതിഷേധ പ്രകടനങ്ങള് കലാപത്തിലേക്ക് നീങ്ങാന് തുടങ്ങിയതോടെ നിരോധനാജ്ഞ പ്രഖ്യാപിക്കുകയായിരുന്നു.\nജമ്മുകശ്മീരില് തെരഞ്ഞെടുപ്പ് വിജ്ഞാപനമായി\nമോദി ഇന്ന് ജമ്മുകശ്മീരില്\nജമ്മുകശ്മീരില് എന്‍ഐഎ യൂണിറ്റ് തുടങ്ങും\nജമ്മുകശ്മീരില് സ്‌ഫോടനം; ഒരാള്‍ക്ക് പരിക്ക്\nജാമ്യവ്യവസ്ഥയില് ഇളവ് തേടി ദിലീപ്\nഇന്ത്യയിലേക്കുള്ള വിമാന ടിക്കറ്റില് ഇളവ്


അഗതികളുടെ അമ്മ ഇനി 'കൊല്‍ക്കത്തയിലെ വിശുദ്ധ തെരേസ' | Madhyamam\nHomechevron_rightNewschevron_rightIndiachevron_rightഅഗതികളുടെ അമ്മ ഇനി...\ndate_range4Sep 2016 2:06 PM GMT\nഅഗതികളുടെ അമ്മ ഇനി 'കൊല്‍ക്കത്തയിലെ വിശുദ്ധ തെരേസ'\nവത്തിക്കാന് സിറ്റി: അഗതികളുടെ അമ്മ മദർ തെരേസയെ വിശുദ്ധയായി പ്രഖ്യാപിച്ചു. സെന്റ് പീറ്റേഴ്സ് ബസിലിക്കയിൽ നടന്ന ചടങ്ങിൽ ഫ്രാൻസിസ് മാർപാപ്പയാണ് പ്രഖ്യാപനം നടത്തിയത്. കൊൽക്കത്തയിലെ വിശുദ്ധ തെരേസ എന്നായിരിക്കും മദർ തെരേസ അറിയപ്പെടുക. സാർവത്രിക സഭക്ക് ഇനി മദറിനെ വണങ്ങാം.\nമദർ തെരേസ വിശുദ്ധ പദവിക്ക് അർഹയാണെന്നും പ്രഖ്യാപനം നടത്തണമെന്നും മാർപാപ്പയോട് കർദിനാൾ ആഞ്ചലോ അഭ്യർഥിച്ചു. മദറിന്റെ ലഘുജീവചരിത്രവും വായിച്ചു. 31 വിശുദ്ധരോട് അപേക്ഷ അർപ്പിക്കുന്ന ലുത്തിനിയ നടന്നു. തുടർന്ന് സിസ്റ്റർ ക്ലെയർ സെന്റ് പീറ്റേഴ്സ് ബസിലിക്കയിലെ അൾത്താരയിൽ മദറിന്റെ തിരുശേഷിപ്പ് സ്ഥാപിക്കുകയായിരുന്നു. പ്രത്യേകം തയാറാക്കിയ കാരുണ്യവർഷ ഗാനത്തോടെയാണു ചടങ്ങുകൾക്കു തുടക്കമായത്. അൽബേനിയ, ഫ്രഞ്ച്, ബംഗാളി, പോർച്ചുഗീസ്, ചൈനീസ് ഭാഷകളിൽ മധ്യസ്ഥ പ്രാർഥനയുണ്ടായി.\nമദർ തെരേസയെ ഫ്രാൻസിസ് മാർപാപ്പ വിശുദ്ധയായി പ്രഖ്യാപിക്കുന്നു\nലോകമെമ്പാടുനിന്നും സെന്‍റ് പീറ്റേഴ്സ് ബസലിക്കയിലെ മുഖ്യ ചത്വരത്തിലേക്ക് ജനലക്ഷങ്ങള് ഒഴുകിയത്തെിയിരുന്നു. സെന്‍റ് പീറ്റേഴ്സ് ചത്വരത്തില് വത്തിക്കാന് സമയം രാവിലെ 10.30നാണ് (ഇന്ത്യന് സമയം ഉച്ചക്ക് രണ്ടിന്) വിശുദ്ധ പ്രഖ്യാപന ചടങ്ങുകൾ തുടങ്ങിയത്. സെന്‍റ് പീറ്റേഴ്സ് ബസലിക്കയില് അര്‍പ്പിക്കുന്ന സമൂഹ ദിവ്യബലിക്കിടെയാണ് ഫ്രാന്‍സിസ് മാര്‍പാപ്പ മദറിനെ വിശുദ്ധയായി പ്രഖ്യാപിച്ചത്.\nപ്രാരംഭ പ്രാര്‍ഥന മാര്‍പാപ്പയുടെ കാര്‍മികത്വത്തില് ശനിയാഴ്ച തുടങ്ങിയിരുന്നു. സെന്‍റ് പീറ്റേഴ്സ് ചത്വരത്തില് മദറിന്‍െറ ഛായാചിത്രം ഉയർത്തി. മദര് തെരേസ സ്ഥാപിച്ച മിഷനറീസ് ഓഫ് ചാരിറ്റി സുപ്പീരിയര് ജനറല് സിസ്റ്റര് മേരി പ്രേമയുടെ നേതൃത്വത്തില് ആരംഭിക്കുന്ന ചടങ്ങില് ലോകത്തിന്‍െറ വിവിധ ഭാഗങ്ങളില്‍നിന്നുള്ള സന്യാസിനികള് സന്നിഹിതരാകും.\nസെന്‍റ് പീറ്റേഴ്സ് ചത്വരത്തില് ഉയർത്തിയ മദറിന്‍െറ ഛായാചിത്രം\nഇന്ന് മുംബൈയിൽ പ്രകാശനം ചെയ്ത മദർ തെരേസ അനുസ്മരണ തപാൽ സ്റ്റാമ്പിൻെറ ബോർഡിന് സമീപം നിൽക്കുന്ന വനിതകൾ.\nകേന്ദ്രവിദേശകാര്യ മന്ത്രി സുഷമ സ്വരാജിന്‍െറ നേതൃത്വത്തിലുള്ള ഇന്ത്യന് പ്രതിനിധി സംഘം ചടങ്ങില് സംബന്ധിക്കുന്നുണ്ട്. എം.പിമാരായ കെ.വി. തോമസ്, ആന്‍േറാ ആന്‍റണി, ജോസ് കെ. മാണി എന്നിവരും സുപ്രീംകോടതി ജഡ്ജി ജസ്റ്റിസ് കുര്യന് ജോസഫ്, അല്‍ഫോണ്‍സ് കണ്ണന്താനം എന്നിവരും സംഘത്തിലുണ്ട്. ഒൗദ്യോഗിക സംഘത്തിനുപുറമെ പശ്ചിമ ബംഗാള് മുഖ്യമന്ത്രി മമത ബാനര്‍ജി, ഡല്‍ഹി മുഖ്യമന്ത്രി അരവിന്ദ് കെജ്രിവാള് എന്നിവരുടെ നേതൃത്വത്തിലെ സംഘവും വത്തിക്കാനിലത്തെിയിട്ടുണ്ട്. 45 ബിഷപ്പുമാരും ഇന്ത്യയില്‍നിന്ന് വത്തിക്കാനില് എത്തി. വത്തിക്കാനില് നടക്കുന്ന ചടങ്ങിനോടനുബന്ധിച്ച് മദറിന്‍െറ പ്രവര്‍ത്തനകേന്ദ്രമായിരുന്ന കൊല്‍ക്കത്തയിലും പരിപാടികള് നടന്നു.


പ്രിയപ്പെട്ട ആരെങ്കിലും മരിച്ചാൽ\nവീക്ഷാഗോപുരം | നമ്പര്22019\nഭാഷ അംബുണ്ടു അകന് അഖോലി അമാറിക് അമേരിക്കന് ആംഗ്യഭാഷ അയ്‌മാറ അര്‍ജന്‍റീനിയന് ആംഗ്യഭാഷ അര്‍മേനിയന് അര്‍മേനിയന് (പടിഞ്ഞാറ്) അര്‍ഹോബൊ അറബി (ലബനന്) അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇക്വഡോറിയന് ആംഗ്യഭാഷ ഇന്ത്യന് ആംഗ്യഭാഷ ഇന്‍ഡൊനീഷ്യന് ഇന്‍ഡോംഗ ഇബാനാഗ് ഇബാന് ഇബോ ഇറ്റാലിയന് ഇറ്റാലിയന് ആംഗ്യഭാഷ ഇലോക്കോ ഇവെ ഇസോക്കോ ഉക്രേനിയന് ഉര്‍ദു ഉറൂണ്ട് ഉസ്‌ബെക് ഉസ്‌ബെക് (റോമന്) എംബുണ്ട എന്‍ഗാന്‍ജല എന്‍ഡെബെലെ എന്‍ഡെബെലെ (സിംബാബ്‌വെ) എഫിക്ക് എസ്‌റ്റോണിയന് ഐസ്‌ലാന്‍ഡിക് ഒട്ടെട്ടേല ഒറോമോ ഒസിഷ്യന് കംബോഡിയന് കന്നട കരെൻ (ഗൗ) കര്‍ദിശ് കുര്‍മന്‍ജി (കൗകസസ്) കസഖ് കാബൂവെര്‍ഡിയാനോ കാബ്‌യെ കാറ്റലാന് കികഒന്‍ഡെ കികാംബാ കികോംഗോ കിക്കുയു കിച്വ (ഇംബാബുര) കിച്വ (ചിമ്പോറസോ) കിന്യര്‍വണ്ട കിമ്പുണ്‍ഡു കിരിബാറ്റി കിര്‍ഗിസ് കിറുണ്ടി കിലുബ കിസോങ്ഗേ കുര്‍ദിഷ് കുര്‍മാഞ്ചി (സിറിലിക്) കെക്ച്ചി കൊറിയന് കൊറിയന് ആംഗ്യഭാഷ കൊളംബിയന് ആംഗ്യഭാഷ കോംഗോ കോള് ക്യൂബന് ആംഗ്യഭാഷ ക്രൊയേഷ്യന് ക്വാങ്കാളി ക്വാന്യാമ ക്വിബെക് ആംഗ്യഭാഷ ക്വെച്ചുവ (അന്‍കാഷ്) ക്വെച്ചുവ (അയാകുച്ചോ) ക്വെച്ചുവ (കുസ്കൊ) ക്വെച്ചുവ (ബൊളീവിയ) ഗണ് ഗാ ഗാരിഫ്യൂന ഗിടോംഗ ഗുജറാത്തി ഗ്രീക്ക് ഗ്രീന്‍ലന്‍ഡിക് ഗ്വാരണി ചിചെവ ചിടുംബൂക ചിന് (ഹഖ) ചിയോവോ ചിറ്റോംഗ ചിറ്റോംഗ (മലാവി) ചിറ്റോംഗ (സിംബാബ്‌വെ) ചിലിയന് ആംഗ്യഭാഷ ചുക്കീസ് ചുവാഷ് ചെക് ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ചൊക്വി ജര്‍മന് ജര്‍മന് ആംഗ്യഭാഷ ജാപ്പനീസ് ജാപ്പനീസ് ആംഗ്യഭാഷ ജാവനീസ് ജോര്‍ജിയന് ടര്‍ക്കിഷ് ടാറ്റര് ടികുണ ടിഗ്രിനിയ ടിഷിലൂബ ടീവ് ടുവാലുവന് ടെറ്റും ഡിലി ടോംഗന് ടോക് പീസിന് ട്‌സോംഗ ഡച്ച് ഡാനിഷ് ഡൗവല തഗലോഗ് തമിഴ് തഹീതിയന് തായ് തെലുങ്ക് ദാംഗമെ ദിഗോര് ദ്രേഹു നവാജോ നഹുവാത്‌ല് (ഗെരെരോ) നഹുവാത്‌ല് (വടക്കന് പ്‌വെബ്ല) നഹുവാത്‌ല് (സെന്‍ട്രല്) നഹുവാത്‌ല് (ഹൗസ്റ്റെകാ) നിയാസ് നിയൂവേയന് നേപ്പാളി നോര്‍വീജിയന് ന്യാനിക പഞ്ചാബി പലാവുവന് പാങ്‌ഗാസിനന് പാപിയമെന്‍റോ (അരൂബ) പാപിയമെന്‍റോ (കുറെസോ) പെറൂവിയന് ആംഗ്യഭാഷ പേര്‍ഷ്യന് പോണപേയന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് പോളിഷ് ആംഗ്യഭാഷ ഫിജിയന് ഫിന്നിഷ് ഫൊണ് ഫ്രഞ്ച് ബംഗാളി ബടക് (കാരോ) ബടക് (റ്റോബ) ബള്‍ഗേറിയന് ബാഷ്കിര് ബാസ്സ (കാമറൂണ്) ബിക്കോള് ബിയാക് ബിസ്‌ലാമ ബെലീസ് ക്രയോല് ബ്രസീലിയന് ആംഗ്യഭാഷ ബൗലി ബൗലോ മംഗോളിയന് മറാഠി മലഗാസി മലയാളം മലായ് മസിഡോണിയന് മാം മാംബെ (ലുന്‍ഗു) മാക്യൂഷി മാപുണ്ടണ്‍ഗണ് മായാ മാര്‍ഷലീസ് മാള്‍ട്ടീസ് മാസാറ്റെക്കോ മിസോ മെക്സിക്കന് ആംഗ്യഭാഷ മോങ് (വൈറ്റ്) മോര് മ്യന്‍മര് മൗറീഷ്യന് ക്രയോള് യാപീസി യോറുബ റഷ്യന് റഷ്യന് ആംഗ്യഭാഷ റാരോടോംഗന് റുന്യാന്‍കോര റൂട്ടോറോ റൊമാനിയന് റോംഗ റോമനി (വ്ളാക്സ്, റഷ്യ) റ്റരസ്കന് റ്റൊജൊലാബല് റ്റോറ്റോനാക്ക് റ്റ്ലാപനെക് റ്റ്വി റ്റ്ഷ്വ റ്റ്സെല്‍റ്റല് റ്റ്‌സോട്‌സില് ലാറ്റ്‍വിയന് ലിംഗാല ലിത്വാനിയന് ലുക്കോന്‍സോ ലുഗാണ്ട ലുന്‍ഡ ലുവാലെ ലുവോ ലോ ജര്‍മന് വരായ്-വരായ് വല്ലീഷ്യന് വിയറ്റ്‌നമീസ് വെനസ്വേലന് ആംഗ്യഭാഷ വെന്‍ഡ വെല്‍ഷ് വേയൂനായ്കി വൊളെയ്റ്റ ഷോണ സമോവന് സരമാക്കന് സാങ്കോ സാന്‍ഡേ സാപോടെക് (ഇസ്‌തുമസ്) സാപോടെക് (ലാച്ചിഗ്വിരി) സാവന്‍റെ സിംഹള സിദാമ സിന്‍യാന്‍ജ സിബെമ്പ സിലോസി സീമ സുലു സെട്സ്വാന സെപ്പിടി സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സെസോത്തോ (സൗത്ത് ആഫ്രിക്ക) സോളമന് ഐലന്‍ഡ്‌സ് പിജിന് സ്പാനിഷ് സ്പാനിഷ് ആംഗ്യഭാഷ സ്രാനന്‍ടോംഗോ സ്ലൊവാക് സ്ലൊവേനിയന് സ്വാടി സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹംഗേറിയന് ആംഗ്യഭാഷ ഹിന്ദി ഹിരി മോട്ടൂ ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹെരീറോ ഹോസ ഹൗസ\nപ്രിയപ്പെട്ട ആരെങ്കിലും മരിച്ചാൽ\n“ചേട്ടൻ പെട്ടെന്നു മരിച്ചുപോയപ്പോൾ എനിക്ക് ഒന്നും ചെയ്യാൻ പറ്റിയില്ല. മാസങ്ങൾക്കു ശേഷവും പെട്ടെന്നു ചേട്ടന്റെ ഓർമകൾ വരുമ്പോൾ എന്റെ മനസ്സു വല്ലാതെ വേദനിക്കുമായിരുന്നു; ഒരു കത്തി കുത്തിയിറക്കുന്നതുപോലെ. ചില സമയത്ത് എനിക്കു വല്ലാത്ത ദേഷ്യവും തോന്നും. എന്തിനാ എന്റെ ചേട്ടൻ എന്നെ വിട്ട് പോയത്? ചേട്ടനോടൊപ്പം കൂടുതൽ സമയം ചെലവഴിക്കാൻ പറ്റാഞ്ഞതിൽ എനിക്കു കുറ്റബോധം തോന്നുന്നു.”—ഓസ്‌ട്രേലിയയിൽനിന്ന് വനേസ്സ.\nനിങ്ങൾ സ്‌നേഹിക്കുന്ന ആരെങ്കിലും മരിച്ചുപോയാൽ നിരാശയും ഒറ്റപ്പെടലും നിസ്സഹായതയും പോലെ പല തരത്തിലുള്ള വികാരങ്ങൾ നിങ്ങൾക്കും ഉണ്ടായേക്കാം. ചിലപ്പോൾ ദേഷ്യവും കുറ്റബോധവും ഭയവും നിങ്ങൾക്കു തോന്നിയേക്കാം. ഇനി ജീവിക്കുന്നതിൽ അർഥമുണ്ടോ എന്നുപോലും ഒരുപക്ഷേ നിങ്ങൾ ചിന്തിച്ചേക്കാം.\nസങ്കടപ്പെടുന്നതു ബലഹീനതയുടെ ലക്ഷണമല്ല എന്ന കാര്യം മനസ്സിലാക്കുക. മരിച്ചുപോയ വ്യക്തിയോടു നിങ്ങൾക്ക് എന്തുമാത്രം ഇഷ്ടമുണ്ടെന്നാണ് അതു കാണിക്കുന്നത്. എന്നാൽ നിങ്ങൾ അനുഭവിക്കുന്ന വിഷമത്തിൽനിന്ന് കുറച്ചെങ്കിലും ആശ്വാസം കിട്ടാൻ എന്തെങ്കിലും വഴിയുണ്ടോ?\nചിലരെ സഹായിച്ച കാര്യങ്ങൾ\nനിങ്ങളുടെ ദുഃഖം മാറാത്തതായി തോന്നുന്നെങ്കിൽ പിൻവരുന്ന നിർദേശങ്ങൾ പിൻപറ്റുന്നത് ആശ്വാസം തന്നേക്കും.\nഎല്ലാവരും ദുഃഖം പ്രകടിപ്പിക്കുന്നത് ഒരുപോലെയല്ല. അതിന്റെ ദൈർഘ്യവും വ്യത്യസ്‌തമായിരിക്കും. എങ്കിലും ഉള്ളിൽ കെട്ടിക്കിടക്കുന്ന വികാരങ്ങൾ ഒഴുക്കിക്കളയാൻ കണ്ണീരിനാകും. മുമ്പു പറഞ്ഞ വനേസ്സ ഇങ്ങനെ പറയുന്നു: “എന്റെ വേദന മാറാൻ ഞാൻ വെറുതെ ഇരുന്നു കരയും.” അനിയത്തി പെട്ടെന്നു മരിച്ചപ്പോൾ സോഫിയ ഇങ്ങനെ പറഞ്ഞു: “സംഭവിച്ച കാര്യങ്ങളെക്കുറിച്ച് ആലോചിക്കുമ്പോൾ എനിക്കു വല്ലാത്ത വിഷമം തോന്നും. ഒരു മുറിവ് വൃത്തിയാക്കുന്നതുപോലെയാണ് അത്. ആ വേദന താങ്ങാവുന്നതിലും അപ്പുറമാണെങ്കിലും മുറിവ് ഉണങ്ങാൻ അതു സഹായിക്കും.”\nനിങ്ങളുടെ വിഷമങ്ങൾ ഉള്ളിൽ ഒതുക്കരുത്\nഒറ്റയ്‌ക്കായിരിക്കാൻ ചില സമയങ്ങളിൽ നിങ്ങൾ ആഗ്രഹിക്കും. അതു മനസ്സിലാക്കാവുന്നതേ ഉള്ളൂ. എന്നാൽ ദുഃഖഭാരം ഒറ്റയ്‌ക്കു ചുമക്കുന്നതു വലിയ ഒരു ചുമടു ചുമക്കുന്നതുപോലെയാണ്. അച്ഛൻ മരിച്ചുപോയ 17 വയസ്സുള്ള ജാറെഡ് പറയുന്നു: “എന്റെ ഉള്ളിൽ തോന്നിയ വിഷമങ്ങൾ ഞാൻ മറ്റുള്ളവരോടു പറഞ്ഞു. എല്ലാം വ്യക്തമായി പറയാൻ പറ്റിയോ എന്ന് എനിക്ക് അറിയില്ല. എങ്കിലും അങ്ങനെ പറഞ്ഞപ്പോൾ ഒരു ആശ്വാസം തോന്നി.” മുമ്പു പറഞ്ഞ ജാനിസ് മറ്റൊരു പ്രയോജനത്തെക്കുറിച്ച് ഇങ്ങനെ പറയുന്നു: “മറ്റുള്ളവരോടു സംസാരിക്കുമ്പോൾ നല്ല ആശ്വാസം കിട്ടും. അവർ നമ്മളെ മനസ്സിലാക്കുന്നതായും ഒറ്റയ്‌ക്കല്ലെന്നും നമുക്കു തോന്നും.”\nഒരു ഡോക്ടർ ഇങ്ങനെ പറയുന്നു: “മരണദുഃഖത്തിന്റെ ആദ്യഘട്ടത്തിൽത്തന്നെ കൂട്ടുകാരുടെയും ബന്ധുക്കളുടെയും സഹായം സ്വീകരിക്കുന്നവർക്കു പിന്നീടുണ്ടാകുന്ന ദുഃഖം സഹിക്കാനും മറികടക്കാനും എളുപ്പമായിരിക്കും.” കൂട്ടുകാർ എന്തു ചെയ്‌തുതരാനാണു നിങ്ങൾ ആഗ്രഹിക്കുന്നതെന്ന് അവരോടു പറയുക. അവർക്കു സഹായിക്കാൻ ആഗ്രഹം കാണും, പക്ഷേ എന്തു ചെയ്യണമെന്ന് അറിയില്ലായിരിക്കും.—സുഭാഷിതങ്ങൾ 17:17.\nദൈവത്തോട് അടുത്ത് ചെല്ലുക\nടീന പറയുന്നു: “ക്യാൻസർ വന്ന് ഭർത്താവ് പെട്ടെന്നു മരിച്ചുപോയി. പിന്നെ ഞാൻ പറയുന്നതു കേൾക്കാൻ അദ്ദേഹമില്ലായിരുന്നു. ഞാൻ എല്ലാ കാര്യങ്ങളും ദൈവത്തോടു പറഞ്ഞു. ഓരോ ദിവസവും തുടങ്ങുമ്പോൾത്തന്നെ അന്നേ ദിവസം മുന്നോട്ടു പോകാനുള്ള സഹായത്തിനായി ദൈവത്തോട് അപേക്ഷിക്കും. എനിക്കു പറയാൻ കഴിയുന്നതിനും അപ്പുറം ദൈവം എന്നെ സഹായിച്ചു.” 22-ാം വയസ്സിൽ അമ്മ മരിച്ചുപോയ തർഷ പറയുന്നു: “ബൈബിൾവായനയായിരുന്നു ദിവസവും എനിക്ക് ആശ്വാസം തന്നിരുന്നത്. നല്ല കാര്യങ്ങളെക്കുറിച്ച് ചിന്തിക്കാൻ അത് എന്നെ സഹായിച്ചു.”\nപുനരുത്ഥാനം ഭാവനയിൽ കാണുക\nടീന തുടരുന്നു: “ആദ്യമൊന്നും പുനരുത്ഥാനപ്രത്യാശ എനിക്ക് ഒട്ടും ആശ്വാസം തന്നില്ല. കാരണം എനിക്ക് എന്റെ ഭർത്താവിനെയും എന്റെ കുട്ടികൾക്ക് അവരുടെ അച്ഛനെയും അപ്പോൾത്തന്നെ വേണമായിരുന്നു. പക്ഷേ ഇപ്പോൾ നാലു വർഷം കഴിഞ്ഞപ്പോൾ പുനരുത്ഥാനപ്രത്യാശയാണ് എന്റെ ഏറ്റവും വലിയ ആശ്വാസം. അതാണ് എന്റെ പിടിവള്ളി. അദ്ദേഹത്തെ വീണ്ടും കാണുന്നതായി ഞാൻ ഭാവനയിൽ കാണുമ്പോൾ എനിക്കു സമാധാനവും സന്തോഷവും തോന്നും.”\nവിഷമത്തിൽനിന്ന് പെട്ടെന്ന് ഒരു മോചനം നിങ്ങൾക്കു ലഭിക്കണമെന്നില്ല. എങ്കിലും വനേസ്സയുടെ അനുഭവം നമുക്കു ബലം തരുന്നതാണ്. വനേസ്സ പറയുന്നു: “ഇനി മുന്നോട്ടുപോകാൻ പറ്റില്ലെന്നു നിങ്ങൾ ചിന്തിച്ചേക്കാം. പക്ഷേ നല്ല ദിവസങ്ങൾ നിങ്ങളെ കാത്തിരിപ്പുണ്ട്.”\nഓർക്കുക: പ്രിയപ്പെട്ടയാളിന്റെ വേർപാടുണ്ടാക്കിയ വിടവ് ഇപ്പോൾ നികത്താനാകില്ലെങ്കിലും, ജീവിക്കുന്നതിൽ അർഥമുണ്ട്. ദൈവത്തിന്റെ സ്‌നേഹപുരസ്സരമായ കരുതൽകൊണ്ട് നിങ്ങൾക്കു നല്ല സുഹൃദ്‌ബന്ധങ്ങൾ ആസ്വദിക്കാനും അർഥവത്തായ ജീവിതം നയിക്കാനും കഴിയും. കൂടാതെ, മരിച്ചുപോയ നിങ്ങളുടെ പ്രിയപ്പെട്ടവരെ ദൈവം പെട്ടെന്നുതന്നെ പുനരുത്ഥാനപ്പെടുത്തും, അതായത് തിരികെ ജീവനിലേക്കു കൊണ്ടുവരും. നിങ്ങൾ അവരെ വാരിപ്പുണരുന്നതു കാണാൻ ദൈവം നോക്കിയിരിക്കുകയാണ്. അന്നു നിങ്ങളുടെ ഹൃദയത്തിലുള്ള വേദന എന്നെന്നേക്കുമായി പൊയ്‌പോകും!\nനിങ്ങളുടെ കണ്ണീരും ദുഃഖവും ദൈവം ശ്രദ്ധിക്കുന്നു.\nഒരു ബൈബിളെഴുത്തുകാരൻ ദൈവത്തോട് ഇങ്ങനെ പറഞ്ഞു: “എന്റെ കണ്ണീർ അങ്ങയുടെ തോൽക്കുടത്തിൽ ശേഖരിക്കേണമേ. അതെല്ലാം അങ്ങയുടെ പുസ്‌തകത്തിൽ രേഖപ്പെടുത്തിയിട്ടുണ്ടല്ലോ.”—സങ്കീർത്തനം 56:8.\nദൈവമുമ്പാകെ നിങ്ങളുടെ ഹൃദയം പകരുക.\n“ദൈവസന്നിധിയിൽ ഞാൻ എന്റെ ആകുലതകൾ പകരുന്നു; . . . യഹോവേ, * സഹായത്തിനായി ഞാൻ അങ്ങയെ വിളിക്കുന്നു.”—സങ്കീർത്തനം 142:2, 5.\n‘പുനരുത്ഥാനം ഉണ്ടാകും.’—പ്രവൃത്തികൾ 24:15.\nമരിച്ചുപോയ എണ്ണമറ്റ ആളുകളെ ജീവനിലേക്കു തിരികെ കൊണ്ടുവരുമെന്നു ദൈവം വാക്കു തന്നിരിക്കുന്നു. അങ്ങനെ ചെയ്യാൻ ദൈവത്തിന് അതിയായ ആഗ്രഹമുണ്ട്. *—ഇയ്യോബ് 14:14, 15.\n^ ബൈബിളിൽ പറഞ്ഞിരിക്കുന്ന ദൈവത്തിന്റെ പേരാണ് യഹോവ.\n^ പുനരുത്ഥാനത്തെക്കുറിച്ചുള്ള കൂടുതൽ വിവരങ്ങൾക്കായി യഹോവയുടെ സാക്ഷികൾ പ്രസിദ്ധീകരിച്ച ജീവിതം ആസ്വദിക്കാം എന്നേക്കും! എന്ന പുസ്‌തകത്തിന്റെ 30-ാം പാഠം കാണുക. www.jw.org വെബ്‌സൈറ്റിൽനിന്ന് ഇതു സൗജന്യമായി ഡൗൺലോഡ് ചെയ്യാവുന്നതാണ്.\nചില കാര്യങ്ങൾ ചെയ്‌തുകൊണ്ട് പ്രിയപ്പെട്ട ഒരാളെ നഷ്ടമായതിന്റെ ദുഃഖം കുറയ്‌ക്കാൻ ചിലർക്കു സാധിച്ചിരിക്കുന്നു.\nപ്രിയപ്പെട്ടവരുടെ മരണത്തിലുള്ള നിങ്ങളുടെ ദുഃഖം അതിരു കടന്നുപോയെന്നു മറ്റുള്ളവർക്കു തോന്നുന്നെങ്കിലോ?\nപങ്കുവെക്കുക പങ്കുവെക്കുക പ്രിയപ്പെട്ട ആരെങ്കിലും മരിച്ചാൽ\nപ്രിയപ്പെട്ട ആരെങ്കിലും മരിച്ചാൽ തുടർന്ന് ജീവിക്കുന്നതിൽ അർഥമുണ്ടോ?\nwp19 നമ്പർ2പേ. 6-7\nജീവിതം വഴിമുട്ടിയതായി തോന്നുമ്പോൾ\nഇണ വിശ്വാസവഞ്ചന കാണിച്ചാൽ\nജീവിതം അവസാനിപ്പിക്കാൻ തോന്നുന്നെങ്കിൽ\nText ഡിജിറ്റല് പ്രസിദ്ധീകരണങ്ങളുടെ ഡൗണ്‍ലോഡ് ഫോര്‍മറ്റുകള് വീക്ഷാഗോപുരം ഈ ജീവിതം എന്തിന്?\nഓഡിയോ ഓഡിയോ റെക്കോര്‍ഡിങ്ങുകളുടെ ഡൗണ്‍ലോഡ് ഫോര്‍മറ്റുകള് വീക്ഷാഗോപുരം ഈ ജീവിതം എന്തിന്?\nപങ്കുവെക്കുക പങ്കുവെക്കുക വീക്ഷാഗോപുരം ഈ ജീവിതം എന്തിന്?\nഈ ജീവിതം എന്തിന്?\nവീക്ഷാഗോപുരം ഈ ജീവിതം എന്തിന്?